ജാഗ്രത: ജലനിരപ്പ് ഉയര്‍ത്തിയാല് കേരളത്തിനുള്ള വെള്ളവും നഷ്ടമാകും\nജലനിരപ്പ് ഉയര്‍ത്തിയാല് കേരളത്തിനുള്ള വെള്ളവും നഷ്ടമാകും\nകുമളി: മുല്ലപ്പെരിയാര് അണക്കെട്ടിലെ ജലനിരപ്പ് 142 അടിയായി ഉയര്‍ത്തുന്നതോടെ കേരളത്തിന് ലഭിക്കുന്ന വെള്ളം പൂര്‍ണമായും നഷ്ടപ്പെടും. 1979ല് ജലനിരപ്പ് 136 അടിയായി കുറച്ചശേഷം വര്‍ഷംതോറും തമിഴ്നാട് കൊണ്ടുപോകുന്നതിെന്‍റ അഞ്ച് ശതമാനം വെള്ളം കേരളത്തിന് ലഭിച്ചിരുന്നു. 136 അടി പിന്നിട്ട് വെള്ളം സ്പില്‍വേയിലൂടെ ഇടുക്കിയിലേക്ക് ഒഴുകുന്നതിലൂടെയാണ് ഇത് ലഭിച്ചിരുന്നത്. ശരാശരി വര്‍ഷം 1.2 ടിഎംസി വെള്ളമാണ് ഇടുക്കിയിലേക്ക് ഒഴുകിയത്. തമിഴ്നാട് 20 ടിഎംസിക്ക് മുകളില് വെള്ളമാണ് കൊണ്ടുപോകുന്നത്്. സുപ്രീംകോടതിയില് തിരിച്ചടി നേരിട്ടതോടെ ഇനി ഇതും ലഭിക്കില്ല. ജലനിരപ്പ് ഘട്ടംഘട്ടമായി ഉയര്‍ത്തി 152 അടിയിലെത്തുന്നതോടെ അണക്കെട്ടില്‍നിന്ന് ഒരു തുള്ളി വെള്ളം പോലും കേരളത്തിന് ലഭിക്കില്ല.\nനേരത്തെ അണക്കെട്ട് പൂര്‍ണ അളവില് പ്രവര്‍ത്തിച്ചിരുന്ന കാലത്ത് ഇടുക്കിയിലേക്ക് പലതവണ വെള്ളം ഒഴുകിയിരുന്നു. എന്നാല് തമിഴ്നാട് പടിപടിയായി മുല്ലപ്പെരിയാര് വെള്ളം ശേഖരിക്കാന് സംവിധാനങ്ങള് ഒരുക്കിയതോടെ കൂടുതല് വെള്ളം കൊണ്ടുപോകാന് തുടങ്ങി. ജലനിരപ്പ് 136 അടിയിലേക്ക് കുറവ് ചെയ്യുന്നതിന് മുമ്പാണ് തേനിയില് വൈഗ അണക്കെട്ട് നിര്‍മിച്ചത്. എന്നാല് അടുത്തിടെ ലോവര്‍ക്യാമ്പ് മുതല് തേവാരം വരെയുള്ള നീളുന്ന 18-ാം കനാല് നിര്‍മിച്ചു. കനാലില് അന്‍പതോളം ഭീമന് കുളങ്ങളും തമിഴ്നാട് നിര്‍മിച്ചിട്ടുണ്ട്. അതോടൊപ്പം തേനി, മധുര, ദിണ്ഡിഗല്, രാമനാഥപുരം, ശിവഗംഗ തുടങ്ങിയ ജില്ലകളിലായി വെള്ളം ശേഖരിച്ച് വയ്ക്കാന് നൂറുകണക്കിന് ചെക്ക്ഡാമുകളും കുളങ്ങളും നിര്‍മിച്ചിട്ടുണ്ട്. ഇതെല്ലാം കാരണം ജലനിരപ്പ് ഉയര്‍ത്തുന്നതോടെ ഭാവിയില് ഒരു തുള്ളി വെള്ളം പോലും ഇടുക്കിയിലേക്ക് ഒഴുകില്ല.\nമുല്ലപ്പെരിയാര്: തോല്‍പ്പിച്ചത് സംസ്ഥാന സര്‍ക്കാര് - സി പി റോയി\nകോട്ടയം: മുല്ലപ്പെരിയാര് വിഷയത്തില് കേരളത്തെ തോല്‍പ്പിച്ചത് സംസ്ഥാന സര്‍ക്കാര് തന്നെയാണെന്ന് മുല്ലപ്പെരിയാര് സമരസമിതി മുന് കണ്‍വീനര് പ്രൊഫ. സി പി റോയി വാര്‍ത്താസമ്മേളനത്തില് പറഞ്ഞു.\nഅണക്കെട്ട് സംബന്ധിച്ച ജനങ്ങളുടെ ആശങ്ക കോടതിയെ വേണ്ടവിധം ബോധ്യപ്പെടുത്തുന്നതില് കേരളം പരാജയപ്പെട്ടു. ഭരണഘടനാപരമായ കാര്യങ്ങള് മാത്രമാണ് കേരളത്തിനു വേണ്ടി ഹാജരായവര് കോടതിയില് വാദിച്ചത്. കേരളം തെളിവിനായി കോടതിയില് സമര്‍പ്പിച്ചത് റൂര്‍ക്കി, ഡല്‍ഹി ഐഐടികളുടെ പഠനറിപ്പോര്‍ട്ടുകളാണ്. സുപ്രീംകോടതിയില് കേസ് നിലനില്‍ക്കുമ്പോള് ഏകപക്ഷീകയമായാണ് കേരളം ഈ രണ്ട് ഏജന്‍സികളെ പഠനത്തിനായി നിയോഗിച്ചത്. രണ്ടു പഠനറിപ്പോര്‍ട്ടുകളും കേരളത്തിനു തന്നെ തിരിച്ചടിയായി. അണക്കെട്ടിലെ ജലനിരപ്പ് 155 അടി വരെ ഉയര്‍ത്താമെന്ന് ഡല്‍ഹി ഐഐടി റിപ്പോര്‍ട്ടില് പറഞ്ഞിരുന്നു. അതേസമയം, റൂര്‍ക്കി ഐഐടി ഭൂമി കുലുക്കത്തെക്കുറിച്ച് പറഞ്ഞിരിക്കുന്നത് റിക്ടര് സ്കെയില് അഞ്ചില് കൂടുതലുള്ള ഭൂചലനം സംഭവിച്ചാല് അണക്കെട്ട് തകരുമെന്നാണ്. റിപ്പോര്‍ട്ടിലെ ഈ വൈരുധ്യങ്ങള് തുറന്നു കാട്ടാന് തമിഴ്നാടിന് കഴിഞ്ഞു. 2006 ലെ കോടതിവിധിയും ഉന്നതാധികാരസമിതി റിപ്പോര്‍ട്ടും വിലയിരുത്തുന്നതിലും കേരളം പരാജയപ്പെട്ടെന്ന് അദ്ദേഹം പറഞ്ഞു.\nജസ്റ്റിസ് കെ ടി തോമസിന്റെ നിലപാട് സഹായിച്ചില്ല: എംജി വിസി\nകോട്ടയം: മുല്ലപ്പെരിയാര് വിഷയത്തില് ഉന്നതാധികാരസമിതിയംഗമായിരുന്ന ജസ്റ്റിസ് കെ ടി തോമസിന്റെ നിലപാട് കേരളത്തെ സഹായിച്ചില്ലെന്ന് എംജി സര്‍വകലാശാലാ വിസിയും ഭൗമശാസ്ത്രജ്ഞനുമായ ഡോ. എ വി ജോര്‍ജ്.\nതാനൊരിക്കലും കേരളത്തിന്റെ പ്രതിനിധിയല്ലെന്നും സുപ്രീംകോടതി നിയോഗിച്ച സമിതയംഗമാണെന്നുമാണ് ജസ്റ്റിസ് കെ ടി തോമസ് വ്യക്തമാക്കിയത്. അതേസമയം തമിഴ്നാടിനെ പ്രതിനിധീകരിച്ച ഉന്നതാധികാരസമിതിയംഗം ഒരിക്കല്‍പോലും ഈ നിലപാട് സ്വീകരിച്ചില്ല. ഇപ്പോള് സുപ്രീംകോടതിയില് നിന്നുണ്ടായ വിധി ക്രൂരമാണ്. ഭൗമശാസ്ത്രജ്ഞരുടെയും മറ്റും അഭിപ്രായങ്ങള് ഉള്‍കൊണ്ട ശേഷമായിരുന്നു തീരുമാനം എടുക്കേണ്ടിയിരുന്നത്. ജനങ്ങളുടെ സുരക്ഷ ഉറപ്പാക്കാനുള്ള അധികാരം സംസ്ഥാനസര്‍ക്കാരുകള്‍ക്കുണ്ട്. അതനുസരിച്ചാണ് കേരളനിയമസഭ ഡാം സുരക്ഷാനിയമം കൊണ്ടുവന്നത്. മറിച്ച്, 2006ലെ സുപ്രീംകോടതി വിധിയെ മറികടക്കാനാണെന്ന വ്യാഖ്യാനം ശരിയല്ല.\nമുല്ലപ്പെരിയാര് ഡാമിന്റെ ബലത്തെക്കുറിച്ച് കോടതി വേണ്ടത്ര വിലയിരുത്തിയോ എന്ന് സംശയമുണ്ട്. ശാസ്ത്രീയ നിഗമനങ്ങളുടെ പിന്‍ബലത്തോടെയുള്ള വിധിയല്ല ഇപ്പോള് ഉണ്ടായത്. മുല്ലപ്പെരിയാറില് ജലനിരപ്പ് 136 അടിയില് നില്‍ക്കുമ്പോള് പോലും റിക്ടര് സ്കെയിലില് നാല് രേഖപ്പെടുന്ന ഭൂകമ്പമുണ്ടായാല്‍ഡാമിന്റെ നിലനില്‍പ്പ് അപകടത്തിലാവുമെന്നാണ് ഭൗമശാസ്ത്രജ്ഞനെന്നനിലയില് തന്റെ നിഗമനം. വിധിയുടെ അടിസ്ഥാനത്തില് അണക്കെട്ടില് ജലനിരപ്പ് ഉയര്‍ത്താന് തമിഴ്നാട് ശ്രമിച്ചാല് പാരിസ്ഥിതിക പ്രത്യാഘാതങ്ങളുണ്ടാവും. പെരിയാര് കടുവാ സങ്കേതത്തെയും തേക്കടിയുടെ ടൂറിസം സാധ്യതകളെയും ഇത് തകിടം മറിക്കും. ഇത്തരമൊരു വിധി നേരത്തെ തന്നെ തമിഴ്നാട് പ്രതീക്ഷിച്ചിരുന്നുവെന്നാണ് അവരുടെ നീക്കങ്ങളില്‍നിന്ന് മനസിലാകുന്നതെന്നും ഡോ. എ വി ജോര്‍ജ് മാധ്യമങ്ങളോട് പറഞ്ഞു.\nPosted by ജനശക്തി at 10:25 AM


ഡോക്ടറുടെ കുറിപ്പടിയില്ലാതെ മരുന്ന് നല്‍കിയാല് കര്‍ശന നടപടി: മന്ത്രി കെ.കെ. ശൈലജ ടീച്ചര് - മീഡിയ മലയാളം (Media Malayalam)\nഡോക്ടറുടെ കുറിപ്പടിയില്ലാതെ മരുന്ന് നല്‍കിയാല് കര്‍ശന നടപടി: മന്ത്രി കെ.കെ. ശൈലജ ടീച്ചര്\nതിരുവനന്തപുരം: ഡോക്ടറുടെ കുറിപ്പടിയില്ലാതെ മരുന്നുകള് നല്‍കിയാല് മെഡിക്കല് സ്റ്റോറുകള്‍ക്കെതിരെ കര്‍ശന നടപടി സ്വീകരിക്കുമെന്ന് ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര്. കൊറോണ വൈറസ് ബാധയെ തുടര്‍ന്ന് ആരോഗ്യ രംഗത്ത് സംജാതമായിട്ടുള്ള പ്രതിസന്ധി ഘട്ടത്തില് ചില മെഡിക്കല് സ്റ്റോറുകള് ഡോക്ടറുടെ കുറിപ്പടിയില്ലാതെ പനി, ചുമ, ജലദോഷം, തൊണ്ടവേദന എന്നീ രോഗാവസ്ഥകള്‍ക്ക് മരുന്നുകള് നല്‍കി വരുന്നതായി വ്യാപകമായി പരാതി ലഭിച്ചതിനെത്തുടര്‍ന്നാണ് നടപടി. ഇത് ഗുരുതരമായ ആരോഗ്യ പ്രശ്‌നങ്ങള് സൃഷ്ടിക്കുമെന്നുള്ളതിനാല് ഇത്തരം വ്യാപാരികള്‍ക്കെതിരെ കര്‍ശന നടപടികള് സ്വീകരിക്കാന് ഡ്രഗ്‌സ് കണ്‍ട്രോളര്‍ക്ക് നിര്‍ദേശം നല്‍കിയതായും മന്ത്രി വ്യക്തമാക്കി.\nPrevious articleറിയാലിറ്റി ഷോ താരം രജിത് കുമാർ കീഴടങ്ങുന്നതിനായി നെടുമ്പാശേരി പൊലീസ് സ്റ്റേഷനിലേക്ക് പുറപ്പെട്ടു\nNext articleകോവിഡ് 19: സഹായവുമായി ഓടിയെത്താന് 50 കനിവ് 108 ആമ്പുലന്‍സുകള്; സന്നദ്ധരായി 200 ആംബുലന്‍സ് ജീവനക്കാര്


2016 ന് ശേഷം ആദ്യമായി ബ്ലാസ്റ്റേഴ്സിന് സജീവ പ്ലേ ഓഫ് സാധ്യത...\nകഴിഞ്ഞ സീസണിൽ 10 ആം സ്ഥാനത്തെത്തിയ ബ്ലാസ്റ്റേഴ്സിന് ആകെ മൂന്നു വിജയങ്ങൾ മാത്രമാണ് നേടാനായത് എന്നാൽ ഈ സീസണിൽ9മത്സരങ്ങളിൽ നിന്നു തന്നെ അത്രയും വിജയം നേടാനായി. കഴിഞ്ഞ സീസണിൽ ഇത്രയും മത്സരങ്ങളിൽ നിന്നും 17 പോയിന്റ് മാത്രമാണ് ബ്ലാസ്റ്റേഴ്സിന് നേടാനായത്. ഈയൊരു കണക്ക് മാത്രം മതി ബ്ലാസ്റ്റേഴ്സ് പഴയ ബ്ലാസ്റ്റേഴ്സ് അല്ല എന്ന് തെളിയിക്കുവാൻ.\nby Abhilal Jan 05, 2022, 08:52 IST\nഇന്ത്യൻ സൂപ്പർ ലീഗിൽ ഏറ്റവുമധികം ആരാധകരുള്ള ക്ലബ്ബാണ് കേരള ബ്ലാസ്റ്റേഴ്സ്. എന്നാൽ അവർക്ക് കളിക്കളത്തിലെ പ്രകടനത്തിന്റെ പേരിൽ അധികമൊന്നും അവകാശപ്പെടുവാനില്ല. എന്നാൽ രണ്ടു ഫൈനൽ മത്സരങ്ങൾ അവർ എന്നും ഓർത്തിരിക്കും, കാരണം കപ്പിനും ചുണ്ടിനുമിടയിൽ നഷ്ടപ്പെട്ടുപോയ കിരീടത്തിന്റെ നടക്കുന്ന ഓർമ്മ അവരെ ഇപ്പോഴും വേട്ടയാടുന്നു.\nനിരന്തരം തോൽവികൾ വേട്ടയാടിയിരുന്ന ബ്ലാസ്റ്റേഴ്സ് അല്ല ഇത്തവണ. 2016 ന് ശേഷം ആദ്യമായി അവർ സജീവമായി പ്ലേയ് ഓഫ് സാധ്യതകൾ ഉയർത്തുകയാണ്. ആദ്യ മത്സരത്തിലെ പരാജയത്തിന് ശേഷം അപരാജിതരായി കുതിക്കുകയാണ് കേരള ബ്ലാസ്റ്റേഴ്സ്. ആദ്യ മത്സരത്തിന് ശേഷം പിന്നീടുള്ള എട്ടുമത്സരങ്ങളിൽ തോൽവി അറിഞ്ഞിട്ടില്ല എന്നത് ബ്ലാസ്റ്റേഴ്സിന്റെ പ്ലെ ഓഫ് പ്രതീക്ഷകൾക്ക് ശക്തി കൂട്ടുന്നുണ്ട്.\nമത്സരങ്ങൾ കളിച്ചു കഴിഞ്ഞപ്പോൾ 14 പോയിന്റുകളുമായി പോയിന്റ് പട്ടികയിൽ മൂന്നാം സ്ഥാനത്താണ് ടീം. ഇന്ത്യൻ സൂപ്പർ ലീഗിൽ ഈ സീസണിൽ ആദ്യ മത്സരത്തിൽ മോഹൻ ബഗാനോട് തോൽവി വഴങ്ങിയതിന് ശേഷം കേരള ബ്ലാസ്റ്റേഴ്‌സ് അവസാന 8 മത്സരത്തിൽ പരാജയം അറിഞ്ഞിട്ടില്ല. തുടർന്നുള്ള 8 മത്സരങ്ങളിൽ നിന്ന്3വിജയങ്ങളും,5സമനിലകളുമാണ് നേടിയത്.


തിരുവില്വാമല: അഞ്ചുമാസം പ്രായമായ കുഞ്ഞിനെ പേപ്പട്ടി കടിച്ചു. കഴിഞ്ഞ വ്യാഴാഴ്ച രാവിലെ ഒമ്പതിന് നടന്ന സംഭവം ശനിയാഴ്ചയാണ് പുറത്തറിയുന്നത്. കുത്താമ്പുള്ളി ചാമുണ്ടി നഗറില് ഏറാത്ത് രമ്യയുടെ മകള് താരക്കാണ് കടിയേറ്റത്. രമ്യയുടെ മാതാവ് ബേബി കുഞ്ഞിനെ മടിയില് കിടത്തി കുളിപ്പിക്കുന്നതിനിടെ തെരുവുനായ് ഓടിവന്ന് കടിക്കുകയായിരുന്നു. ബേബി ബഹളംവെച്ചതോടെ ഓടിയ നായ് തൊട്ടടുത്ത വീടിന്‍െറ മുറ്റത്ത് കളിച്ചുകൊണ്ടിരുന്ന തൊടുകാട്ടില് ഹരിദാസന്‍െറ മകന് അരുണ് കൃഷ്ണന്‍െറ (മൂന്ന്) മുഖത്ത് കടിച്ചു. പിന്നീട് പരക്കോട്ട് വടുക്കലില് മുരളീധരന്‍െറ (48) കാലില് കടിച്ച നായയെ നാട്ടുകാര് പിടികൂടി കെട്ടിയിട്ടു. വൈകീട്ടോടെ നായ് ചത്തു. പേവിഷബാധക്കുള്ള കുത്തിവെപ്പ് എടുത്തിരുന്നു.\nഇതേ നായ് വളര്‍ത്തുമൃഗങ്ങളെയും കടിച്ചു. രണ്ട് പശുവും ഒരു പശുക്കിടാവും നിരീക്ഷണത്തിലാണ്. മറ്റു നായകളെ കടിച്ചതായും നാട്ടുകാര് പറയുന്നു.\nഅനില് അക്കരയും ദീപാ നിശാന്തും വീണ്ടും കൊമ്പു കോര്‍ക്കുന്നു; എന്തൊരു ദുരന്തമാടോ മനുഷ്യാ താന് എന്ന് ദീപ\nഏഷ്യന് സമ്പന്നരില് 14 ഇന്ത്യന് കുടുംബങ്ങള്\nപെണ്‍കുട്ടിയെ കൊന്ന പിതാവും കാമുകിയും ജയിലില്\nമൂന്ന് വയസ്സുകാരിയെ പീഡിപ്പിച്ച പ്രതിക്ക് 120 വര്‍ഷം തടവ്\nകല്യാണ പരസ്യം നല്‍കിയ വരനെ യുവതി വധു ചമഞ്ഞ് തട്ടിക്കൊണ്ടു പോയി…!\nആര്‍ട്ട് ലവേഴ്സ് ഓഫ് അമേരിക്കയുടെ വെബിനാറില് വയലാര് ഗാനങ്ങളുമായി വയലാര് ശരത്ചന്ദ്ര വര്‍മ്മ\nലോക്കി എന്ന കാളയെ ലേലത്തിന് പിടിച്ചത് 41000 ഡോളറിന്\nസെന്റ് തോമസ് ഇവാന്‍ജലിക്കല് ഇടവക ക്രിസ്തുമസ് ആഘോഷിച്ചു\nതെരുവുനായ്ക്കളെ കൊന്നൊടുക്കിയ ജനപ്രതിനിധകള്‍ക്ക് ചെന്നിത്തലയുടെ അഭിനന്ദനം\nമാപ് ക്രിസ്തുമസ് -പുതുവത്സരാഘോഷം വര്‍ണ്ണാഭമായി\nഫൈസല് വധം: പ്രതികളുടെ ജാമ്യഹരജി തള്ളി\nഷാര്‍ലെറ്റ് സെന്റ് മേരീസ് സീറോ മലബാര് കത്തോലിക്കാ പള്ളിയില് തിരുനാള് ആഘോഷിച്ചു\nസുധീരന് പാര്‍ട്ടി നല്‍കിയ സ്വീകരണത്തിനും ഉമ്മന്‍ചാണ്ടി എത്തിയില്ല\nഅന്വേഷണത്തില് വിശ്വാസമില്ല; രാധയുടെ ബന്ധുക്കള് കോടതിയിലേക്ക്\nഷോപ്പിയാനിലെ പെല്ലറ്റാക്രമണം; ഒന്നര വയസ്സുള്ള പിഞ്ചുകുഞ്ഞിന്റെ കാഴ്ച നഷ്ടപ്പെടാന് സാധ്യതയെന്ന് ഡോക്ര്\nബംഗ്ലാദേശ് വംശജയെ അജ്ഞാതന് കുത്തിക്കൊന്നു\nമോഷ്ടിച്ച ചക്ക തിന്നശേഷം ഉറങ്ങിയ മോഷ്ടാവ് മൊട്ട ജോസ് പിടിയില്


നടി നമിത കിണറ്റിലായ വാർത്തകൊണ്ട് ശ്രദ്ധേയമായ 'ബൗ വൗ' ചിത്രത്തിന്റെ മേക്കിങ് വീഡിയോ പുറത്ത് | Making video of Namitha movie Bow Wow is out – News18 Malayalam\nMaking video of Namitha movie Bow Wow is out | നമിതയുടെ 'ബൗ വൗ' ചിത്രത്തിൻ്റെ മേക്കിങ് വീഡിയോ പുറത്തിറങ്ങി\nബൗ വൗ സിനിമയിൽ നമിത\nഎസ്. നാഥ് ഫിലിംസ്, നമിത ഫിലിം ഫാക്ടറി എന്നീ ബാനറിൽ സുഭാഷ് എസ്. നാഥ്, നമിത എന്നിവർ ചേർന്ന് നിർമ്മിച്ച് ആർ. എൽ. രവിയും, മാത്യു സക്കറിയയും ചേർന്ന് തിരക്കഥയെഴുതി സംവിധാനം ചെയ്ത 'ബൗ വൗ' എന്ന ചിത്രത്തിൻ്റെ മേക്കിങ് വീഡിയോ പുറത്തിറങ്ങി.\nഅഞ്ചു ഭാഷകളിലായി ഫെബ്രുവരിയിൽ റിലീസ് ചെയ്യാൻ ഒരുങ്ങുന്ന സിനിമ സെൻസർ ഘട്ടത്തിലാണ്. ഇപ്പോൾ സിംഹള ഭാഷയിലേക്ക് മൊഴിമാറ്റം നടക്കുന്നു. ശ്രീലങ്ക, മലേഷ്യ, സിംഗപ്പൂർ എന്നീ രാജ്യങ്ങളിൽ പ്രദർശനത്തിനുള്ള തയ്യാറെടുപ്പുകൾ ഇതിനോടകം കഴിഞ്ഞു.\nതമിഴ്, കന്നട, ഹിന്ദി, തെലുങ്ക്, മലയാളം എന്നീ ഭാഷകളിൽ ഇന്ത്യക്കകത്തും ചിത്രം ഒരുങ്ങിക്കഴിഞ്ഞു. സെൻസർ ജോലികൾ പുരോഗമിച്ചുകൊണ്ടിരിക്കുന്നു. ഒരു ബ്ലോഗറുടെ വേഷത്തിൽ നമിത പ്രധാന കഥാപാത്രത്തെ അവതരിപ്പിക്കുന്ന ഈ ചിത്രത്തിന്റെ ഛായാഗ്രഹണം പി.എസ്. കൃഷ്ണ നിര്‍വഹിക്കുന്നു. മുരുകൻ മന്ദിരത്തിൻ്റെ വരികള്‍ക്ക് റെജി മോൻ സംഗീതം പകരുന്നു. (വീഡിയോ ചുവടെ)\nഎഡിറ്റര്- അനന്തു എസ്. വിജയന്, കല- അനില് കുമ്പഴ, ആക്ഷൻ- ഫയര് കാര്‍ത്തിക്, വാർത്താ പ്രചരണം- എ. എസ്. ദിനേശ്.\nAlso read: മോഹൻലാൽ- ഷാജി കൈലാസ് ചിത്രത്തിന് തുടക്കമായി; പൂജയോട് കൂടി ആരംഭം\nFirst published: September 27, 2021, 12:22 IST\nBow Wow movieSouth Indian Actor Namitha


വയനാട് ജില്ലയില് 890 പേര്‍ക്ക് കൂടി കോവിഡ്; ടെസ്റ്റ് പോസിറ്റിവിറ്റി റേറ്റ് 21.44 | janakeeyam\nവയനാട് ജില്ലയില് 890 പേര്‍ക്ക് കൂടി കോവിഡ്; ടെസ്റ്റ് പോസിറ്റിവിറ്റി റേറ്റ് 21.44\nPosted on May 5, 2021 Author janakeeyam21@gmail.com\tComment(0)\nവയനാട്: ജില്ലയില് ഇന്ന് 890 പേര്‍ക്ക് കൂടി കോവിഡ് സ്ഥിരീകരിച്ചതായി ജില്ലാ മെഡിക്കല് ഓഫീസര് അറിയിച്ചു. 300 പേര് രോഗമുക്തി നേടി.\nടെസ്റ്റ് പോസിറ്റിവിറ്റി റേറ്റ് 21.44. ആണ്. 876 പേര്‍ക്ക് സമ്പര്‍ക്കത്തിലൂടെയാണ് രോഗബാധ. 8 ആരോഗ്യ പ്രവര്‍ത്തകര്‍ക്കും കോവിഡ് സ്ഥിരീകരിച്ചു. ഇതോടെ ജില്ലയില് കോവിഡ് സ്ഥിരീകരിച്ചവരുടെ എണ്ണം 44015 ആയി. 32001 പേര് ഇതുവരെ രോഗമുക്തരായി. നിലവില് 11017 പേരാണ് ചികിത്സയിലുള്ളത്. ഇവരില് 10136 പേര് വീടുകളിലാണ് ഐസൊലേഷനില് കഴിയുന്നത്.\nമേപ്പാടി 134, ബത്തേരി 79, കല്‍പ്പറ്റ 71, മീനങ്ങാടി 45, മാനന്തവാടി 40, പനമരം , നെന്മേനി 38 വീതം, എടവക 33, മുള്ളന്‍കൊല്ലി, പടിഞ്ഞാറത്തറ 32 വീതം, തവിഞ്ഞാല് 30, മൂപ്പൈനാട് , മുട്ടില് 29 വീതം, നൂല്‍പ്പുഴ 26, അമ്പലവയല്, തിരുനെല്ലി 24 വീതം, വെങ്ങപ്പള്ളി , വൈത്തിരി 23 വീതം, പൊഴുതന 19, പൂതാടി, പുല്‍പ്പള്ളി 17 വീതം, കോട്ടത്തറ 16, തൊണ്ടര്‍നാട് 15, കണിയാമ്പറ്റ, വെള്ളമുണ്ട, തരിയോട് 14 പേര് വീതവുമാണ് സമ്പര്‍ക്കത്തിലൂടെ രോഗ ബാധിതരായത്.\nജിദ്ദയില് നിന്നെത്തിയ ഒരു മുട്ടില് സ്വദേശി,ഗുജറാത്തില് നിന്നെത്തിയ രണ്ട് മാനന്തവാടി സ്വദേശികള്, തമിഴ്‌നാട്ടില് നിന്നെത്തിയ2മാനന്തവാടി സ്വദേശികള് , മുള്ളന്‍കൊല്ലി, വെള്ളമുണ്ട, വൈത്തിരി, സ്വദേശികളായ ഓരോരുത്തര് , ഡല്‍ഹിയില് നിന്നെത്തിയ ബത്തേരി സ്വദേശി, ആന്ധ്രാപ്രദേശില് നിന്നെത്തിയ പനമരം സ്വദേശി , രാജസ്ഥാനില് നിന്നും വന്ന മാനന്തവാടി സ്വദേശി, കര്‍ണാടകയില് നിന്ന് വന്ന മുട്ടില്, മാനന്തവാടി, മൂപ്പൈനാട് സ്വദേശികളായ ഓരോരുത്തര് എന്നിവരാണ് ഇതര സംസ്ഥാനങ്ങളില് നിന്നും വിദേശ രാജ്യങ്ങളില് നിന്നും വന്ന് രോഗബാധിതരായത് .\n300 പേര്‍ക്ക് രോഗമുക്തി\nമേപ്പാടി 10, ബത്തേരി 9, കണിയാമ്പറ്റ, മാനന്തവാടി, പുല്‍പ്പള്ളി അഞ്ചുവീതം, മൂപ്പൈനാട്, തവിഞ്ഞാല്4വീതം, വെള്ളമുണ്ട, മുട്ടില്, അമ്പലവയല് മൂന്ന് വീതം, കല്‍പ്പറ്റ, മീനങ്ങാടി, പനമരം, രണ്ടുവീതം, കോട്ടത്തറ, നെന്മേനി, പൂതാടി, പൊഴുതന, തിരുനെല്ലി, വെങ്ങപ്പള്ളി സ്വദേശികളായ ഓരോരുത്തരും രണ്ട് കണ്ണൂര് സ്വദേശികളും തിരുവനന്തപുരം, തമിഴ്‌നാട് സ്വദേശികളായ ഓരോരുത്തരും വീടുകളില് ചികിത്സയിലായിരുന്ന 233 പേരുമാണ് രോഗം ഭേദമായി ഡിസ്ചാര്‍ജ് ആയത്.\n1973 പേര് പുതുതായി നിരീക്ഷണത്തില്\nകോവിഡുമായി ബന്ധപ്പെട്ട് ജില്ലയില് ഇന്ന് പുതുതായി നിരീക്ഷണത്തിലായത് 1973 പേരാണ്. 1146 പേര് നിരീക്ഷണകാലം പൂര്‍ത്തിയാക്കി. നിലവില് നിരീക്ഷണത്തിലുള്ളത് 30620 പേര്. ഇന്ന് പുതുതായി 145 പേര് ആശുപത്രിയില് നിരീക്ഷണത്തിലായി. ജില്ലയില് നിന്ന് ഇന്ന് 3087സാമ്പിളുകളാണ് പരിശോധനയ്ക്ക് അയച്ചത്. ഇതുവരെ പരിശോധനയ്ക്ക് അയച്ച 392368 സാമ്പിളുകളില് 378694 പേരുടെ ഫലം ലഭിച്ചു. ഇതില് 334679 നെഗറ്റീവും 44015 പോസിറ്റീവുമാണ്.\nപത്തനംതിട്ട ജില്ലയില് ഇന്ന് 546 പേര്‍ക്ക് കോവിഡ്; 530 പേര് സമ്പര്‍ക്കത്തിലൂടെ\nപത്തനംതിട്ട: ജില്ലയിൽ ഇന്ന് 546 പേർക്ക് കോവിഡ്-19 സ്ഥിരീകരിച്ചു.രോഗം സ്ഥിരീകരിച്ചവരിൽ 12 പേർ വിദേശത്ത് നിന്ന് വന്നവരും, നാലു പേർ മറ്റ് സംസ്ഥാനങ്ങളിൽ നിന്നും വന്നതും, 530 പേർ സമ്പർക്കത്തിലൂടെ രോഗം ബാധിച്ചവരുമാണ്. ഇതിൽ സമ്പർക്കപശ്ചാത്തലം വ്യക്തമല്ലാത്ത 28 പേരുണ്ട്. ജില്ലയിൽ ഇതുവരെ ആകെ 52662 പേർക്ക് രോഗം സ്ഥിരീകരിച്ചിട്ടുണ്ട്. ഇതിൽ 47252 പേർ സമ്പർക്കം മൂലം രോഗം സ്ഥിരീകരിച്ചവരാണ്. ഇന്ന് ജില്ലയിൽ കോവിഡ്-19 ബാധിതരായ മൂന്നു പേരുടെ മരണം റിപ്പോർട്ട് ചെയ്തു. ജില്ലയിൽ ഇന്ന് 861 […]\nതിരുവനന്തപുരത്ത് 3,727 പേര്‍ക്കൂ കൂടി കോവിഡ് സ്ഥിരീകരിച്ചു\nഎറണാകുളം ജില്ലയിൽ അതിതീവ്രവ്യാപനം; ഇന്ന് രോഗം സ്ഥിരീകരിച്ചത് 6558 പേർക്ക്


പ്രധാനമന്ത്രി വിളിച്ച യോഗത്തില് കേരളത്തിന് സംസാരിക്കാന് അവസരമില്ല; മുഖ്യമന്ത്രി പങ്കെടുക്കില്ലെന്ന് സൂചന - BIGNEWSLIVE | Latest Malayalam News\nന്യൂഡല്‍ഹി: കൊവിഡ് സ്ഥിതിഗതികള് അലോകനം ചെയ്യുന്നതിനായി പ്രധാനമന്ത്രി നരേന്ദ്ര മോഡി വിളിച്ചുചേര്‍ത്ത മുഖ്യമന്ത്രിമാരുടെ യോഗത്തില് കേരളത്തിന് സംസാരിക്കാന് അവസരമില്ല. ഇന്നലെ രാത്രിയാണ് ഇക്കാര്യം പ്രധാനമന്ത്രിയുടെ ഓഫിസ് സംസ്ഥാനത്തെ അറിയിച്ചത്. ഇതേതുടര്‍ന്ന് മുഖ്യമന്ത്രി പിണറായി വിജയന് വീഡിയോ കോണ്‍ഫറന്‍സില് പങ്കെടുക്കില്ലെന്ന് തീരുമാനിച്ചു.\nഇന്നു വൈകിട്ട് മൂന്നിനാണ് സംസ്ഥാന മുഖ്യമന്ത്രിമാരുമായി പ്രധാനമന്ത്രി കൂടിക്കാഴ്ച നടത്തുന്നത്. രണ്ട് ഘട്ടമായിട്ടാണ് കൂടിക്കാഴ്ച. കേരളമടക്കമുള്ള സംസ്ഥാനങ്ങളിലേയും കേന്ദ്രഭരണ പ്രദേശങ്ങളിലേയും 21 മുഖ്യമന്ത്രിമാരുമായിട്ട് ഇന്നും, നാളെ 15 മുഖ്യമന്ത്രിമാരുമായും ചര്‍ച്ച നടത്തും എന്നായിരുന്നു നേരത്തെ അറിയിച്ചിരുന്നത്.\nഎന്നാല് ഏഴ് സംസ്ഥാനങ്ങള്‍ക്കാണ് ഇന്ന് പ്രധാനമന്ത്രിയുമായി സംസാരിക്കാന് അവസരം നല്‍കിയിരിക്കുന്നതെന്നാണ് പ്രധാനമന്ത്രിയുടെ ഓഫീസ് ഇപ്പോള് അറിയിച്ചിരിക്കുന്നത്. പഞ്ചാബ്, ത്രിപുര, ഗോവ, അരുണാചല് പ്രദേശ്, ആന്‍ഡമാന് നിക്കോബാര്, ലക്ഷദ്വീപ് തുടങ്ങിയവയ്ക്കാണ് ഇന്ന് പ്രധാനമന്ത്രിയുമായി സംസാരിക്കുനുള്ള അവസരം.\nമഹാരാഷ്ട്ര, തമിഴ്‌നാട്, ഉത്തര്‍പ്രദേശ്, ബിഹാര്, തെലങ്കാന, കര്‍ണാടക എന്നിവയ്ക്ക് നാളെയും അവസരം നല്‍കും. അതേസമയം, എല്ലാ സംസ്ഥാനങ്ങള്‍ക്കും അവസരം നല്‍കാത്തതിനെതിരെ സിപിഎം അടക്കമുള്ള പ്രതിപക്ഷ പാര്‍ട്ടികള് രംഗത്തെത്തിയിട്ടുണ്ട്.\nTags: KeralaMEETINGnarendra modipinarayi vijayan\n'ഗുജറാത്ത് മോഡല്' കൊറോണ മരണ നിരക്ക് കൂടുതല് ഗുജറാത്തില്; കണക്കുകള് നിരത്തിയും വിമര്‍ശിച്ചും രാഹുല് ഗാന്ധി\nഅതിര്‍ത്തിയില് ഇന്ത്യ-ചൈന സംഘര്‍ഷം; മൂന്ന് ഇന്ത്യന് സൈനീകര് മരിച്ചു\nകെഎസ്ഇബി നിരക്ക് വർധിപ്പിച്ചിട്ടില്ല; അധിക നിരക്ക് ഈടാക്കിയെങ്കിൽ തിരിച്ചു നൽകും: കോടിയേരി


അമര്‍നാഥില് ഹിമ ശിവലിംഗം തെളിഞ്ഞു, തീര്‍ത്ഥാടനം ജൂലൈ 28 മുതല്\nMonday7May 2018 2:05 am IST\nമതസൗഹാര്‍ദ്ദം നിലനിന്നിരുന്ന മുന്‍കാലത്ത് ഹിന്ദു, മുസ്ലിം സമുദായങ്ങള് ഒന്നിച്ച് ചേര്‍ന്ന് സംഘടിപ്പിച്ചിരുന്ന തീര്‍ത്ഥാടനം ഇന്ന് ഭീതിയുടെ നിഴലിലാണ് നടക്കുക. തീവ്രവാദികളുടെയും വിഘടന വാദികളുടെയും ആക്രമണം ഭയന്ന് പട്ടാളത്തിന്റെയും പോലീസിന്റെയും അകമ്പടിയിലാണ് യാത്ര.\nകശ്മീരിലെ തീര്‍ഥാടന കേന്ദ്രമായ അമര്‍നാഥ് ഗുഹയില് ഹിമ ശിവലിംഗം രൂപമെടുത്തു. ലോകത്തെ ഏറ്റവും പ്രധാന സ്വയംഭൂമൂര്‍ത്തിയാണ് ഇവിടത്തെ ശിവലിംഗം. സദാ മഞ്ഞു മൂടിക്കിടക്കുന്ന ഇവിടെ മെയ്, ജൂണ് കാലത്താണ് ഈ പ്രതിഭാസം കാണപ്പെടുക. അമരത്വത്തിന്റെ ഇടമാത്രേ ഈ ഗുഹ. അതുകൊണ്ട് ഇവിടം അമര്‍നാഥ് ആയി. പാര്‍വതിയുടെ സാന്നിധ്യത്തില് ശിവന് നടരാജ നൃത്തം ചെയ്തത് ഇവിടെയാണത്രെ.\nജൂലൈ, ആഗസ്റ്റ് മാസങ്ങളിലാണ് പ്രസിദ്ധമായ അമര്‍നാഥ് തീര്‍ഥാടനം. ഈവര്‍ഷത്തെ തീര്‍ഥാടനം ജൂലൈ 28നു തുടങ്ങും. ഒരു മാസം നീളും. കനത്ത സുരക്ഷാ സംവിധാനത്തോടെ ജമ്മുകശ്മീര് സര്‍ക്കാര് സംഘടിപ്പിക്കുന്ന തീര്‍ഥാടനത്തില് ഇന്ത്യയുടെ വിവിധഭാഗങ്ങളില് നിന്നും വിദേശത്തുനിന്നുമുള്ള ഭക്തര് പങ്കെടുക്കും. മതസൗഹാദ്ദം നിലനിന്നിരുന്ന മുന്‍കാലത്ത് ഹിന്ദു, മുസ്ലിം സമുദായങ്ങള് ഒന്നിച്ച് ചേര്‍ന്ന് സംഘടിപ്പിച്ചിരുന്ന തീര്‍ഥാടനം ഇന്ന് ഭീതിയുടെ നിഴലിലാണ് നടക്കുക. തീവ്രവാദികളുടെയും വിഘടന വാദികളുടെയും ആക്രമണം ഭയന്ന് പട്ടാളത്തിന്റെയും പോലീസിന്റെയും അകമ്പടിയിലാണ് യാത്ര.\nആഷാഢ പൂര്‍ണിമ മുതല് ശ്രാവണ പൂര്‍ണിമ വരെയാണ് തീര്‍ഥാടന സമയം. രക്തം ഉറയ്ക്കാന് പോന്ന തണുപ്പിനെ വെല്ലുവിളിച്ച് വേണം യാത്ര. സ്വയംഭൂവായ ഹിമ ശിവലിംഗത്തിന് ച ന്ദ്രന്റെ സഞ്ചാരത്തിനനുസരിച്ച് വലിപ്പത്തില് മാറ്റം വരുമത്രെ. പൗര്‍ണമി നാളിലാണ് ഏറ്റവും കൂടുതല് വലിപ്പമുണ്ടാവുക.\nഅമരാവതി നദിക്കരയിലാണ് ക്ഷേത്രം സ്ഥിതി ചെയ്യുന്നത്. സമുദ്ര നിരപ്പില് നിന്ന് 4000 മീറ്ററോളം ഉയരത്തിലാണ് ഗുഹ. ശ്രീനഗറില് നിന്ന് 141 കിലോമീറ്റര് കിഴക്കാണ് ഗുഹ. പഹല് ഗാമില് നിന്ന് ദുര്‍ഘട പാതയിലൂടെ 40 കിലോമീറ്റര് കാല്‍നടയായോ കുതിരപ്പുറത്തോ സഞ്ചരിച്ചുവേണം ഗുഹയില് എത്താന്. ശിവലിംഗത്തിനൊപ്പം ശ്രീ പാര്‍വതിയുടെയും ഗണപതിയുടെയും രൂപവും ഗുഹയില് രൂപപ്പെടുമത്രേ.\nഈ ഭൂ ഭാഗമാകെ മുന്‍പ് വെള്ളം മൂടിക്കിടന്നതാണെന്നും ഇവിടെയെത്തിയ കശ്യപ മഹര്‍ഷി, നദികളുടെ രൂപത്തില് വെള്ളമാകെ ഒഴുക്കിക്കളഞ്ഞെന്നുമാണ് ഇവിടവുമായി ബന്ധപ്പെട്ട കഥ. പിന്നീട് ഇവിടെയെത്തിയ ഭൃഗു മഹര്‍ഷിയാണത്രെ ഈ ഗുഹ കണ്ടെത്തിയത്. പാര്‍വതിക്ക് പരമ ശിവന് ലോകതത്വം ഉപദേശിച്ചത് ഇവിടെ വച്ചാണെന്നാണ് വിശ്വാസം. പാര്‍വതിയുടെ നിരന്തരമായ ആവശ്യത്തിന് ശിവന് വഴങ്ങിയത് ഒരു വ്യവസ്ഥ പ്രകാരമായിരുന്നു. യാതൊരു ജീവജാലങ്ങളുടെയും സാന്നിധ്യമില്ലാത്ത സ്ഥലത്തുവച്ചെ അത് പറയൂ. കാരണം മറ്റുള്ളവര് കേട്ടാല് അവര്‍ക്ക് അമരത്വം കൈവരും. അത് പ്രപഞ്ച നിയമത്തിന് എതിരാണ്. അത്തരം സ്ഥലം തേടിയുള്ള യാത്രയില് അവര് ഈ ഗുഹയിലെത്തി. തന്റെ വാഹനമായ കാള, ശിരോലങ്കാരമായ ചന്ദ്രക്കല, നാഗാഭരണങ്ങള് തുടങ്ങിയവ മാര്‍ഗ്ഗമധ്യേ ഉപേക്ഷിച്ചാണ് മഹാദേവന് ഇവിടെയെത്തിയത്. ഗുഹയില് പ്രവേശിക്കും മുന്‍പ് ശിവന് തറച്ചതെന്നു വിശ്വസിക്കപ്പെടുന്ന ത്രിശൂലം ഗുഹാമുഖത്ത് കാണാം.\nജീവികളൊന്നും അവിടെ ഉണ്ടായിരുന്നില്ല. പക്ഷെ ഒരു പ്രാവിന്റെ മുട്ട ഉണ്ടായിരുന്നു. മുട്ടയ്ക്കുള്ളിലെ ജീവന് ഈ കഥ കേട്ടു. ഫലമോ? ആ മുട്ട വിരിഞ്ഞുണ്ടായ രണ്ടു പ്രാവുകള് ചിരംജീവികളായത്രെ. അവര് ഇന്നും ഗുഹയിലുണ്ടെന്നാണ് വിശ്വാസം.\nശിവഗിരിമഠം രംഗത്ത്; മതില് തീര്‍ഥാടനത്തെ അലങ്കോലമാക്കും


നാലാം നിലയിലെ പത്രമോഫീസിന്റെ പടികള് കയറി തന്റെ മുന്നില് വന്ന് കിതപ്പോടെ നില്‍ക്കുന്ന യുവതിയെ നോക്കി മാനേജര് കസേരയിലേക്ക് മലക്കം മറിഞ്ഞിരുന്നു. അവള്‍ക്ക് ഒരക്ഷരം സംസാരിക്കാനുള്ള ത്രാണിയില്ലായിരുന്നു. ഒക്കത്തിരുന്ന മൂന്ന് വയസ്സടുപ്പിച്ച് പ്രായം വരുന്ന കുഞ്ഞ് താഴേക്ക് വഴുതിപ്പോകുമെന്ന ഘട്ടമെത്തിയപ്പോള് അനുമതിക്കായൊന്നും കാത്തുനില്‍ക്കാതെ മുന്നിലെ കസേരയില് അവള് വീണിരുന്നു. കിതപ്പടക്കാന് ശ്രമിക്കുന്നതിനിടയില് ഉയര്‍ന്നുതാഴുന്ന അവളുടെ മാറിടത്തിലേക്ക് ഒളികണ്ണിട്ടുനോക്കിയ മാനേജര് വയസ്സ് നിര്‍ണയിക്കാന് ശ്രമിക്കുകയായിരുന്നു. ഇരുപത്... ഇരുപത്തിയൊന്ന്.\nകൈയിലിരുന്ന, മുഷിഞ്ഞു തുടങ്ങിയ ഒരു കീറ് പേപ്പര് അവള് വെച്ചുനീട്ടി. അതിലെ വടിവുള്ള അക്ഷരങ്ങളിലേക്ക് നോക്കി അയാള് ഉറപ്പിച്ചു; വിദ്യാഭ്യാസത്തില് അത്ര മോശമാകാന് തരമില്ല.\n'ചെറുതോട്ടില് വടക്കേതൊടിയില് വീട്ടില് മാഹീന് കണ്ണിന്റെ മകന് ജലാലുദ്ദീനും ഞാനും തമ്മിലെ വിവാഹം 2005 ഡിസംബര് 22-ന് ഇരു ജമാഅത്തുകളുടെയും അനുമതിയോടെ മലക്കുട മുസ്‌ലിം ജമാഅത്ത് കമ്യൂണിറ്റി ഹാളില് വെച്ച് നടന്നു. വിവാഹശേഷം ഒരു വര്‍ഷം കഴിഞ്ഞ് എന്നെ വിട്ടുപോയ ജലാലുദ്ദീന് പിന്നീടിതുവരെ എന്നെയോ കുഞ്ഞിനെയോ തിരിഞ്ഞുനോക്കിയിട്ടില്ല. വളരെ കഷ്ടപ്പാടിലാണ് എന്റെ ജീവിതം. ഈ പരസ്യം പ്രസിദ്ധീകരിച്ച് പതിനഞ്ച് ദിവസത്തിനകം എന്റെയും കുഞ്ഞിന്റെയും സംരക്ഷണച്ചുമതല ഏറ്റെടുക്കാത്തപക്ഷം ബന്ധം ഫസ്ഖ് ചെയ്യുന്നതാണെന്ന് ഇതിനാല് അറിയിച്ചുകൊള്ളുന്നു.\nചെറുപൊയ്ക പി.ഒ, വ്‌ളാത്താങ്കര'\nമാറ്റര് വായിച്ചുകഴിഞ്ഞ് വാക്കുകള് എണ്ണിനോക്കി അതിന്റെ പരസ്യനിരക്ക് കണക്കാക്കാന് തുടങ്ങിയ മാനേജരുടെ മുന്നിലേക്ക് അവള് കുറേ മുഷിഞ്ഞ നോട്ടുകള് എടുത്തുവെച്ചു. അയാളത് എണ്ണി തിട്ടപ്പെടുത്തി - 825 രൂപ. കാല്‍ക്കുലേറ്ററില് സംഖ്യകള് കൂട്ടിയും കുറച്ചും നോക്കി അയാള് പറഞ്ഞു;\n'പോരാ. നൂറ്റമ്പത് രൂപ കൂടി വേണം.'\nഅവള് നെടുവീര്‍പ്പിട്ടു. പിന്നെ വല്ലവിധേനയും പറഞ്ഞൊപ്പിച്ചു:\n'എന്റെ കൈയില് ഇപ്പോ ഇത്രയേയുള്ളൂ... വേറൊരു വഴിയുമില്ല.'\nഅയാള് അവളുടെ ദൈന്യത നിറഞ്ഞ കണ്ണുകളിലേക്ക് നോക്കി. അവിടെ വിശപ്പിന്റെ കാളല് അയാള് കണ്ടു. പരസ്യ മാറ്റര് ഒരിക്കല്‍ക്കൂടി വായിച്ച് കണക്കുകൂട്ടി. പിന്നെ ചുവന്ന പേനയെടുത്ത് 'മലക്കുട മുസ്‌ലിം ജമാഅത്ത് കമ്യൂണിറ്റി ഹാളില്‍വെച്ച്' എന്നതുള്‍പ്പെടെ ചില വാക്കുകളൊക്കെ വെട്ടിമാറ്റിയശേഷം അയാള് രൂപ മേശവലിപ്പില് നിക്ഷേപിച്ചു.\n'ബുധനാഴ്ചയിലെ പത്രത്തില് വരും'\nഅയാള് എഴുതിനല്‍കിയ ബില് വിയര്‍പ്പില് കുതിര്‍ന്ന കൈയില് മടക്കിവെച്ച് കുഞ്ഞിനെയെടുത്ത് അവള് ഇറങ്ങി. ബുധനാഴ്ചയിലെ പത്രത്തില് വരേണ്ട ക്ലാസിഫൈഡ് പരസ്യങ്ങളുടെ കൂട്ടത്തില് മുഷിഞ്ഞ ആ പേപ്പര്‍കൂടി ഉള്‍പ്പെടുത്തി കമ്പോസിംഗ് റൂമിലേക്ക് പോകാന് അയാള് എഴുന്നേറ്റപ്പോള് താഴേക്കു പോയ യുവതിയുണ്ട് മുന്നില്. കൂടെ ഒരു മധ്യവയസ്‌കനുമുണ്ട്. അവള് വീണ്ടും കിതയ്ക്കുകയാണ്.\n'സഹോദരാ... ഈ പരസ്യം ചെറുതോട്ടില് ഭാഗത്തേക്ക് പോകുന്ന പത്രത്തീന്ന് ഒഴിവാക്കാന് കഴിയോ?... ആ ദുഷ്ടന് ഇതറിയണ്ട. പ്ലീസ്... എന്റെ മകളെയോര്‍ത്ത്..!'\nഅവള് തൊഴുകൈകളോടെ നില്‍ക്കുകയാണ്. കൈയിലിരിക്കുന്ന പരസ്യമാറ്റര് വിറയ്ക്കുന്നതായും അതിന് ജീവനുണ്ടെന്നും മാനേജര്‍ക്ക് തോന്നി.\nജീവിതത്തെ മാറ്റിത്തീര്‍ത്ത പോസ്റ്റല് ഇന്‍ലന്റ്\nസിദ്ദീഖ് ഹസന്: ആ മനുഷ്യന് നീ തന്നെ...\nവാപ്പിച്ചി യാത്രയായി ഓര്‍മകള് ബാക്കിയായി\nനേര്‍വഴി കാണിച്ച നാഥനെ വാഴ്ത്താം\n'ഓറ': സ്ത്രീ ശാക്തീകരണത്തിന്റെ പുതിയ ശബ്ദം


അതേ സമയം ഇന്ത്യക്കാരെ അദ്ദേഹം പ്രശംസിച്ചു.\nഖത്തറിനെതിരെയും മറ്റും നിരന്തര വിവാദ പ്രസ്താവനകള് നടത്തുന്ന ദുബായ് ജനറല് സെക്യൂരിറ്റി തലവനായ ദഹി ഖല്‍ഫാനാണ് പാക്കിസ്ഥാനികള്‍ക്കെതിരെ ഇന്നലെ ട്വിറ്ററിലൂടെ രംഗത്ത് വന്നത്.\n''ഗള്‍ഫ് സമൂഹത്തിന് ഒരു വലിയ ഭീഷണിയാണ് പാക്കിസ്ഥാനികള്. കാരണം അവര് ഈ രാജ്യങ്ങളിലേക്ക് മയക്കുമരുന്ന് കടത്തുന്നു,'' ഖല്‍ഫാന് ട്വീറ്റ് ചെയ്തു. മയക്ക് മരുന്ന് കടത്താന് ശ്രമിച്ചതിന് ഏതാനും പാക്കിസ്താനികളെ ദുബായ് പോലീസ് അറസ്റ്റ് ചെയ്തതിനെ തുടർന്നായിരുന്നു ഖൽഫാന്റെ ട്വീറ്റ്. ഇതിന് മുമ്പും പാക്കിസ്താനികള്‍ക്കെതിരെ നിരവധി പ്രകോപനപരമായ പ്രസ്താവനകള് ഖല്‍ഫാന് നടത്തിയിട്ടുണ്ട്.\nഅതേ സമയം ഇന്ത്യക്കാരെ അദ്ദേഹം പ്രശംസിച്ചു. ''പാക്കിസ്താനികള് ഗള്‍ഫ് സമൂഹത്തിന് ഹാനികരമായ പ്രവൃത്തികള് ചെയ്യുന്നത് നമ്മള് കണ്ടതാണ്. എന്തുകൊണ്ടാണ് ഇന്ത്യക്കാര്‍ക്ക് ഇത്ര അച്ചടക്കം? അതേ സമയം രാജ്യദ്രോഹം, കുറ്റകൃത്യം, കള്ളക്കടത്ത് എന്നിവ പാകിസ്താനികളുടെ ഇടയില് വളരെ വ്യാപകമാണ്; " ദഹി ഖല്‍ഫാന് പറഞ്ഞു.\nസൗദിയും പാക്കിസ്താനും തമ്മിലുള്ള ബന്ധത്തില് ഈയിടെ ഉണ്ടായ വിള്ളലിന്റ പശ്ചാത്തലത്തില് വേണം ഖല്‍ഫാന് പ്രസ്താവനയെ കാണാന്. അമേരിക്കയുടെ സമ്മര്‍ദ്ദത്തിന് വഴങ്ങി പാക്കിസ്താനെ ഭീകരവാദം പ്രോത്സാഹിപ്പിക്കുന്ന രാജ്യങ്ങളുടെ ലിസ്റ്റില് ഉള്‍പ്പെടുത്താന് സൗദി അറേബ്യ വോട്ട് ചെയ്തിരുന്നു.


തൃശൂർ ജില്ലയിൽ 607 പേർക്ക് കൂടി കോവിഡ്;252 പേർക്ക് രോഗമുക്തി | irinjalakuda.com\nHome NEWS തൃശൂർ ജില്ലയിൽ 607 പേർക്ക് കൂടി കോവിഡ്;252 പേർക്ക് രോഗമുക്തി\nതൃശൂർ ജില്ലയിൽ വെള്ളിയാഴ്ച (25/09/2020) 607 പേർക്ക് കൂടി കോവിഡ്-19 സ്ഥീരികരിച്ചു. 252 പേർ രോഗമുക്തരായി. ജില്ലയിൽ രോഗബാധിതരായി ചികിത്സയിൽ കഴിയുന്നവരുടെ എണ്ണം 3782 ആണ്. തൃശൂർ സ്വദേശികളായ 120 പേർ മറ്റു ജില്ലകളിലെ ആശുപത്രികളിലുണ്ട്. ജില്ലയിൽ ഇതുവരെ കോവിഡ് സ്ഥിരീകരിച്ചവരുടെ എണ്ണം 10798 ആണ്. അസുഖബാധിതരായ 6907 പേരേയാണ് ആകെ രോഗമുക്തരായി ആശുപത്രിയിൽ നിന്നും ഡിസ്ചാർജ് ചെയ്തത്.\nവെള്ളിയാഴ്ച ജില്ലയിൽ സമ്പർക്കം വഴി 597 പേർക്കാണ് രോഗം സ്ഥീരികരിച്ചത്. ഇതിൽ 11 കേസുകളുടെ ഉറവിടം അറിയില്ല. സമ്പർക്ക ക്ലസ്റ്ററുകൾ: സീതാറാം ക്ലസ്റ്റർ 4, ദയ ക്ലസ്റ്റർ (ആരോഗ്യ പ്രവർത്തകർ) 2, ജെ.എം.എം.സി ക്ലസ്റ്റർ ( 1 ആരോഗ്യ പ്രവർത്തകർ ഉൾപ്പെടെ) 2, ഒല്ലൂർ ഹെഡ് ലോഡ് വർക്കേഴ്‌സ് ക്ലസ്റ്റർ 2, ഇസ ഗോൾഡ് ക്ലസ്റ്റർ 1, എസ്.ഐ.ബി ക്ലസ്റ്റർ 1. മറ്റ് സമ്പർക്ക കേസുകൾ 562 ആണ്. 11 ആരോഗ്യ പ്രവർത്തകർക്കും ഒരു ഫ്രൻറ് ലൈൻ വർക്കർക്കും മറ്റ് സംസ്ഥാനങ്ങളിൽനിന്ന് വന്ന ആറ് പേർക്കും വിദേശത്തുനിന്ന് വന്ന നാല് പേർക്കും കോവിഡ് സ്ഥിരീകരിച്ചു.\nരോഗികളിൽ 60 വയസ്സിന് മുകളിൽ 35 പുരുഷൻമാരും 36 സ്ത്രീകളും 10 വയസ്സിന് താഴെ 21 ആൺകുട്ടികളും 13 പെൺകുട്ടികളുമുണ്ട്.\nരോഗം സ്ഥീരികരിച്ച ജില്ലയിലെ വിവിധ ആശുപത്രികളിലും കോവിഡ് ഫസ്റ്റ് ലൈൻ ട്രീറ്റ്‌മെൻറ് സെൻററുകളിലും പ്രവേശിപ്പിച്ചവർ: ഗവ. മെഡിക്കൽ കോളേജ് തൃശൂർ-173, സി.എഫ്.എൽ.ടി.സി ഇ.എസ്.ഐ -സി.ഡി മുളങ്കുന്നത്തുകാവ്-36, എം.സി.സി.എച്ച് മുളങ്കുന്നത്തുകാവ്-52, കില ബ്ലോക്ക് 1 മുളങ്കുന്നത്തുകാവ്-86, കില ബ്ലോക്ക്2മുളങ്കുന്നത്തുകാവ്-74, സെന്റ് ജെയിംസ് അക്കാദമി, ചാലക്കുടി-128, വിദ്യ സി.എഫ്.എൽ.ടി.സി ബ്ലോക്ക് 1 വേലൂർ-148, വിദ്യ സി.എഫ്.എൽ.ടി.സി ബ്ലോക്ക്2വേലൂർ-181, സി.എഫ്.എൽ.ടി.സി കൊരട്ടി-28, പി.സി. തോമസ് ഹോസ്റ്റൽ തൃശൂർ-321, സി.എഫ്.എൽ.ടി.സി നാട്ടിക-419, എം.എം.എം.കോവിഡ് കെയർ സെന്റർ തൃശൂർ-53, ജി.എച്ച് തൃശൂർ-18, കൊടുങ്ങല്ലൂർ താലൂക്ക് ആശുപത്രി-67, ചാവക്കാട് താലൂക്ക് ആശുപത്രി-47, ചാലക്കുടി താലൂക്ക് ആശുപത്രി-16, കുന്നംകുളം താലൂക്ക് ആശുപത്രി-7, ജി.എച്ച്. ഇരിങ്ങാലക്കുട-18, ഡി.എച്ച്. വടക്കാഞ്ചേരി -1, അമല ആശുപത്രി-28, ജൂബിലി മിഷൻ മെഡിക്കൽ കോളേജ് തൃശൂർ-68, മദർ ആശുപത്രി -2, എലൈറ്റ് ഹോസ്പിറ്റൽ തൃശൂർ-9, ക്രാഫ്റ്റ് ഹോസ്പിറ്റൽ കൊടുങ്ങല്ലൂർ-4, മലങ്കര ഹോസ്പിറ്റൽ കുന്നംകുളം-8, റോയൽ ഹോസ്പിറ്റൽ കുന്നംകുളം-5. ഹോം ഐസോലേഷൻ: 1178.\n9263 പേർ വീടുകളിൽ നിരീക്ഷണത്തിലാണ്. 301 പേരേയാണ് വെള്ളിയാഴ്ച ആശുപത്രിയിൽ പുതിയതായി പ്രവേശിപ്പിച്ചത്. അസുഖബാധിതരായ 6907 പേരേയാണ് ആകെ രോഗമുക്തരായി ആശുപത്രിയിൽ നിന്നും ഡിസ്ചാർജ് ചെയ്തത്. വെള്ളിയാഴ്ച 2886 പേർക്ക് ആന്റിജൻ പരിശോധന നടത്തി. മൊത്തം 3364 സാമ്പിളുകളാണ് വെള്ളിയാഴ്ച പരിശോധിച്ചത്. ഇതുവരെ ആകെ 140032 സാമ്പിളുകളാണ് പരിശോധനയ്ക്ക് അയച്ചത് .\nവെള്ളിയാഴ്ച 466 ഫോൺ വിളികളാണ് ജില്ലാ കൺട്രോൾ സെല്ലില്ലേക്ക് വന്നത്. 109 പേർക്ക് സൈക്കോ സോഷ്യൽ കൗൺസിലർമാർ കൗൺസിലിംഗ് നൽകി. വെള്ളിയാഴ്ച റെയിൽവേ സ്റ്റേഷനുകളിലും ബസ് സ്റ്റാൻഡുകളിലുമായി 381 പേരെ ആകെ സ്‌ക്രീനിംഗ് ചെയ്തു.\nസംസ്ഥാനത്ത് ഇന്ന്(Dec 31) 5215 പേര്‍ക്ക് കോവിഡ്-19 സ്ഥിരീകരിച്ചു\nസംസ്ഥാനത്ത് ഇന്ന് 19 പേർക്ക് കോവിഡ് 19 സ്ഥിരീകരിച്ചു


2011ലെ ഇന്ത്യ- ശ്രീലങ്ക ലോകകപ്പ് ഫൈനല് ഒത്തുകളി; ആരോപണവുമായി അര്‍ജുന റണതുംഗ – Chandrika Daily\nBy chandrika Friday July 14, 2017 16:26 pm\n2011ലെ ഇന്ത്യ- ശ്രീലങ്ക ലോകകപ്പ് ഫൈനല് ഒത്തുകളി; ആരോപണവുമായി അര്‍ജുന റണതുംഗ\nകൊളംബോ: 2011ല് ഇന്ത്യയില് നടന്ന ഏകദിന ലോകകപ്പിലെ ഇന്ത്യ- ശ്രീലങ്ക ഫൈനല് ഒത്തുകളിയാണെന്ന ആരോപണവുമായി ശ്രീലങ്കയുടെ മുന് ക്യാപ്റ്റനും മന്ത്രിയുമായ അര്‍ജുന രണതുംഗ. മുംബൈയില് നടന്ന ഫൈനല്…\nകൊളംബോ: 2011ല് ഇന്ത്യയില് നടന്ന ഏകദിന ലോകകപ്പിലെ ഇന്ത്യ- ശ്രീലങ്ക ഫൈനല് ഒത്തുകളിയാണെന്ന ആരോപണവുമായി ശ്രീലങ്കയുടെ മുന് ക്യാപ്റ്റനും മന്ത്രിയുമായ അര്‍ജുന രണതുംഗ. മുംബൈയില് നടന്ന ഫൈനല് മല്‍സരത്തെക്കുറിച്ച് അന്വേഷണം വേണമെന്ന് രണതുംഗ ആവശ്യപ്പെട്ടു.\nഎന്താണ് സംഭവിച്ചതെന്ന് തനിക്ക് ഇപ്പോള് വെളിപ്പെടുത്താനാകില്ലെങ്കിലും ഒരുദിവസം സത്യം പുറത്തുകൊണ്ടുവരുമെന്നും രണതുംഗ പറഞ്ഞു. 2011 ലോകകപ്പില് ടെലിവിഷന് കമന്റേറ്ററായി രണതുഗ ഇന്ത്യയിലെത്തിയിരുന്നു.\n2011 ഏപ്രില് രണ്ടിനു നടന്ന ഫൈനല് മല്‍സരത്തില് ആറു വിക്കറ്റിനായിരുന്നു ഇന്ത്യയുടെ ജയം. ആദ്യം ബാറ്റ് ചെയ്ത ശ്രീലങ്ക ആറ് വിക്കറ്റ് നഷ്ടത്തില് 274 റണ്‍സെടുത്തു. മറുപടി ബാറ്റ് ചെയ്ത ഇന്ത്യ 48.2 ഓവറില് നാലു വിക്കറ്റ് നഷ്ടത്തില് ലക്ഷ്യം കണ്ടു. അന്ന് ക്യാപ്റ്റനായിരുന്ന മഹേന്ദ്ര സിങ് ധോണി (91*) യായിരുന്നു മാന് ഓഫ് ദ മാച്ച്. 28 വര്‍ഷത്തിനു ശേഷമായിരുന്നു ഇന്ത്യ ലോകകപ്പ് ക്രിക്കറ്റ് കിരീടത്തില് വീണ്ടും മുത്തമിട്ടത്.\nCategories: Culture, More, Views Tags: arjun ranathunga, india shrilanga, ms dhoni, world cup 2011


highcourt asked for election commisions explanation രണ്ട് രൂ\nകൊച്ചി: രണ്ട് രൂപക്ക് അരി വിതരണം ചെയ്യുന്ന സര്‍ക്കാര് പദ്ധതി തടഞ്ഞതിന് ഹൈക്കോടതി തെരഞ്ഞെടുപ്പ് കമ്മീഷനോട് വിശദീകരണം ആവശ്യപ്പെട്ടു. പാവപ്പെട്ടവര്‍ക്ക് രണ്ട് രൂപയ്ക്ക് അരി ലഭ്യമാക്കുന്ന പദ്ധതി തടയാന് തിരഞ്ഞെടുപ്പ് കമ്മീഷന് അധികാരമുണ്ടോ എന്ന് കോടതി ചോദിച്ചു. വിശദീകരണം വെള്ളിയാഴ്ചയ്ക്കകം നല്‍കാനാണ് കോടതി നിര്‍ദേശം.\nപാവങ്ങള്‍ക്ക് അരി നല്‍കുന്ന പദ്ധതി എന്തിന് തടഞ്ഞു എന്ന് വ്യക്തമാകുന്നില്ലെന്ന് കോടതി നിരീക്ഷിച്ചു. പദ്ധതി തടയാന് തിരഞ്ഞെടുപ്പ് കമ്മീഷന് അധികാരമുണ്ടെന്ന് കരുതുന്നില്ലെന്നും നടപടി സംശയകരമാണെന്നും കോടതി വ്യക്തമാക്കി.\nപദ്ധതി തടഞ്ഞതിനെതിരെ ഒല്ലൂര് എം.എല്.എ രാജാജി മാത്യു തോമസ് നല്‍കിയ പൊതുതാല്‍പര്യ ഹരജി പരിശോധിക്കവെയാണ് ഹൈക്കോടതി ഇക്കാര്യങ്ങള് ചൂണ്ടിക്കാട്ടിയത്. പദ്ധതി തിരഞ്ഞെടുപ്പ് പെരുമാറ്റലംഘനമാണെന്ന് ചൂണ്ടിക്കാണിച്ചായിരുന്നു തിരഞ്ഞെടുപ്പ് കമ്മീഷന്റെ നടപടി. എന്നാല് തിരഞ്ഞെടുപ്പ് വിജ്ഞാപനം പുറപ്പെടുവിക്കുന്നതിന് മുന്‍പാണ് പദ്ധതി സംബന്ധിച്ച പ്രഖ്യാപനം നടത്തിയതെന്ന് ഹരജിക്കാരന് ചൂണ്ടിക്കാട്ടിയിരുന്നു.\nസംസ്ഥാനത്ത് എ.പി.എല്, ബി.പി.എല് വ്യത്യാസമില്ലാതെ രണ്ട് രൂപക്ക് അരി നല്‍കാനുള്ള സര്‍ക്കാര് തീരുമാനം തിരഞ്ഞെടുപ്പ് കമ്മീഷന് തടഞ്ഞിരുന്നു. പ്രഖ്യാപനമനുസരിച്ചുള്ള അരിവിതരണം നിര്‍ത്തിവെക്കണമെന്ന് തിരഞ്ഞെടുപ്പ് കമ്മീഷന് സര്‍ക്കാരിനോട് ആവശ്യപ്പെട്ടിരുന്നു. ഇതുസംബന്ധിച്ച് പ്രചാരണം നടത്തുന്നതിനും വിലക്കേര്‍പ്പെടുത്തിയിരുന്നു. ഇതിനെതിരെയാണ് ഒല്ലൂര് എം.എല്.എ കോടതിയെ സമീപിച്ചത്.


27 കുടുംബങ്ങള് വോട്ട് ചെയ്ത ബൂത്തില് വോട്ടെണ്ണിയപ്പോള് കിട്ടിയത് രണ്ടു വോട്ട്; പഞ്ചാബില് വോട്ടിങ് യന്ത്രത്തില് ക്രമക്കേട് നടന്നതായി കെജ്രിവാള്\nഎനിക്കൊരു ഫത്‌വയെയും ഭയമില്ല; ഞാന് പാടുക തന്നെ ചെയ്യും; മത പുരോഹിതരുടെ വിലക്കിനെതിരെ യുവഗായിക\nWednesday 15th March 2017 4:02pm\nWednesday 15th March 2017 3:55pm\nന്യൂദല്‍ഹി: യു.പിയില് വോട്ടിങ് യന്ത്രങ്ങളില് കൃത്രിമം നടന്നുവെന്ന മായാവതിയുടെ ആരോപണത്തിന് പിന്നാലെ പഞ്ചാബ് തെരഞ്ഞെടുപ്പില് ക്രമക്കേട് നടന്നെന്ന ആരോപണവുമായി ദല്‍ഹി മുഖ്യമന്ത്രി അരവിന്ദ് കെജ്‌രിവാള്.\nഗോസിയാപൂരിലെ 103ാം നമ്പര് ബൂത്തില് തങ്ങള്‍ക്ക് രണ്ടു വോട്ട് മാത്രമാണ് ലഭിച്ചിട്ടുള്ളത് പാര്‍ട്ടിയ്ക്ക് അഞ്ച് പ്രവര്‍ത്തകരുള്ള സ്ഥലമാണത് 27 കുടുംബങ്ങള് ആം ആദ്മിയ്ക്ക് വോട്ട് നല്‍കിയതായി അവര്‍ക്ക് ഉറപ്പ് നല്‍കുകയും ചെയ്തിട്ടുണ്ട്. അപ്പോള് ആ വോട്ടുകള് എങ്ങോട്ടാണ് പോയത്.? ഇത് പോലെ രണ്ടും മൂന്നും വോട്ടുകള് ലഭിച്ച നിരവധി ബൂത്തുകള് വേറെയും ഉള്ളതായും കെജ്‌രിവാള് പറഞ്ഞു.\nവോട്ടിങ് യന്ത്രത്തില് കൃത്രിമം നടത്തിയതുവഴി, ആം ആദ്മി പാര്‍ട്ടിയുടെ 30 ശതമാനം വോട്ടുകള് ശിരോമണി അകാലിദള്-ബി.ജെ.പി സഖ്യം ചോര്‍ത്തിയെന്ന് കെജ്രിവാള് ആരോപിച്ചു. പഞ്ചാബിലെ തെരഞ്ഞെടുപ്പ് ഫലം പുനഃപരിശോധിക്കണമെന്നും കെജ്‌രിവാള് ആവശ്യപ്പെട്ടു.\nഅതേസമയം ഇലക്ട്രോണിക് വോട്ടിങ് യന്ത്രത്തിന്റെ വിശ്വാസ്യത ചോദ്യം ചെയ്ത് കോടതിയെ സമീപിക്കാനാണ് ബി.എസ്.പിയുടെ തീരുമാനം.\nപഞ്ചാബ് നിയമസഭാ തെരഞ്ഞെടുപ്പില് ആം ആദ്മി പാര്‍ട്ടി 20 സീറ്റില് ഒതുങ്ങിയതിന് ശേഷം നടത്തിയ ആദ്യ വാര്‍ത്താ സമ്മേളനത്തിലാണ് അരവിന്ദ് കെജ്‌രിവാള് വോട്ടിങ് യന്ത്രത്തിന്റെ വിശ്വാസ്യതയെ ചോദ്യം ചെയ്തത്.\nവോട്ടിങ് യന്ത്രത്തില് കൃത്രിമം നടത്താനാകുമെന്ന് സുപ്രീം കോടതി വ്യക്തമാക്കിയിട്ടുണ്ട്. 2014ന് മുമ്പ് ബി.ജെ.പിയും വോട്ടിങ് യന്ത്രത്തിന്റെ വിശ്വാസ്യതയെ ചോദ്യം ചെയ്തിരുന്നു.\nഎനിക്കറിയാം നിങ്ങള് എന്നെ പരിഹസിക്കും. സോഷ്യല് മീഡിയയില് ഹാഷ് ടാഗ് ഇട്ട് പരിഹസിക്കും. എന്നാല് വോട്ടിംഗ് യന്ത്രങ്ങളില് തട്ടിപ്പ് നടത്താനാകുമെങ്കില് അത് ഇന്ത്യയിലെ ജനാധിപത്യത്തിന്റെ അവസാനമാണ്. കെജ്‌രിവാള് പറഞ്ഞു.\nDont Miss ‘ഇത് ജനവിധി അട്ടിമറിക്കലാണ്’ ബി.ജെ.പി സര്‍ക്കാറിനെതിരെ തെരുവിലിറങ്ങി ഗോവന് ജനത\nയന്ത്രത്തിലെ അപാകതകളെക്കുറിച്ച് അന്വേഷിക്കണമെന്ന് ബി.ജെ.പി നേതാവ് എല്.കെ അദ്വാനി അഭിപ്രായപ്പെട്ടിരുന്നുവെന്നും കെജ്രിവാള് പറഞ്ഞു. പഞ്ചാബില് പാര്‍ട്ടി ഭരണം പിടിക്കുമെന്ന് പ്രതീക്ഷിച്ചതായിരുന്നു. ചില എക്‌സിറ്റ്‌പോള് സര്‍വേ ഫലങ്ങളും ഇത് സൂചിപ്പിച്ചിരുന്നു. അത് എങ്ങനെ മാറി മറിഞ്ഞുവെന്നും അദ്ദേഹം ചോദിച്ചു.\nവോട്ട് ചെയ്‌തെന്ന് ഉറപ്പാക്കുന്ന രസീതുമായി വോട്ടെണ്ണല് ഫലം ഒത്തുനോക്കണമെന്നും കെജ്രിവാള് ആവശ്യപ്പെട്ടു. ഗോവയിലെ തോല്‍വി സമ്മതിച്ച കെജ്‌രിവാള് ദല്‍ഹിയിലും ബിഹാറിലും വോട്ടെണ്ണല് യന്ത്രത്തില് ക്രമക്കേട് നടന്നിട്ടില്ലെന്നും വ്യക്തമാക്കി.\nകൃത്രിമം നടത്താന് സാധിക്കുന്നത് കൊണ്ട് വിദേശ രാജ്യങ്ങളിലൊക്കെ ഇലക്ട്രോണിക് വോട്ടിങ് മെഷിനുകള് നിരോധിച്ചുകൊണ്ടിരിക്കുകയാണ്. ഇന്ത്യയിലും സ്വതന്ത്രവും നീതിപൂര്‍വ്വകവുമായ തിരഞ്ഞെടുപ്പ് നടത്തണം. നിലവിലെ സ്ഥിതി തുടരാനാവില്ലെന്നും അദ്ദേഹം വ്യക്തമാക്കി.


പ്രമേഹനിയന്ത്രണത്തിന് പാവയ്ക്ക. ഔഷധമായും പച്ചക്കറിയായും ഉപയോഗിക്കുന്ന ഒരു വള്ളിച്ചെടിയാണ് പാവൽ. പല രോഗങ്ങൾക്കുമുള്ള മികച്ച ഔഷധംകൂടിയാണ് പാവൽ. ഇതിൻറെ കായ ഇല തണ്ട് എന്നിവ ഔഷധയോഗ്യമാണ്. പാവലിന്റെ ഔഷധപ്രയോഗങ്ങൾ എന്തൊക്കെ എന്ന് നോക്കാം. പാവലിന്റെ ഇല വിഷം നിയന്ത്രണത്തിന് നല്ലതാണ. കൃമി കീടങ്ങളുടെ വിഷാംശം ചർമത്തിൽ ഏറ്റാൽ കടിച്ച ഭാഗത്ത് പാലിൻറെ ഇല അരച്ചു പുരട്ടുന്നത് കൊണ്ട് നീര് വരുന്നത് തടയാൻ കഴിയും.\nഅതുപോലെതന്നെ പാവലിന്റെ ഇലയുടെ നീര് മഞ്ഞപ്പിത്തം നിയന്ത്രിക്കാൻ വളരെ നല്ലതാണ്. ഉള്ളംകാൽ പുകച്ചില് പാവലിന്റെ ഇല നല്ലൊരു ഔഷധം കൂടിയാണ്. പാവൽ ഇല മൂന്നു ദിവസം മൂന്നു പ്രാവശ്യം കാലുകളിൽ തേച്ചു തിരുമ്മിയാൽ ഉള്ളംകാലിലെ പുകച്ചിലിന് ശമനമുണ്ടാകും. ശരീരത്തിലുണ്ടാകുന്ന ഉണ്ടാകുന്ന അസഹ്യമായ ചൊറിച്ചിൽ ശ്രമിക്കുകയും പാവയ്ക്ക നല്ലതാണ്. കായം ഇന്ദുപ്പ് എന്നിവയോടൊപ്പം ഇലയുടെ നീര് ചേർത്ത് കഴിച്ചാൽ കൃമി രോഗങ്ങൾ ശമിക്കും.\nപ്രമേഹനിയന്ത്രണത്തിന് നല്ലൊരു ഔഷധം കൂടിയാണ് പാവയ്ക്ക. പാവയ്ക്ക ഇടിച്ചുപിഴിഞ്ഞ നീര് കുടിയ്ക്കുന്നതും അല്ലെങ്കിൽ അരിഞ്ഞ പാവയ്ക്ക ആയും തൈരും ഉപ്പും ചേർത്ത് കഴിക്കുന്നതും അല്ലെങ്കിൽ പാവയ്ക്ക ജ്യൂസ് കുടിയ്ക്കുന്നതുമെല്ലാം പ്രമേഹനിയന്ത്രണത്തിന് സഹായകരമാണ്. പാവയ്ക്കാ യും പാവൽ ഇലയും ഭക്ഷണത്തോടൊപ്പം കറികളിൽ സ്ഥിരമായി ഉപയോഗിക്കുന്നത് ആരോഗ്യത്തിന് വളരെ നല്ലതാണ്.\nവളരെ കുറച്ച് സ്ഥലത്തും അല്ലെങ്കിൽ ടെറസിനു മുകളിലും ഒക്കെ വളർത്തിയെടുക്കാൻ പറ്റാവുന്ന വളരെ എളുപ്പത്തിൽ വളർത്തിയെടുക്കാൻ പറ്റാവുന്ന ഒരു വള്ളിച്ചെടിയാണ് പാവൽ. വളരെ ഉപകാരപ്രദം ആയിട്ടുള്ള ഈ വീഡിയോ നിങ്ങൾക്ക് ഇഷ്ടമായാൽ ഷെയർ ചെയ്യാനും ലൈക് ചെയ്യാനും മറക്കരുത്. കൂടുതൽ കാര്യങ്ങൾ അറിയുന്നതിനായി കാണുക.


"രാജി തോമസ് ഇല്ലായിരുന്നെങ്കില് എന്ന് നിന്റെ മൊയ്തീന് സംഭവിക്കില്ലായിരുന്നു; സ്പിങ്കളര് നടത്തിയത് കേരളത്തെ സഹായിക്കാനുള്ള ശ്രമം.. സ്പ്രിങ്കളര് ഉടമ മൊയ്തീന്റെ സഹനിര്‍മ്മാതാവ്"; രമേശ് ചെന്നിത്തലയെ ആരോ തെറ്റിദ്ധരിപ്പിച്ചിട്ടുണ്ടാകാമെന്ന് ആര്.എസ്.വിമല്\n“രാജി തോമസ് ഇല്ലായിരുന്നെങ്കില് എന്ന് നിന്റെ മൊയ്തീന് സംഭവിക്കില്ലായിരുന്നു; സ്പിങ്കളര് നടത്തിയത് കേരളത്തെ സഹായിക്കാനുള്ള ശ്രമം.. സ്പ്രിങ്കളര് ഉടമ മൊയ്തീന്റെ സഹനിര്‍മ്മാതാവ്”; രമേശ് ചെന്നിത്തലയെ ആരോ തെറ്റിദ്ധരിപ്പിച്ചിട്ടുണ്ടാകാമെന്ന് ആര്.എസ്.വിമല്\nകോവിഡ് 19ന്റെ മറവില് കേരളത്തിലെ ജനങ്ങളുടെ ആരോഗ്യ വിവരങ്ങള് സ്വകാര്യ അമേരിക്കന് കമ്പനിക്ക് സര്‍ക്കാര് മറിച്ചു നല്‍കിയെന്നാരോപിച്ച് പ്രതിപക്ഷ നേതാവ് രമേശ് ചെന്നിത്തല കഴിഞ്ഞ ദിവസം രംഗത്തെത്തിയിരുന്നു. അമേരിക്കന് മാര്‍ക്കറ്റിംഗ് കമ്പനിയായ സ്പ്രിങ്കറിന് മറിച്ചു നല്‍കിയെന്നാണ് ആരോപണം. കമ്പനിയുടെ പരസ്യത്തില് അഭിനയിച്ച ഐ.ടി.സെക്രട്ടറി എം.ശിവശങ്കറെ സ്ഥാനത്തു നിന്നും മാറ്റി നിര്‍ത്തി അന്വേഷണം നടത്തണമെന്നും അദ്ദേഹം ആവശ്യപ്പെട്ടിരുന്നു. ഇപ്പോഴിതാ ഫെയ്‌സ്ബുക്കിലൂടെ പ്രതിപക്ഷ നേതാവിന് മറുപടിയുമായി സംവിധായകന് ആര്.എസ്.വിമല് രംഗത്തെത്തിയിരിക്കുകയാണ്.\nസ്പ്രിങ്ക്‌ളര് എന്ന കമ്പനിയെ കുറിച്ച് പ്രതിപക്ഷ നേതാവിനെ ആരോ തെറ്റിദ്ധരിപ്പിച്ചതാകാമെന്നും എന്ന് നിന്റെ മൊയ്തീന് എന്ന സിനിമയുടെ സഹനിര്‍മ്മാതാവ് കൂടിയായ മലയാളി രാജി തോമസാണ് ഈ കമ്പനിയുടെ ഉടമയെന്നും ആര്.എസ് വിമല് പറയുന്നു. കേരളത്തെ സഹായിക്കാനായി സ്പ്രിങ്ക്‌ളര് നടത്തിയൊരു ശ്രമമായിട്ടാണ് ആപ്പ് നല്‍കിയതെന്നാണ് മനസ്സിലാക്കിയതെന്നും രാജി തോമസിന്റെ സുഹൃത്ത് കൂടിയായ വിമല് പറയുന്നു.\nആര്.എസ് വിമലിന്റെ ഫെയ്‌സ്ബുക്ക് പോസ്റ്റ്-\nകോവിഡ് 19മായി ബന്ധപ്പെട്ട് ബഹുമാനപ്പെട്ട പ്രതിപക്ഷനേതാവ് രമേശ് ചെന്നിത്തല ഇന്ന് നടത്തിയ പത്രസമ്മേളവുമായി ബന്ധപ്പെട്ട ഒരു വിവരത്തിന്റെ പേരിലാണ് എനിക്കീ കുറിപ്പ് ഇടേണ്ടി വരുന്നത്. സംസ്ഥാനത്ത് കോവിഡുമായി ബന്ധപ്പെട്ട ഡേറ്റകള് അമേരിക്കന് കമ്പനിയായ Sprinklrന് ചോര്‍ത്തി കൊടുത്ത് കച്ചവടം നടത്തുന്നൂ എന്നാണ് ആ വാര്‍ത്ത. പ്രതിപക്ഷനേതാവിന്റെ വാക്കുകളില് നിന്നും അദ്ദേഹത്തെയാരോ തെറ്റിദ്ധരിപ്പിച്ചിട്ടുണ്ടെന്ന് വേണം കരുതാന്. ബഹുമാനപ്പെട്ട പ്രതിപക്ഷനേതാവിന്റെ അറിവിലേക്ക്, ലോകമെമ്പാടും പതിനായിരക്കണക്കിന് പേര് ജോലി ചെയ്യുന്ന Sprinklr എന്ന അമേരിക്കന് സ്ഥാപനത്തിന്റെ സ്ഥാപകനും സി.ഇ.ഒ.യും മലയാളിയായ രാജി തോമസ് ആണ്.\nശ്രീ.രാജി തോമസ് എനിക്ക് സുഹൃത്ത് മാത്രമല്ല, സഹോദരതുല്ല്യന് കൂടിയാണ്. കൈവിട്ടുപോകുമെന്ന് കരുതിയൊരു ജീവിതം എനിക്ക് തിരിച്ചു തന്ന ആളാണ് രാജി. ‘എന്ന് നിന്റെ മൊയ്തീന്’ എന്ന സിനിമ പുറത്ത് വരാതിരിക്കാന് നിര്‍മ്മാതാക്കളില് ഒരാള് തന്നെ തീവ്രശ്രമം നടത്തിയപ്പോള് രാജി തോമസാണ് എനിക്ക് കൈത്താങ്ങായത്. സത്യത്തില് രാജിതോമസ് ഇല്ലായിരുന്നെങ്കില് ‘എന്ന് നിന്റെ മൊയ്തീന്’ എന്ന സിനിമ ഒരിക്കലും സംഭവിക്കില്ലായിരുന്നൂ. കഠിനാദ്ധ്വാനം കൊണ്ട് അമ്പരപ്പിക്കുന്ന ബിസിനസ് സാമ്രാജ്യം രൂപപ്പെടുത്തിയ ആളാണ് രാജി തോമസ്. ജീവിതത്തോടുള്ള എന്റെ സമീപനം കണ്ടിട്ടാണ് അദ്ദേഹം എന്നേയും ഒപ്പം കൂട്ടിയത്.\nഇപ്പോള് പ്രതിപക്ഷനേതാവ് ആരോപിച്ചിരിക്കുന്ന വിവാദവിഷയവുമായി ബന്ധപ്പെട്ട്, രാജി തോമസുമായി സംസാരിച്ചതില് നിന്നും ഞാന് മനസിലാക്കുന്നത് കേരളത്തെ സഹായിക്കാനായി Sprinklr നടത്തിയൊരു ശ്രമമായിട്ടാണ്. കൊറോണയെന്ന മഹാവിപത്തിന് മുന്നില് നൂറ് ശതമാനം ചങ്കുറപ്പോടെ പ്രതിരോധിച്ച് നിന്നവരാണ് മലയാളികള്. അതിലൊരാളാണ് Sprinklrന്റെ തലവനും മലയാളിയുമായ രാജിതോമസ്. വിവാദങ്ങളുടെ ആഴത്തിലുള്ള വിശദാംശങ്ങളിലേക്ക് ഞാന് കടക്കുന്നില്ല. ഔദ്യോഗികമായി ഇക്കാര്യങ്ങള് Sprinklr തന്നെ വ്യക്തമായി രേഖപ്പെടുത്തും.\nഎന്ന് നിന്റെ മൊയ്തീന് ചിത്രീകരണ വേളയില് ഞാനും ശ്രീ. രാജി തോമസും Ragy Thomas\n“ദേ കോള് മീ മാസ്റ്റര്… മാട്രങ്ങള് വരും ഫാസ്റ്റര്!” എത്രപേരാണ് ദളപതിയുടെ മാസ്റ്ററിനായി കാത്തിരിക്കുന്നത്…?\nഅസ്വസ്ഥതയോടെ ഭാവന; അല്‍പ്പനേരം മിണ്ടാതെ നിന്നു; പിന്നെ നന്ദി പറഞ്ഞ് അവസാനിപ്പിച്ചു…


സൈനികൻ വിഷ്ണുവിന്റെ മൃതദേഹം ബന്ധുക്കൾ തിരിച്ചറിഞ്ഞു.\n17 Aug, 2019 at 02:08 PM\nമണ്ണിടിച്ചിലുണ്ടായ നിലമ്പൂർ കവളപ്പാറയിൽ നിന്ന് ഇന്ന് രണ്ട് മൃതദേഹങ്ങൾ കണ്ടെത്തി. ഇതില് സൈനികൻ വിഷ്ണുവിന്റെ മൃതദേഹം ബന്ധുക്കൾ തിരിച്ചറിഞ്ഞു. വയനാട് പുത്തുമലയില് ഇന്ന് നടത്തിയ തെരച്ചിലിലും ആരെയും കണ്ടെത്തിയില്ല.\nഒമ്പതാം ദിവസം നടത്തിയ തെരച്ചിലിൽ ഉച്ച വരെ മൃതദേഹങ്ങൾ കണ്ടെത്താൻ സാധിച്ചിരുന്നില്ല. ഉച്ചയ്ക്ക് ശേഷമാണ് സൈനികൻ വിഷ്ണുവിന്റെ മൃതദേഹം കണ്ടെത്തിയത്. സഹോദരനും ബന്ധുക്കളുമാണ് മൃതദേഹം തിരിച്ചറിഞ്ഞത്. ഇതോടെ 40 മൃതദേഹങ്ങൾ ഇവിടെ നിന്നും കണ്ടെത്തി. പ്രളയവും ഉരുൾപൊട്ടലും ഉണ്ടായതിനെ തുടർന്ന് ഏറ്റവുമധികം ദുരിതം അനുഭവിച്ച മേഖലയായ നിലമ്പൂരിലെ മുഴുവൻ ദുരിതബാധിതരെയും പുനരധിവിസിപ്പിക്കുമെന്ന് മന്ത്രി എ.കെ ബാലൻ പറഞ്ഞു. ദുരിതബാധിത മേഖല സന്ദർശിച്ച ശേഷമായിരുന്നു മന്ത്രിയുടെ പ്രതികരണം.\nഅതേസമയം കവളപ്പാറയിൽ മണ്ണിടിച്ചിലിൽ കണ്ടെത്താനുള്ള 19 പേർക്ക് വേണ്ടിയുള്ള തെരച്ചിൽ നാളെ പുനരാരംഭിക്കും. തെരച്ചിലിനായി ജി.പി.ആർ സംവിധാനം ജില്ലയിൽ എത്തിച്ചു.6ശാസ്ത്രജ്ഞരങ്ങുന്ന സംഘം റഡാർ ഉപയോഗിച്ച് നാളെ പരിശോധന നടത്തും. മണ്ണിനടിയിൽ പെട്ടവരെ കണ്ടെത്താനായി ലഭ്യമായ സംവിധാനങ്ങളെല്ലാം ഉപയോഗിക്കുന്നതിന്റെ ഭാഗമായാണ് ജി.പി.ആർ സംവിധാനവും എത്തിക്കുന്നത്. ഇതോടെ തെരച്ചിലിന്റെ വേഗം കൂടുമെന്നാണ് പ്രതീക്ഷ.\nKerala Floods 2019Kavalappara


ചൊറിയൻ ചോദ്യം ചോദിച്ച അവതാരികയെ തേച്ചോട്ടിച്ച പൃഥ്വിരാജിന്റെ കിടിലൻ മറുപടി.(വീഡിയോ )\nസുരാജ് വെഞ്ഞാറമൂടും പൃഥ്വിരാജും പ്രധാന വേഷത്തിൽ അഭിനയിക്കുന്ന ചിത്രമാണ് ജനഗണമന എന്ന ചിത്രം. ചിത്രത്തിന്റെ പ്രമോഷൻ ഭാഗമായി പല അഭിമുഖങ്ങളിലും പൃഥ്വിരാജ് എത്തുകയും ചെയ്യാറുണ്ട്. ചില അഭിമുഖങ്ങളിൽ വളരെ രസകരമായ രീതിയിലാണ് സംസാരിക്കുന്നതെങ്കിൽ ചില അഭിമുഖങ്ങളിൽ തന്റെ നിലപാടുകളിൽ ഉറച്ചു നിന്നു തന്നെയാണ് സംസാരിക്കുന്നത്. ബുദ്ധിമുട്ടുണ്ടാക്കുന്ന ചോദ്യങ്ങൾക്ക് വളരെ മികച്ച രീതിയിൽ തന്നെയാണ് അദ്ദേഹം മറുപടി പറയുന്നത്. അത്തരത്തിൽ കഴിഞ്ഞദിവസം താരം ഒരു ഓൺലൈൻ ചാനൽ ആയിരുന്നു അഭിമുഖം നൽകിയത്..\nഅപ്പോൾ അവതാരക താരത്തോട് ചോദിച്ച ഒരു ചോദ്യവും അതിനു താരം നൽകിയ മറുപടിയും ആണ് ഇപ്പോൾ വൈറൽ ആയി മാറുന്നത്. പലപ്പോഴും സിനിമകളിൽ ടെററിസ്റ്റുകൾ ആയി ചിത്രീകരിക്കുന്നത് മുസ്ലിം സമുദായത്തിൽ പെട്ട ആളുകളെ ആയിരിക്കും. അതെന്തു കൊണ്ടാണ് അങ്ങനെ എന്നായിരുന്നു അവതാരകയുടെ ചോദ്യം. പൃഥ്വിരാജ് പറഞ്ഞ ഉത്തരം ഇങ്ങനെയായിരുന്നു. ഞാൻ ഉത്തരം പറഞ്ഞാൽ നിങ്ങളുടെ ജാങ്കോ സ്പേസിന്റെ തമ്പ്നെയിൽ ഞങ്ങളുടെ മൂന്നുപേരുടെയും ഫോട്ടോയും പൃഥ്വിരാജ് തീവ്രവാദത്തെക്കുറിച്ച് എന്നുമായിരിക്കും. അതിനുതാഴെ 5000 കമൻറ് വരും.\nഎന്തിന് നിങ്ങൾക്ക് അത് ഞാൻ ചെയ്തു തരണം.കാരണം നിങ്ങളുടെ കമ്പനിയിൽ എനിക്ക് ഇൻവെസ്റ്റ് മെൻറ് ഉണ്ടോ.? നിങ്ങളുടെ ലാഭത്തിന്റെ വിഹിതം എനിക്ക് നൽകി വരുന്നുണ്ടോ.? ഡൗട്ട് ഞാനിപ്പോൾ ക്ലിയർ ചെയ്തില്ല എന്നായിരുന്നു ചോദിച്ചത്. കഥാപാത്രത്തിൻറെ ഡയലോഗ് സിനിമയുടെ രാഷ്ട്രീയമായി തെറ്റിദ്ധരിക്കരുത് എന്നും അദ്ദേഹം മറ്റൊരു അഭിമുഖത്തിൽ പറഞ്ഞിരുന്നു\n. ഒരു പൊളിറ്റിക്കൽ സ്റ്റേറ്റ്മെൻറ് പറയാൻ വേണ്ടി മാത്രം കോടികൾ മുടക്കി പടം ചെയ്യാൻ മാത്രം ഞങ്ങൾ ആളല്ല എന്നായിരുന്നു മറ്റൊരു അഭിമുഖത്തിൽ പൃഥ്വിരാജ് പറഞ്ഞത്


കരുതലിന്റെ കരസ്പർശമൊരുക്കി കിഴക്കിന്റെ വെനീസിൽ കാൻസർ സന്ദേശയാത്ര : Deepika.com Special News\nആലപ്പുഴ: കരുതലിന്റെ കരസ്പർശവുമായെത്തിയ കാൻസർ ബോധവത്കരണ സന്ദേശയാത്രയ്ക്ക് കിഴക്കിന്റെ വെനീസിൽ ഊഷ്മള വരവേല്പ് ദീപികയും സർഗക്ഷേത്രയും മേളം ഫൗണ്ടേഷനും ചേർന്നു നടത്തുന്ന ക്യാപ് @ കാമ്പസിന്റെ നേതൃത്വത്തിലാണ് കാൻസർ ബോധവത്കരണ സന്ദേശയാത്ര സംഘടിപ്പിച്ചിരിക്കുന്നത്. സർവവും നഷ്‌ടപ്പെട്ടെന്ന ബോധത്തിൽ നിരാശയുടെ പടുകുഴിയിലേക്കു വീഴുന്ന കാൻസർ രോഗബാധിതർക്കൊപ്പം ഈ സമൂഹമുണ്ടെന്ന ബോധ്യം വരുത്തുന്നതിനായാണ് ബോധവത്കരണ യാത്ര. ഒപ്പം തെറ്റായ സാമൂഹിക ആരോഗ്യ ജീവിത ശൈലികളെ കുറിച്ചും ഭക്ഷണരീതികളെക്കുറിച്ചും പ്രത്യേകിച്ച് യുവതലമുറയിൽ അവബോധവുമൊരുക്കാനുള്ള ശ്രമവും.\nക്രിസ്മസ് കരോളൊരുക്കിയും പ്രതിജ്‌ഞയെടുത്തും വൃക്ഷത്തൈ നട്ടുപിടിപ്പിച്ചും കാൻസറിനെതിരേ പൊരുതുമെന്ന് സന്ദേശമെഴുതിയ ചെറുകുറിപ്പുകൾ ഒന്നിച്ചണിനിരത്തിയുമൊക്കെയാണ് ആലപ്പുഴയിൽ യാത്രയെ സ്വീകരിച്ചതും നയിച്ചതും. ഹെയർ ഫോർ ഹോപ് ഓൾ ഇന്ത്യ കാമ്പയിനിനു തുടക്കംകുറിച്ച സാമൂഹ്യപ്രവർത്തകയും ജോസ് കെ. മാണിയുടെ പത്നിയുമായ ഡോ. നിഷ ജോസിന്റെ സാന്നിധ്യമായിരുന്നു സന്ദേശയാത്രയുടെ ആലപ്പുഴയിലെ ഹൈലൈറ്റ്. രാവിലെ 6.45ന് തങ്കിപ്പള്ളിയിൽ നിന്നായിരുന്നു ആലപ്പുഴയിലെ പര്യടനം. രാവിലെ വിശുദ്ധ കുർബാനയ്ക്കുശേഷം സംഘം ഇവിടെ നിന്നും യാത്രതിരിച്ചു. ഫാ. ഫ്രാൻസീസ് സേവ്യറും പള്ളിക്കമ്മിറ്റി ഭാരവാഹികളും ചേർന്ന് യാത്രയുടെ കോ–ഓർഡിനേറ്റർ സിറിയക് ചാഴിക്കാടനെയും സംഘത്തെയും യാത്രയാക്കി. പത്തുമണിയോടെ ചേർത്തല എൻഎസ്എസ് കോളജ് അങ്കണത്തിലെത്തിയ സംഘത്തിന് ഗംഭീര വരവേൽപ്പ് തന്നെ ലഭിച്ചു.\nകോളജ് ഓഡിറ്റോറിയത്തിൽ ചേർന്ന സ്വീകരണ സമ്മേളനം നിഷ ജോസ് ഉദ്ഘാടനം ചെയ്തു. കാൻസർ രോഗികളെ നിരാശയിൽ നിന്നും ഉയിർത്തെഴുന്നേൽപ്പിക്കാനും രോഗത്തെ അതിജീവിക്കാൻ വേണ്ട പിന്തുണയൊരുക്കാനും അതുവഴി അവരെ മാനസികമായി കൂടുതൽ ശക്‌തരാക്കാനും യുവതലമുറയ്ക്ക് ഏറെ കഴിയുമെന്ന് ഇവർ ചൂണ്ടിക്കാട്ടി. അവരോടൊന്നുചേർന്ന് സമൂഹം ഒപ്പമുണ്ടെന്ന തോന്നലുണ്ടാക്കാനാകണമെന്നും അവർ കൂട്ടിച്ചേർത്തു. പ്രിൻസിപ്പൽ ഡോ. പി. ജയശ്രീ അധ്യക്ഷത വഹിച്ച യോഗത്തിൽ സന്ദേശയാത്രയുടെ കോ–ഓർഡിനേറ്റർ സിറിയക് ചാഴികാടൻ, ക്യാപ് അറ്റ് കാമ്പസ് കോ–ഓർഡിനേറ്റർ ടിനോ ടോമി, എം.ടി. കലേഷ്, പ്രഫ. ബാബു കെ. പണിക്കർ, പ്രോഗ്രാം ഓഫീസർ ദൃശ്യ എന്നിവർ സംബന്ധിച്ചു.\nചേർത്തല സെന്റ് മൈക്കിൾസ് കോളജായിരുന്നു അടുത്ത കേന്ദ്രം. കോളജ് ഓഡിറ്റോറിയത്തിൽ മിമാറ്റ് മാനേജർ ഫാ. സെലസ്റ്റ്യൻ പുത്തൻപുരയ്ക്കലിന്റെ അധ്യക്ഷതയിൽ ചേർന്ന യോഗം നിഷ ജോസാണ് ഉദ്ഘാടനം ചെയ്തത്. കെപിസിസി നിർവാഹകസമിതിയംഗം എസ്. ശരത് മുഖ്യസന്ദേശം നല്കി. പ്രഫ. എ.ബി. ജോൺ ജോസഫ്, പ്രിൻസിപ്പൽ ഇൻ ചാർജ് നവ്യ, ചേർത്തല റോട്ടറി ക്ലബ് ഭാരവാഹികളായ സി.ബി. സുധീഷ്, ബാബുമോൻ, ബി. വിനോദ്, ബീന ബാബു എന്നിവർ സംസാരിച്ചു. തുടർന്ന് ആലപ്പുഴ എസ്ഡി കോളജിലെത്തിയ സംഘത്തെ കോളജിലെ എൻഎസ്എസ് അംഗങ്ങൾ ചേർന്നു സ്വീകരിച്ചു. കോളജ് കവാടത്തിൽ നടന്ന യോഗം അമ്പലപ്പുഴ ബ്ലോക്ക് പഞ്ചായത്ത് പ്രസിഡന്റ് പ്രജിത്ത് കാരിക്കലാണ് ഉദ്ഘാടനം ചെയ്തത്. കോളജ് പ്രിൻസിപ്പൽ ഡോ. എസ്. നടരാജ അയ്യർ അധ്യക്ഷത വഹിച്ചു.\nആലപ്പുഴ മെഡിക്കൽ കോളജിലെ ഡോ. ബിന്ദു കാൻസറിനെക്കുറിച്ചും എങ്ങനെ നേരിടാമെന്നതിനെകുറിച്ചും വിശദീകരിച്ചു. സർഗക്ഷേത്ര രക്ഷാധികാരി ഫാ. പോൾ താമരശേരി, നിഷ ജോസ്, ഡോ. നെടുമുടി ഹരികുമാർ, സർഗക്ഷേത്ര ഡയറക്ടർ ഫാ. അലക്സ് പ്രായിക്കളം, മണിക്കുട്ടി റോയ്, എൻഎസ്എസ് പ്രോഗ്രാം ഓഫീസർമാരായ കെ.എസ്. വിനീത് ചന്ദ്ര, ഡോ. ജെ. വീണ തുടങ്ങിയവർ സംബന്ധിച്ചു. വിശിഷ്‌ടാതിഥികളും വിദ്യാർഥികളും ചേർന്ന് കാമ്പസിലൊരുക്കിയ കാൻവാസിൽ കാൻസറിനെതിരേ സന്ദേശമെഴുതി പതിപ്പിച്ചു.\nതുടർന്ന് ചമ്പക്കുളം പോരൂക്കര സിഎംഐ കോളജ് ഓഫ് അഡ്വാൻസ് സ്റ്റീഡിസിലെത്തിയ സംഘത്തെ ക്രിസ്മസ് പാപ്പയും സംഘവുമാണ് വരവേറ്റത്. ബാൻഡുമേളത്തിന്റെ അകമ്പടിയോടെ വിദ്യാർഥികൾ വരിവരിയായി നിന്ന് സംഘത്തെ വരവേറ്റു. തുടർന്ന് സ്കൂൾ അങ്കണത്തിൽ നടന്ന സ്വീകരണ യോഗത്തിൽ ചെത്തിപ്പുഴ ക്രിസ്തുജ്യോതി ഗ്രൂപ്പ് ഇൻസ്റ്റിറ്റ്യൂഷൻസ് മാനേജർ ഫാ. പോൾ താമരശേരി മുഖ്യപ്രഭാഷകനായി. പോരൂക്കര ഗ്രൂപ്പ് ഓഫ് ഇൻസ്റ്റിറ്റ്യൂഷൻസ് മാനേജർ ഫാ. ജോസ് കോനാട്ട് അധ്യക്ഷത വഹിച്ചു. കോളജ് വൈസ്പ്രിൻസിപ്പൽ ഡോ. സോമശേഖരൻപിള്ള, സർഗക്ഷേത്ര ഡയറക്ടർ ഫാ. അലക്സ് പ്രായിക്കളം, യാത്രയുടെ കോ–ഓർഡിനേറ്റർ സിറിയക് ചാഴികാടൻ, ക്യാപ് അറ്റ് കാമ്പസ് കോ–ഓർഡിനേറ്റർ ടിനോ ടോമി, എലിസബത്ത് വർഗീസ് എന്നിവർ പ്രസംഗിച്ചു. തുടർന്ന് ആലപ്പുഴ ഇഎംഎസ് സ്റ്റേഡിയത്തിൽ റോട്ടറി ക്ലബ് ഓഫ് കൊയർസിറ്റിയുടെ നേതൃത്വത്തിലും സ്വീകരണമുണ്ടായിരുന്നു. പ്രസിഡന്റ് തോമസ് ആന്റോ,സെക്രട്ടറി സിജുജോയി, നഗരസഭ കൗൺസിലർമാരായ കവിത ശ്രീജിത്ര തുടങ്ങിയവരും സന്നിഹിതരായിരുന്നു. തുടർന്ന് ആലപ്പുഴ ബീച്ചിലുമെത്തിയാണ് സന്ദേശയാത്രയുടെ ആലപ്പുഴ പര്യടനം അവസാനിപ്പിച്ചത്.\nബുധനാഴ്ച പത്തനംതിട്ടയിലാണ് പര്യടനം. രാവിലെ ഒമ്പതരയ്ക്ക് സെന്റ് മേരീസ് കോളജിലും 11.30ന് ടിഎംഎം കോളജിലും 12.30ന് മാക് ഫാസ്റ്റിലുമാണ് സ്വീകരണയോഗങ്ങൾ. നാലിന് ഫിലിപ്പോസ് മാർ ക്രിസോസ്റ്റം വലിയ മെത്രാപ്പോലീത്തയെ സന്ദർശിക്കും.


ഇന്‍ഡ്യന് വിത്തുല്‍പ്പാദന കമ്പനിയുമായുള്ള നിയമ യുദ്ധത്തില് മൊണ്‍സാന്റോ പരാജയപ്പെട്ടു – നേരിടം\nഇന്‍ഡ്യന് വിത്തുല്‍പ്പാദന കമ്പനിയുമായുള്ള നിയമ യുദ്ധത്തില് മൊണ്‍സാന്റോ പരാജയപ്പെട്ടു\nഇന്‍ഡ്യയിലെ ഏറ്റവും വലിയ വിത്തുല്‍പ്പാദന കമ്പനികളിലൊന്നുമായുള്ള നിയമ യുദ്ധത്തില് മൊണ്‍സാന്റോ പരാജയപ്പെട്ടു. ലൈസന്‍സ് കരാര് പുനസ്ഥാപിക്കാനും റോയല്‍റ്റി തുക കുറക്കാനും കോടതി വിധിച്ചു.\nഅമേരിക്കയിലെ കമ്പനിയുടെ സംയുക്ത സംരംഭമായ Mahyco Monsanto Biotech (MMB) ആണ് ഹൈദരാബാദ് ആസ്ഥാനമായ Nuziveedu Seeds Ltd നെ പേറ്റന്റ് ലംഘിച്ചു എന്ന് ആരോപിച്ച് 2015 ല് കോടതിയിലേക്ക് കൊണ്ടുവന്നത്. MMB ലൈസന്‍സ് റദ്ദാക്കിയിട്ടും മൊണ്‍സാന്റോയുടെ സാങ്കേതികവിദ്യ ഇന്‍ഡ്യന് കമ്പനി ഉപയോഗിക്കുന്നു എന്നാണ് മൊണ്‍സാന്റോയുടെ വാദം.\nMMB ലൈസന്‍സ് റദ്ദാക്കാന് പാടില്ല എന്നും അത് തിരികെ സ്ഥാപിക്കാനും ഡല്‍ഹി ഹൈ കോടതി കഴിഞ്ഞ ദിവസം വിധിച്ചു. ഇന്‍ഡ്യാ സര്‍ക്കാരിന്റെ കഴിഞ്ഞ വര്‍ഷത്തെ നയത്തിന്റെ അടിസ്ഥാനത്തില് ആദ്യ കരാറില് പറഞ്ഞിരിക്കുന്ന റോയല്‍റ്റി കുറക്കാനും കോടതി ആവശ്യപ്പെട്ടു.\nBt (Bacillus thuringiensis) വിത്തുകള്‍ക്ക് ഇന്‍ഡ്യന് കമ്പനികള് കൊടുക്കേണ്ട റോയല്‍റ്റിയില് 70% കുറവ് വരുത്താന് ഇന്‍ഡ്യാ സര്‍ക്കാര് കഴിഞ്ഞ വര്‍ഷം ഉത്തരവിറക്കിയിരുന്നു. MMB ഇപ്പോള് ആ നിയമം Nuziveedu നോട് പാലിക്കണം.\nTagged ഇന്‍ഡ്യ, കൃഷി, മൊണ്‍സാന്റോ\nPrevious Post സ്റ്റാന്‍ഫോര്‍ഡ് ബലാല്‍സംഗിയോട്\nNext Post ഫോക്സ് ചാനലിന്റെ ബില് ഓറെയ്‌ലിക്കെതിരെ ഡോ. വെന്‍ഡി വാല്‍ഷ് ലൈംഗികാക്രമണ കുറ്റം ആരോപിക്കുന്നു


Metro Vaartha - കരകയറാൻ ബ്ലാസ്റ്റേഴ്സ്\nബ്ലാസ്റ്റേഴ്സ് താരങ്ങൾ പരിശീലനത്തിൽ\nസീസണിൽ അസ്ഥിരമായ കളി കെട്ടഴിച്ചതിന്‍റെ പേരുദോഷം പേറുന്നവരാണ് കേരള ബ്ലാസ്റ്റേഴ്സ്. അത്‌ലറ്റിക്കോ കൊൽക്കത്തയെ കീഴടക്കി ടൂർണമെന്‍റിന് ശുഭാരംഭം കുറിച്ച ബ്ലാസ്റ്റേഴ്സിന് പിന്നീടങ്ങോട്ട് എല്ലാം പാളി. തുടർ സമനിലകളിൽപ്പെട്ടുഴറിയ ഡേവിഡ് ജയിംസിന്‍റെ കുട്ടികളെ ഒടുവിൽ തേടിയെത്തിയത് നാണംകെട്ട തോൽവിയും.\nകൊച്ചി: ഐഎസ്എൽ ഫുട്ബോളിൽ വിജയതാളം വീണ്ടെടുക്കാൻ കേരള ബ്ലാസ്റ്റേഴ്സ് കൊച്ചി ജവഹർലാൽ നെഹ്‌റു സ്റ്റേഡിയത്തിൽ ഇന്നിറങ്ങും. ഹോം ഗ്രൗണ്ടിലെ കഴിഞ്ഞ മത്സരത്തിൽ ബംഗളൂരു എഫ്സിയോട് മുട്ടുകുത്തിയ ബ്ലാസ്റ്റേഴ്സിന്‍റെ മുന്നിൽ ഇക്കുറി എത്തുന്നത് കരുത്തരായ എഫ്സി ഗോവ. നിലവിൽ ആറു മത്സരങ്ങളിൽ നിന്ന് ഏഴു പോയിന്‍റ് മാത്രമുള്ള കേരള ബ്ലാസ്റ്റേഴ്സിന് ജയം അനിവാര്യം. മത്സരത്തിന്‍റെ കിക്കോഫ് രാത്രി 7.30ന്.\nസീസണിൽ അസ്ഥിരമായ കളി കെട്ടഴിച്ചതിന്‍റെ പേരുദോഷം പേറുന്നവരാണ് കേരള ബ്ലാസ്റ്റേഴ്സ്. അത്‌ലറ്റിക്കോ കൊൽക്കത്തയെ കീഴടക്കി ടൂർണമെന്‍റിന് ശുഭാരംഭം കുറിച്ച ബ്ലാസ്റ്റേഴ്സിന് പിന്നീടങ്ങോട്ട് എല്ലാം പാളി. തുടർ സമനിലകളിൽപ്പെട്ടുഴറിയ ഡേവിഡ് ജയിംസിന്‍റെ കുട്ടികളെ ഒടുവിൽ തേടിയെത്തിയത് നാണംകെട്ട തോൽവിയും. അവസാന മത്സരങ്ങളിൽ തലതിരിഞ്ഞ റഫറിയിങ് ബ്ലാസ്റ്റേഴ്സിനെ പിന്നോട്ടടിച്ച കാര്യങ്ങളിൽപ്പെടുന്നു. എങ്കിലും ഒത്തിണക്കമുള്ള, ആക്രണോത്സുകമായ പന്തു തട്ടലിനെ ഗോളാക്കി മാറ്റുന്നതിൽ പരാജയപ്പെടുന്നുവെന്ന വസ്തുത മറക്കാനാവുന്നതല്ല. മുന്നേറ്റത്തിൽ സി.കെ. വിനീതും സ്ലാവിസ സ്റ്റൊയനോവിച്ചും അവസരങ്ങൾ ഏറെ തുലയ്ക്കുന്നു. സന്ദേശ് ജിങ്കാൻ നയിക്കുന്ന പ്രതിരോധം വിശ്വസീനയത കാത്തുസൂക്ഷിക്കുന്നുമില്ല. ഗോവൻ മുന്നേറ്റത്തിന്‍റെ മൂർച്ച കണക്കിലെടുക്കുമ്പോൾ ജയത്തോടെ കരകയറാൻ ബ്ലാസ്റ്റേഴ്സ് ഡിഫൻസ് മനസറിഞ്ഞു യത്നിക്കേണ്ടിവരും. അനസ് എടത്തൊടികയെ പ്രതിരോധത്തിൽ കൂടുതൽ പ്രയോജനപ്പെടുത്തണമെന്ന് ആവശ്യവും ശക്തമാണ്.\nമറുപകുതിയിൽ കഴിഞ്ഞ മത്സരത്തിൽ ഡൽഹി ഡൈനാമോസിനെ രണ്ടിനെതിരെ മൂന്നു ഗോളിന് അതിജീവിച്ച ഗോവ ബ്ലാസ്റ്റേഴ്സിനെക്കാൾ മെച്ചപ്പെട്ട അവസ്ഥയിലാണ്. എഡു ബേദിയുടെ സ്ട്രൈക്കിങ് പാടവും അവർക്കു ഊർജം പകരും. ഗോളടിക്കാൻ കോറോയെ മാത്രം ആശ്രയിക്കേണ്ട അവസ്ഥയില്ലെന്നതും ഗോവൻ ടീമിന്‍റെ സാധ്യതകൾ വർധിപ്പിക്കുന്നു. അഹമ്മദ് ജാഹോ മിഡ്ഫീൽഡിൽ വരുമ്പോൾ ഹ്യൂഗോ ബൗമോസിന് സ്വതന്ത്ര്യമായി കളിക്കാൻ അവസരമൊരുങ്ങുന്നു. അതേസമയം, ഗോവൻ പ്രതിരോധത്തിലും പ്രശ്നങ്ങളുണ്ട്. മൗർട്ടാഡ ഫാളിനെ കൂടെക്കൂട്ടിയിട്ടും എതിരാളികൾ സമ്മർദം ഉയർത്തുന്ന വേളയിൽ ഗോവൻ ഡിഫൻസ് ആടിയുലയുന്നു. ഫുൾ ബാക്കുകളായ സെരിറ്റോൺ ഫെർണാണ്ടസും മന്ദർ റാവുവും കയറിക്കളിക്കുമ്പോൾ എതിർ താരങ്ങൾക്ക് സ്കോർ ചെയ്യാൻ പാകത്തിലെ സ്ഥാനങ്ങൾ കൈവരുന്നു. ഈ ദൗർബല്യം പരിഹരിച്ചാൽ ഗോവയെ തടയാൻ ഏതു ടീമും ബുദ്ധിമുട്ടുമെന്നതിൽ സംശയമില്ല.\nKochi Nehru Stadium


ജനങ്ങളെ കൊള്ളയടിക്കുന്നതില് മോദിയും പിണറായിയും ഇരട്ട സഹോദരങ്ങള്: നാട്ടകം സുരേഷ് – Pala News, Local News, Latest News from Pala: Pala Vartha\nHome»Pala News»ജനങ്ങളെ കൊള്ളയടിക്കുന്നതില് മോദിയും പിണറായിയും ഇരട്ട സഹോദരങ്ങള്: നാട്ടകം സുരേഷ്\nപാലാ: പെട്രോള്, ഡീസല്, പാചകവാതക വിലവര്‍ദ്ധയ്‌ക്കെതിരെ ഐ.എന്.ടി.യു.സി. പാലാ നിയോജകമണ്ഡലം കമ്മറ്റിയുടെ നേതൃത്വത്തില് നടത്തിയ നടപ്പ് സമരം ഉദ്ഘാടനം ചെയ്തുകൊണ്ട് ജനങ്ങളെ കൊള്ളയടിക്കുന്നതില് മോദിയും പിണറായിയും ഇരട്ട സഹോദരങ്ങളെന്ന് ഡി.സി.സി. പ്രസിഡന്റ് നാട്ടകം സുരേഷ് പ്രസ്താവിച്ചു.\nനിയോജകമണ്ഡലം പ്രസിഡന്റ് രാജന് കൊല്ലംപറമ്പിലിന് നാട്ടകം സുരേഷ് പതാക കൈമാറി. പ്രതിഷേധ മാര്‍ച്ച പാലാ ഹെഡ് പോസ്റ്റോഫീസ് പടിക്കല് എത്തിയപ്പോള് നടന്ന കൂട്ടധര്‍ണ്ണ ഐ.എന്.ടി.യു.സി. ജില്ലാ പ്രസിഡന്റ് ഫിലിപ്പ് ജോസഫ് ഉദ്ഘാടനം ചെയ്തു.\nരാജന് കൊല്ലംപറമ്പില് അദ്ധ്യക്ഷത വഹിച്ച യോഗത്തില് ഡി.സി.സി. ഭാരവാഹികളായ ബിജു പുന്നത്താനം, ആര്. സജീവ്, ജോയി സ്‌കറിയ, സി.റ്റി. രാജന്, ആര്. പ്രേംജി, സതീശ് ചൊള്ളാനി, റോയി മാത്യു, ഷോജി ഗോപി, എന്. സുരേഷ്, സാബു എബ്രഹാം, ദീപ ജേക്കബ്, പി.എച്ച്. നൗഷാദ്, പ്രേംജിത്ത് ഏര്‍ത്തയില്, ബിബിന് രാജ്, സണ്ണി മുണ്ടനാട്ട്, വി.സി. പ്രിന്‍സ്, സന്തോഷ് മണര്‍കാട്, ഹരിദാസ് അടമത്ര, ജെയിംസ് ജീരകം, സെബാസ്റ്റ്യന് പാറയ്ക്കല്, ജോര്‍ജ്ജുകുട്ടി ചൂരയ്ക്കല്, രാജു കൊക്കപ്പുഴ, ഷാജി ആന്റണി, മോളീ പീറ്റര്, അനുപമ വിശ്വനാഥ്, രാഹുല് പി.എന്.ആര്., തോമസുകുട്ടി നെച്ചിക്കാട്ട്, ജേക്കബ് അല്‍ഫോന്‍സ ദാസ്, ലാലി സണ്ണി, അര്‍ജ്ജുന് സാബു, ഷാജി വാക്കപ്പുലം, രാജപ്പന് പി.എസ്., ഉണ്ണി കുളപ്പുറം, ജോര്‍ജ്ജുകുട്ടി ചെമ്പകശ്ശേരില്, മനോജ് വള്ളിച്ചിറ, ഫിലോമിന ഫിലിപ്പ്, ആര്യ സബിന്, രാജേഷ് കാരയ്ക്കാട്ട് തുടങ്ങിയവര് പ്രസംഗിച്ചു.\nPrevious Articleസ്ത്രീധനം സാമുഹ്യ തിന്മ : അഡ്വ. സെബാസ്റ്റ്യൻ കുളത്തുങ്കൽ\nNext Article കല്‍ഹാര പ്രേക്ഷകരിലേക്ക്


ശ്രീരാമസേന നേതാവ് കോണ്‍ഗ്രസില്, പുറത്താക്കി | Sri Ram Sena member enters and exits party in hours - Malayalam Oneindia\n41 min ago ബംഗാളിൽ ബിജെപിയുടെ സങ്കൽപ്പ് യാത്രയ്ക്കിടെ സംഘർഷം; തൃണമൂൽ കോൺഗ്രസ് നേതാവ് കൊല്ലപ്പെട്ടു\nUpdated: Tue, Mar 25, 2014, 13:52 [IST]\nബാംഗ്ലൂര്: പ്രമോദ് മുത്തലിക്കിന് ബി ജെ പി സംസ്ഥാന നേതൃത്വം പാര്‍ട്ടി അംഗത്വം കൊടുത്തപ്പോള് കോണ്‍ഗ്രസും വെറുതെ ഇരിക്കുകയായിരുന്നില്ല. ശ്രീരാമ സേനയുടെ നേതാവും മംഗലാപുരം പബ്ബ് ആക്രമണക്കേസിലെ പ്രതിയുമായ ദിനകര് ഷെട്ടിയെയാണ് കോണ്‍ഗ്രസ് പാര്‍ട്ടിയില് ചേര്‍ത്തത്. ശ്രീരാമസേനയുടെ ലീഗല് അഡൈ്വസര് കൂടിയാണ് ദിനകര് ഷെട്ടി.\nകോണ്‍ഗ്രസിന്റെ മുതിര്‍ന്ന നേതാവും ദക്ഷിണ കന്നഡ ലോക്‌സഭ മണ്ഡലത്തിലെ സ്ഥാനാര്‍ഥിയുമായ ജനാര്‍ദ്ദന പൂജാരിയുടെ സാന്നിധ്യത്തിലായിരുന്നു ദിനകര് ഷെട്ടി പാര്‍ട്ടിയില് അംഗത്വമെടുത്തത്. മറ്റൊരു സീനിയര് നേതാവായ ഓസ്‌കാര് ഫെര്‍ണാണ്ടസും ദിനകര് ഷെട്ടിയെ സ്വീകരിക്കുന്ന പരിപാടിയില് ഉണ്ടായിരുന്നു.\nശ്രീരാമസേന തലവന് മുത്തലിക്കിനെ ബി ജെ പിയില് എടുത്ത് പിന്നീട് പുറത്താക്കിയ സംഭവം വാര്‍ത്തയായതോടെ ദിനകര് ഷെട്ടിയെ കോണ്‍ഗ്രസും കൈവിട്ടു. ഷെട്ടിയെ പാര്‍ട്ടിയില് നിന്നും പുറത്താക്കിയതായി ഓസ്‌കര് ഫെര്‍ണാണ്ടസ് അറിയിച്ചു. ദിനകര് ഷെട്ടി ആരാണ് എന്ന് വ്യക്തമായി അറിയില്ലായിരുന്നു എന്നാണ് ഓസ്‌കര് ഫെര്‍ണാണ്ടസ് പ്രതികരിച്ചത്.\nകര്‍ണാട കോണ്‍ഗ്രസ് പ്രദേശ് കമ്മിറ്റി പ്രസിഡണ്ട് ഡോ. പരമേശ്വര, ഷെട്ടി പാര്‍ട്ടിയില് വന്നത് തന്റെ അറിവോടെയല്ല എന്നാണ് പറഞ്ഞത്. എന്തായാലും ശ്രീരാമസേനയുടെ രണ്ട് പ്രധാനപ്പെട്ട നേതാക്കളാണ് ബി ജെ പിയിലും കോണ്‍ഗ്രസിലും അംഗത്വം കിട്ടി മണിക്കൂറുകള്‍ക്കകം പുറത്തേക്ക് പോകേണ്ടി വന്നത്. ബി ജെ പി സംസ്ഥാന നേതൃത്വം അംഗത്വം നല്‍കിയ മുത്തലിക്കിനെ പാര്‍ട്ടിയുടെ കേന്ദ്ര നേതൃത്വം ഇടപെട്ട് പുറത്താക്കുകയായിരുന്നു.\nbjp pramod muthalik karnataka sri ram sena elections2014 lok sabha election 2014 election congress കോണ്‍ഗ്രസ് ലോക്‌സഭ തിരഞ്ഞെടുപ്പ് 2014 തിരഞ്ഞെടുപ്പ് ബിജെപി ശ്രീരാം സേന ബാംഗ്ലൂര്\nNow, the Congress, Sri Ram Sena member enters and exits party in hours.


Home > രാഷ്ട്രീയം > സുരേഷ് ഗോപീ, പ്ലീസ് ആ തൊപ്പി ഒന്നു വയ്ക്കാമോ ?\nManoj February 6, 20142014-02-06T11:18:58+00:002016-11-26T15:28:58+00:00 രാഷ്ട്രീയം No Comments\nതാങ്കള് അനവധി സിനിമകളില് പോലിസ് വേഷങ്ങള് കെട്ടിയാടിയിട്ടുണ്ട്. എല്ലാം ഒരു അച്ചില് വാര്‍ത്തതും പലപ്പോഴും യുക്തി ബോധത്തിന് നിരക്കാത്തവയും ആയിരുന്നെങ്കിലും അവ കണ്ട് നിറഞ്ഞ മനസോടെ ഞങ്ങള് പ്രേക്ഷകര് കയ്യടിച്ചിട്ടുമുണ്ട്. ക്രിമിനലുകളെക്കാള് തരം താഴുന്ന ചില കാക്കിക്കാരുടെ മനസ്ഥിതിയും സ്റ്റേഷനുകളിലെ മൂന്നാംമുറയും മാത്രം കണ്ടു ശീലിച്ച ഞങ്ങള്‍ക്ക് താങ്കളുടെ പോലിസ് വേഷം ഒരു വലിയ പ്രതീക്ഷയാണ് നല്‍കിയത്. രാജന് കേസിലും വിവിധ ലോക്കപ്പ് മര്‍ദ്ദനങ്ങളിലും ഉള്‍പ്പെട്ടവര് മാത്രമല്ല നീതിക്കു വേണ്ടി നിലകൊള്ളുന്ന നല്ല പോലീസുകാരും സര്‍വീസിലുണ്ടെന്ന് താങ്കള് ഞങ്ങള്‍ക്ക് കാണിച്ചു തന്നു.\nപക്ഷേ പണ്ടത്തെ പോലെയല്ല ഇന്ന് കാര്യങ്ങള്. ഭരണപക്ഷമായാലും പ്രതിപക്ഷമായാലും സമരത്തിനിടയ്ക്ക് പോലീസുകാര്‍ക്കിട്ട് കൊട്ടുന്നത് ഇപ്പോള് നാട്ടുനടപ്പാണ്. അതിനുവേണ്ടി കല്ലോ ബോംബോ എന്തും സമരക്കാര്‍ക്ക് ഉപയോഗിക്കാം. പോലീസുകാര് അമ്മ പെങ്ങള്‍മ്മാര് ഇല്ലാത്തവരായത് കൊണ്ട് ആരും ചോദിക്കാനും വരില്ല. കഷ്ടകാലത്തിന് തിരിച്ച് ലാത്തിയോ തോക്കോ എടുത്താല് പിന്നെ അന്വേഷണമായി, സസ്പെന്‍ഷനായി. അതോടെ അയാളുടെ ജീവിതം തുലയും.\nപ്രദേശത്തെ പ്രമാണിമാരില് നിന്നും ഭരണപക്ഷത്തെ ഈര്‍ക്കില് പാര്‍ട്ടിയില് നിന്നും വരെ തീട്ടൂരം വാങ്ങണം എന്നത് ഇന്നത്തെ പോലീസുകാരുടെ അലിഖിത നിയമത്തില് പറഞ്ഞിട്ടുണ്ട്. എതിര്‍ക്കുന്നവന് അധികാരം മാറുന്നതനുസരിച്ച് തിരുവനന്തപുരം മുതല് കാസര്‍ഗോഡ് വരെ ഓടാനെ നേരം കാണൂ.നേതാക്കള് പന്ത് പോലെ തട്ടികളിക്കുന്നതും ജീവന് യാതൊരു വിലയില്ലാത്തതുമായ ഒരു വിഭാഗം സര്‍ക്കാര് സര്‍വീസില് ഒരുപക്ഷേ പോലിസ് മാത്രമായിരിക്കും. ഇതിനിടയില് നീതിക്കും നിയമത്തിനും സാധാരണക്കാര്‍ക്കും വേണ്ടി നിലകൊള്ളാന് അവര്‍ക്കെവിടെ സമയം ?\nഭീമന് രഘുവിനെ പോലെയും സ്ഫടികം ജോര്‍ജ്ജിനെ പോലെയും ഉള്ളവരും ഡിപ്പാര്‍ട്ട്മെന്‍റിലുണ്ട് എന്നത് സമ്മതിക്കുന്നു. പക്ഷേ അതിന്‍റെ എത്രയോ മടങ്ങ് നല്ലവരായ പോലീസുകാരും നമ്മുടെ ഇടയിലുണ്ട്. എന്നാല് തെറ്റുകള് ചെയ്യാന് മുകളില് നിന്നു നിര്‍ദേശം വരുമ്പോള് സ്വാഭാവികമായും ഏത് മാടപ്രാവും കരിംഭൂതമായി മാറും.\nകഴിഞ്ഞ ദിവസം കോടതി നിര്‍ദേശം പാലിക്കാന് ശ്രമിച്ച ഒരു പോലീസുകാരന്‍റെ നേരെ വനിതാ നേതാവ് ആക്രോശിക്കുന്നത് കണ്ടപ്പോള് ഒരുവേള ഞാന് താങ്കളെ ഓര്‍ത്തു പോയി. അതിനുശേഷം തൊപ്പി തെറിക്കുമെങ്കിലും നിശ്ചയമായും കമ്മിഷണര് സ്റ്റൈലില് താങ്കള് അവിടെ എന്തെങ്കിലും ഡയലോഗ് പറഞ്ഞിട്ടുണ്ടാവും.അത് തല്‍സമയ സംപ്രേക്ഷണത്തിലൂടെ അനേകായിരങ്ങള് കാണുകയും ചെയ്യുമായിരുന്നു. അല്ലെങ്കിലും തൊപ്പി പോകുന്നത് താങ്കള്‍ക്ക് പണ്ടേ പുല്ലാണ്. ബ്യൂറോക്കസിയിലെ ജീര്‍ണ്ണതകള്‍ക്കെതിരെ പ്രതികരിച്ചതിന് പലവട്ടം താങ്കള് സസ്പെന്‍ഷനിലായ കഥ രഞ്ജി പണിക്കര് പറഞ്ഞ് ഞങ്ങള്‍ക്കറിയാം.\nവിയ്യൂര് സെന്‍ട്രല് ജയിലില് ഇതിന്‍റെ മറ്റൊരു പതിപ്പാണ് അരങ്ങേറിയത്. ഗുണ്ടായിസം കാണിക്കാന് ശ്രമിച്ച തടവ് പുള്ളികളെ പോലീസുകാര് ചോദ്യം ചെയ്തത് വലിയൊപാരാധമായി മുന് പോലിസ് മന്ത്രി ഉള്‍പ്പടെയുള്ളവര് ചിത്രീകരിച്ചു. നിയമം നടപ്പാക്കാന് ശ്രമിച്ചവരെ സസ്പെന്‍റ് ചെയ്യണം എന്നുവരെ നിയമസഭയില് ആവശ്യമുയര്‍ന്നു. എന്തൊരു വിരോധാഭാസം, അല്ലേ ? ചുമ്മാതല്ല ജനം ചൂലെടുക്കാന് തുടങ്ങിയത്.\nവരും വരായ്കകള് നോക്കാതെ നിയമത്തിനു വേണ്ടി പ്രവര്‍ത്തിക്കുന്ന, പ്രതികരിക്കുന്ന, വേണ്ടി വന്നാല് പരസ്യമായി ചീത്ത വിളിക്കുന്ന ഭരത് ചന്ദ്രനെ പോലെയുള്ളവരെയാണ് ഇന്ന് നാടിനാവശ്യം. അതുകൊണ്ട് ദയവായി താങ്കള് ആ തൊപ്പി ധരിക്കണം, കുപ്പായത്തിനകത്തും പുറത്തുമുള്ള അബു സലിമുമാരെയും കൊല്ലം തുളസിമാരെയുമൊക്കെ നിലയ്ക്ക് നിര്‍ത്തണം.\nരണ്ടു സിനിമകളില് കേണലായി അഭിനയിച്ച മോഹന്‍ലാലിനെ ലെഫ്റ്റനന്‍റ് കേണല് ആക്കാമെങ്കില് അനവധി സിനിമകളില് കാക്കിക്കുപ്പായമിട്ട് കയ്യടി വാങ്ങിയ സുരേഷ്ഗോപിയെ ഒരു ഡിഐജിയെങ്കിലും ആക്കാന് സര്‍ക്കാര് ശ്രമിക്കണം. അല്ലെങ്കില് പൂരപ്പറമ്പിലെ ചെണ്ടകള് മാത്രമായി നല്ലവരായ പോലീസുകാര് മാറും.


അധർമ്മം വാഴുമ്പോൾ ധർമ പുനഃസ്ഥാപനത്തിനായി പിറവി കൊണ്ട മാസ്സ് അവതാരം | കൽക്കി റിവ്യൂ\nBy webadmin August 8, 2019 No Comments\n“അഥ അസൗ യുഗ സന്ധ്യായാം\nദസ്യു പ്രായേഷു രാജസു\nജനിതാം വിഷ്ണു യശസ്സോ നാംനാം\nയുഗങ്ങൾ മാറുന്ന സമയത്ത് രാജാക്കന്മാർ ദുഷിക്കും, രാജാക്കന്മാർ നാട് കട്ടുമുടിക്കും. ധർമ്മം നശിക്കും. അധർമ്മം കൊടികുത്തി വഴും ആസമയത്ത് ഭഗവാൻ വിഷ്ണു യശസ്സിൽ കൽക്കി എന്ന നാമത്തിൽ അവതരിക്കും. ധർമ്മം നശിച്ച് അധർമ്മം പിറവി കൊള്ളുന്ന സമയത്ത് സത്യത്തെയും ധർമ്മത്തെയും പുനസ്ഥാപിക്കുവാൻ എത്തുന്ന കൽക്കി എന്ന അവതാരത്തിന്റെ വർത്തമാനകാലത്തിലെ ഒരു ആവിഷ്ക്കാരം തന്നെയാണ് കൽക്കി എന്ന ചിത്രത്തിലൂടെ പ്രേക്ഷകർക്ക് മുൻപിൽ അവതരിപ്പിച്ചിരിക്കുന്നത്. പുതുമുഖങ്ങൾക്ക് എന്നും പ്രാധാന്യം നൽകുന്ന ലിറ്റിൽ ബിഗ് ഫിലിംസ് കൽക്കിയിലൂടെ പ്രവീൺ പ്രഭാറാം എന്നൊരു പുതിയ സംവിധായകനെ കൂടി മലയാള സിനിമക്ക് സമ്മാനിച്ചിരിക്കുകയാണ്. കട്ട മാസ്സ് അവതരണത്തിനൊപ്പം ഒരു ക്ലാസ് സമീപനം കൂടി ചിത്രത്തിൽ പ്രേക്ഷകർക്ക് കാണാൻ സാധിക്കും.\nനഞ്ചകോട്ടൈ എന്നൊരു സാങ്കൽപിക ഗ്രാമത്തിലാണ് കഥ നടക്കുന്നതെങ്കിലും ചിത്രത്തിൽ പ്രതിപാദിക്കുന്ന വസ്തുതകൾ എല്ലാം എവിടെയും സംഭവിക്കാവുന്നതാണ് എന്നതാണ് ശ്രദ്ധേയം. അമർനാഥ് എന്ന നന്മ തൊട്ടു തീണ്ടിയിട്ടില്ലാത്ത ഒരുവനാണ് ആ ഗ്രാമം അടക്കി വാഴുന്നത്. അവിടെയുള്ള ജനങ്ങളെയെല്ലാം ഊരുവിലക്ക് നൽകി നാട് കടത്തിയ അമർനാഥ് അധാർമ്മികതയുടെ മൂർത്തീഭാവമാണ്. നിസഹായരായി നിൽക്കാൻ മാത്രം വിധിച്ച പോലീസുകാരാണ് ആ നാട്ടിലുള്ളതും. തിന്മ കൊടി കുത്തി വാഴുന്ന ആ നാട്ടിലേക്കാണ് സംഹാരഭാവം പൂണ്ട് ഒരു പുതിയ പോലീസ് ഓഫീസർ എത്തുന്നത്. അടക്കി വാഴുന്ന അസുരൻ ശക്തികൾക്ക് മേലെ ശക്തമായി തന്നെ തിരിച്ചടിക്കുന്ന അയാൾ ഏവർക്കും പ്രതീക്ഷയും ഊർജവും സമ്മാനിക്കുന്നു. പക്ഷെ കാത്തിരുന്നത് അതിലും വലിയ പ്രതിസന്ധികളാണ് അതിന് എതിരെയുള്ള പോരാട്ടമാണ് കട്ട മാസ്സും അതിനൊപ്പം ക്ലാസും ചേർത്ത് പ്രേക്ഷകർക്ക് മുന്നിൽ അവതരിപ്പിച്ചിരിക്കുന്നത്.ടോവിനോയുടെ മാസ്സ് അവതാരം തന്നെയാണ് ചിത്രത്തിന്റെ ഏറ്റവും വലിയ ആകർഷണം. ടോവിനോയെ കാണിക്കുന്ന ഓരോ സീനും മാസ്സ് തന്നെയാണ്. ആ ഒരു ലുക്കും ആക്ഷൻ രംഗങ്ങളിലെ ത്രസിപ്പിക്കുന്ന പ്രകടനങ്ങളുമായി പ്രേക്ഷകർ കാണാൻ കൊതിച്ച കൽക്കിയവതാരത്തെ തന്നെയാണ് ടോവിനോയിൽ കാണാൻ സാധിക്കുന്നത്. രൗദ്രഭാവം പൂണ്ട് നിൽക്കുമ്പോഴും ദൈവികമായ ഒരു ആർദ്രഭാവവും ആ കഥാപാത്രത്തിൽ കാണുവാൻ സാധിക്കുന്നുണ്ട്. നായകനൊപ്പമോ ചിലപ്പോൾ അതിലും മേലെയോ നിൽക്കുന്ന ഒന്നാണ് ശിവജിത്ത് പദ്മനാഭൻ അവതരിപ്പിച്ച അമർനാഥ് എന്ന വില്ലൻ കഥാപാത്രം. ഇത്ര മാസ്സ് ആൻഡ് ക്ലാസ് വില്ലനെ ഈ അടുത്തെങ്ങും കണ്ടിട്ടില്ല എന്ന് തന്നെ നിസംശയം പറയുവാൻ സാധിക്കും. വീരത്തിലും രണത്തിലും അഭിനയിച്ചിട്ടുണ്ടെങ്കിലും കൽക്കിയിലെ ഈ ഒരു റോളിന്റെ പേരിലായിരിക്കും ശിവജിത്ത് അറിയപ്പെടുവാൻ പോകുന്നത്. തീവണ്ടിക്കും ഉയരേക്കും ശേഷം ടോവിനോക്ക് ഒപ്പം സംയുക്‌ത എത്തിയിട്ടുണ്ടെങ്കിലും പ്രതീക്ഷിച്ചൊരു പ്രാധാന്യം ചിത്രത്തിൽ ഉണ്ടായില്ല എന്നതാണ് വാസ്തവം. സുധീഷ്, സൈജു കുറുപ്പ്, ഹരീഷ് ഉത്തമൻ, കെ പി എ സി ലളിത, അപർണ നായർ എന്നിവർക്കും മികച്ച റോളുകൾ നൽകുകയും അതെല്ലാം അവർ മനോഹരമായി അവതരിപ്പിച്ചിട്ടുമുണ്ട്. പക്കാ മാസ്സ് ആക്ഷൻ ത്രില്ലർ ആണെങ്കിലും സാധാരണ ആക്ഷൻ ചിത്രങ്ങൾക്കുള്ള ഒരു വേഗത ചിത്രത്തിന് ഇല്ലായെന്നത് ഒരു പോരായ്മയാണ്.\nസംവിധായകൻ പ്രവീൺ പ്രഭാറാമും സുജിൻ സുജാതനും ചേർന്നൊരുക്കിയ തിരക്കഥ ചിത്രത്തിന്റെ ആസ്വാദനത്തിൽ പ്രേക്ഷകർക്ക് ഏറെ സഹായകരമായിട്ടുണ്ട്. അതോടൊപ്പം പിറന്ന മണ്ണിന് വേണ്ടിയുള്ള പോരാട്ടത്തിന്റെ ആഴവും മനോഹരമായി തന്നെ തിരക്കഥയിൽ പ്രതിപാദിച്ചിട്ടുമുണ്ട്. ത്രസിപ്പിക്കുന്ന പശ്ചാത്തല സംഗീതത്തോടൊപ്പം മനോഹരമായ ഗാനങ്ങളും ഒരുക്കി ജെക്‌സ് ബിജോയ് പ്രേക്ഷകരെ ആവേശഭരിതരാക്കുന്നതിൽ വിജയിച്ചിട്ടുണ്ട്. ഗൗതം ശങ്കറിന്റെ ക്യാമറക്കണ്ണുകളും കൈയ്യടികൾ നേടുന്നു. ഒരു പക്കാ മാസ്സ് ആക്ഷൻ ത്രില്ലർ എക്സ്പീരിയൻസ് നൽകുന്നതോടൊപ്പം സമൂഹത്തിലെ പല തിന്മകളിലേക്കും വിരൽ ചൂണ്ടുന്നതിനൊപ്പം പ്രതികരിക്കേണ്ട ആവശ്യകതയേയും ഊന്നി പറയുന്ന കൽക്കി ഓരോ പ്രേക്ഷകനും മികച്ചൊരു അനുഭവം തന്നെയായിരിക്കും.\nPrevious Articleഅഭിനയത്തിന്റെ കാര്യത്തിൽ അന്നുമെന്നും മോഹൻലാലാണ് ഒന്നാം സ്ഥാനത്ത്;മനസ്സ് തുറന്ന് വിനയൻ\nNext Article ആദ്യമായി വിജയ്‌യുടെ മുന്നിൽ എത്തിയപ്പോൾ അക്ഷരാർത്ഥത്തിൽ വിറക്കുകയായിരുന്നു;ബിജിൽ ഷൂട്ടിംഗ് അനുഭവം ഓർത്തെടുത്ത് ഐ എം വിജയൻ


സുഗമം, ചാന്ദ്രപ്രവേശം ; ചാന്ദ്രയാൻ2ചന്ദ്രന്റെ ആകർഷണവലയത്തിലെത്തി | Kerala | Deshabhimani | Tuesday Aug 20, 2019\nദിലീപ‌് മലയാലപ്പുഴUpdated: Tuesday Aug 20, 2019\nചന്ദ്രയാൻ പേടകത്തിലെ ലാൻഡർ, ഓർബിറ്റർ മാതൃകയുമായി ഐഎസ്‌ആർഒ ചെയർമാൻ ഡോ. കെ ശിവൻ\nഒട്ടും പിഴയ്‌ക്കാതെ ചാന്ദ്രയാൻ–-2 കൃത്യതയോടെ ചന്ദ്രന്റെ ആകർഷണവലയത്തിലെത്തി. ഇനി അഞ്ച് ഘട്ടത്തിലൂടെ ഭ്രമണപഥം താഴ്‌ത്തി ചാന്ദ്രപ്രതലത്തിലേക്ക് അടുപ്പിക്കും. ഒരു മാസത്തെ യാത്രയ്‌ക്കൊടുവിൽ ചൊവ്വാഴ്‌ച രാവിലെ ഒമ്പതിനുശേഷമാണ് ചാന്ദ്രയാൻ–-2 പൂർണമായി ചാന്ദ്രപഥത്തിലേക്ക് നീങ്ങിയത്. നാസയടക്കമുള്ള വമ്പൻ ബഹിരാകാശ ഏജൻസികളുടെ പല ദൗത്യങ്ങളും പരാജയപ്പെട്ട ഈ ഘട്ടം സുഗമമായി കടക്കാനായത് അണിയറപ്രവർത്തകർക്ക് ഏറെ ആത്മവിശ്വാസമേകി.\nതിങ്കളാഴ്‌ച ഉച്ചകഴിഞ്ഞ് ചന്ദ്രന് 60,000 കിലോമീറ്റർ അടുത്തെത്തിയതോടെ പേടകത്തിന് വേഗംകൂടി. ചൊവ്വാഴ്‌ച 2500 കിലോമീറ്റർ അടുത്തെത്തിയതോടെ പേടകത്തെ ‘ബ്രേക്കിട്ട്’ നിയന്ത്രിക്കുന്ന സംവിധാനം സജ്ജമായി. എതിർദിശയിൽ തിരിച്ച് ലിക്വിഡ് അപോജി മോട്ടോർ 28.9 മിനിറ്റ് തുടർച്ചയായി ജ്വലിപ്പിച്ചു. ഇതോടെ വേഗം സെക്കൻഡിൽ 2.1 കിലോമീറ്ററായി. പൂർണമായി ചാന്ദ്രവലയത്തിലായ പേടകം 114 കിലോമീറ്ററിനും 18,072 കിലോമീറ്ററിനും ഇടയിൽ ഭ്രമണപഥത്തിലുറച്ചു. ബംഗളൂരു ഐഎസ്‌ആർഒ സെന്ററായ ഇസ്‌ട്രാക്കിൽ നിന്നുള്ള സന്ദേശങ്ങളിലാണ് പേടകം പ്രവർത്തിച്ചത്.\nബുധനാഴ്‌ച ഉച്ചയ്‌ക്കാണ് ചാന്ദ്രപ്രതലത്തിലേക്ക് ആദ്യ പഥം താഴ്‌ത്തൽ. 28നും 30നും സെപ്‌തംബർ ഒന്നിനും നടത്തുന്ന ജ്വലനംവഴി കൂടുതൽ അടുക്കും. 14 ദിവസം നീളുന്ന ചാന്ദ്രദിനത്തിന്റെ തുടക്കത്തിലാകും ദക്ഷിണ ധ്രുവത്തിൽ ലാൻഡർ ഇറങ്ങുക. കഴിഞ്ഞ മാസം 22 ന് ശ്രീഹരിക്കോട്ടയിൽനിന്നാണ് ചാന്ദ്രയാൻ–-2 വിക്ഷേപിച്ചത്.\nചാന്ദ്രപ്രവേശത്തിന്റെ വിജയം കൂടുതൽ ആത്മവിശ്വാസം നൽകുന്നുവെന്ന് ഐഎസ്‌ആർഒ ചെയർമാൻ ഡോ. കെ ശിവൻ പറഞ്ഞു. വിഎസ്‌എസ്‌സി ഡയറക്ടർ ഡോ. എസ് സോമനാഥ്, എൽപിഎസ്‌സി ഡയറകക്ടർ ഡോ. വി നാരായണൻ, യുആർ റാവു സാറ്റലൈറ്റ് സെന്റർ ഡയറക്ടർ പി കുഞ്ഞികൃഷ്‌ണൻ തുടങ്ങിയവരാണ് പ്രവർത്തനങ്ങൾക്ക് നേതൃത്വം നൽകുന്നത്.\nലിക്വിഡ് അപോജി മോട്ടോർ


idaneram: ശൂന്യതയുടെ നിറവ് - മനോജ് ബ്ലിസ്\nചൈനയിലെ ചക്രവര്‍ത്തിയായ സുസോങ് സെന് ഗുരുവായ ഹുയു ചോങ്ങിനെ ആത്മീയ കാര്യങ്ങളെ കുറിച്ച് ചര്‍ച്ച ചെയ്യാന് സന്ദര്‍ശിച്ചു. രാജാവ് പല ചോദ്യങ്ങളും സംശയങ്ങളും ഉന്നയിച്ചെങ്കിലും ഗുരു രാജാവിനെ കണ്ടതായി പോലും നടിച്ചില്ല. ഇതുകണ്ട് കലി കയറിയ ചക്രവര്‍ത്തി ഗുരു തന്നെ അവഗണിക്കുന്നു എന്നു പറഞ്ഞ് ശകാരിച്ചു. സൗമ്യമായി ഗുരു ആകാശത്തേക്ക് ചൂണ്ടി ചോദിച്ചു 'ചക്രവര്‍ത്തീ, ആ ശൂന്യതയെ കാണുന്നില്ലേ ?' രാജാവ് മറുപടി പറഞ്ഞു; 'ശൂന്യത എന്നെങ്കിലും അങ്ങയുടെ സാന്നിധ്യം കണ്ട് കണ്ണ് ചിമ്മിയിട്ടുണ്ടോ?' ബുദ്ധമാര്‍ഗത്തിലെ ഏറ്റവും വലിയ തിരിച്ചറിവ് അഥവാ ഉള്‍ക്കാഴ്ച ശൂന്യതയുടേതത്രേ! ബുദ്ധമാര്‍ഗത്തിലെ ഓരോ ഗുരുവും തന്റെ ശിഷ്യനെ കൊണ്ടെത്തിക്കുന്നത് ശൂന്യതയുടെ സാന്നിധ്യത്തില്‍ത്തന്നെ! താന് ഉള്‍പ്പെടെയുള്ള പ്രപഞ്ചം അത്രയും ശൂന്യത തന്നെ! സ്വന്തമായ അസ്തിത്വം അഥവാ അഹം ഒരു ജീവിക്കോ, എന്തിന് പ്രപഞ്ചത്തിനോ ഇല്ല. ബോധോദയം ലഭിച്ച ബുദ്ധന് മനസിലാക്കി ലളിതമായ സത്യം. സ്വന്തം ശരീരത്തേയും മനസിനേയും ധ്യാനത്തിന് വിധേയമാക്കി ലഭിച്ച ഉള്‍ക്കാഴ്ച തനിക്കോ, പ്രപഞ്ചത്തിനോ ശാശ്വതമായ ഒരു നിലനില്‌പോ അടിസ്ഥാനമോ ഇല്ല എന്ന സത്യം! ശൂന്യതയുടെ നിറവ്.\nനിത്യജീവിതത്തിലും നാമെല്ലാവരും ഈ ശൂന്യതയെ പലപ്പോഴായി നേരിടേണ്ടി വരുന്നുണ്ട്. ഒന്നും കയ്യിലൊതു ങ്ങാത്തതു പോലെ! പക്ഷെ എപ്പോഴെല്ലാം നാം ആ ശൂന്യതയെ അഭിമുഖീകരിക്കുന്നുവോ അപ്പോഴെല്ലാം നാം തിടുക്കം കൂട്ടി അതിനെ കാണാത്ത മട്ടില്, അഹങ്കാരത്തെ ഒന്നുകൂടി മുറുകെ പിടിച്ച് മുന്നോട്ടു പായുന്നു. സമയം, കാലം മുതലായ ആശയങ്ങള് കൊണ്ട് ശൂന്യതക്ക് രൂപം നല്കി മെരുക്കാന് ശ്രമിക്കുന്നു. ആത്യന്തികമായി ശൂന്യതയെക്കുറിച്ച് അവബോധ മില്ലാത്തവന് ജീവിതം ദുരന്തമാകുന്നു. ദാര്‍ശനികന്മാരും ശാസ്ത്രജ്ഞനും ശൂന്യതയുടെ മുമ്പില് അന്തം വിട്ടു നില്ക്കുന്നു. ശൂന്യതക്ക് ഒരു മുഖം നല്കാനുള്ള ശ്രമം - മനുഷ്യ ചരിത്ര ത്തിന്റെ ആകെ തുക - നിഷ്ഫലമായ ഈ ശ്രമം തുടര്‍ന്നു കൊണ്ടേയിരിക്കുന്നു.\nബുദ്ധമാര്‍ഗത്തിലെ ഏറ്റവും പ്രധാനപ്പെട്ട സത്യം ശൂന്യതതന്നെ. ബോധോദയം ലഭിച്ചവനെ സംബന്ധിച്ച് ശൂന്യത പീഢനം അല്ല. മറിച്ച് സ്വാതന്ത്ര്യത്തിലേക്കുള്ള ലക്ഷ്യങ്ങളില്ലാത്ത പാതയാണ്. ധ്യാനത്തിലൂടെ തന്നില്‍ത്തന്നെ, തന്റെ ശരീരത്തിന്റേയും മനസിന്റേയും പരിധിയില്, സത്യം കണ്ടെത്തി ബോധോദയ ത്തിലേക്ക് ഉണര്‍ന്ന ബുദ്ധനു കിട്ടിയ ഉള്‍ക്കാഴ്ചയിലേക്ക് നമുക്ക് പോകാം. ഈ പ്രപഞ്ചവും അതിലെ എല്ലാ വസ്തുക്കള്‍ക്കും അടിസ്ഥാനപരമായി മൂന്ന് സ്വഭാവഗുണങ്ങളാണുള്ളത്. ഒന്ന്, അനിത്യത (impermanence) അഥവാ പ്രപഞ്ചത്തിലെ താനുള്‍പ്പെടെ യുള്ള ഒരു വസ്തുവും സ്ഥായിയല്ല, എല്ലാം ഓരോ നിമിഷവും ഓരോ അണുവിലും മാറ്റത്തിന് വിഷയമാണ് എന്ന വസ്തുത. ഒരു ബോധിസത്വനെ സംബന്ധിച്ച് തന്റെ ശരീരത്തേയും മനസിനേയും ധ്യനത്തിന് വിധേയമാക്കുമ്പോള് തെളിഞ്ഞുകിട്ടുന്ന അനുഭവം ആണ് ഇത്. നിരന്തരമായി മാറ്റത്തിന് വിധേയമാക്കുന്ന ശരീരവും മനസും. ധ്യാനത്തില് ശരീരത്തിന് അകവും പുറവും ഉണ്ടാകുന്ന മാറ്റങ്ങള് തെളിഞ്ഞുകിട്ടുന്നതാണ്. അതുപോലെതന്നെ മനസിന്റെ കാര്യവും. ഏതൊരു ഭ്രാന്തന്റെ ജല്പനങ്ങളേയും വെല്ലുന്ന വികാര വിചാരങ്ങള് ആണ് മനസിലൂടെ പാഞ്ഞു മറയുന്നത്. ബുദ്ധമാര്‍ഗത്തില് ഈ മനസിനെ 'കുരങ്ങ് മനസ്' എന്നു വിളിക്കുന്നു. ഒരു ചില്ലയില് നിന്നും മറ്റൊരു ചില്ലയി ലേക്ക് നിരന്തരം ചിലച്ചുകൊണ്ട് ചാടിക്കളിക്കുന്ന കുരങ്ങ്. നമ്മള് ഇന്ന് 'നാഗരികത' എന്ന് പേരിട്ടു വിളിക്കുന്ന നമ്മുടെ ഈ സാമൂഹ്യ ഘടന ഈ കുരങ്ങ് മനസിന്റെ ഉത്പന്നമാണ് എന്നത് ആശ്ചര്യം തന്നെ! (ബോധോദയത്തിന്റെ സന്തതിയല്ല ഈ നാഗരികതയും അതിലെ ഏര്‍പ്പാടുകളും) എല്ലാ വസ്തുക്കളും ഭൗതികമോ, മാനസികമോ എല്ലാം തന്നെ, ഉണ്ടാക്കുന്ന (Arise) മറയുന്നു (passing) ഇതാണ് പ്രപഞ്ച യാഥാര്‍ത്ഥ്യം!\nഅന്യമായതിനെ നിത്യമെന്ന് ധരിച്ച് ഇടപഴകുമ്പോള് ഉണ്ടാകുന്ന പൊല്ലാപ്പ് പറയാതെതന്നെ ഊഹിച്ചെടുക്കാവുന്നതേയുള്ളൂ. പ്രപഞ്ചത്തിലെ ഒരു വസ്തുവും, നമുക്ക് തൃപ്തിനല്കുന്നില്ല എന്നുള്ള വസ്തുതതന്നെ! അത് അകത്തേക്ക് തിരിഞ്ഞാലും, പുറത്തേക്ക് തരിഞ്ഞാലും. അതൃപ്തിയുടെ സന്താനമായ ദുഃഖം പിറന്നു കഴിഞ്ഞു! എല്ലാത്തിനേയും തന്റെ പരിധിക്കു നിര്‍ത്തി, നിയന്ത്രണാതീതമാക്കുക എന്ന മനുഷ്യന്റെ അടിസ്ഥാനമായ ത്വര അനിത്യത എന്ന സത്യത്തിന് മുമ്പില് തകര്‍ന്നടിയുന്നു.\nശൂന്യതയും ചക്രവര്‍ത്തിമാരും (അംഹംബോധത്തിന്റെ ആള്‍രൂപങ്ങള്) തമ്മിലുള്ള ഒരു കഥകൂടി പറയട്ടെ. സെന് ബുദ്ധമാര്‍ഗത്തിന്റെ ഉത്ഭവകഥതന്നെ അത്തരം ഒരു കൂടിക്കാഴ്ച യോടെയാണ് ആരംഭിക്കുന്നത്. ബുദ്ധമാര്‍ഗത്തിന്റെ ജന്മനാടായ ഭാരതത്തില് നിന്നും ബോധിധമ്മന് എന്ന ബുദ്ധ സന്യാസി ചൈനയിലേക്ക് ജലമാര്‍ഗം എത്തുകയുണ്ടായി. ചൈന അന്ന് ഭരിച്ചിരുന്ന ഭരണാധികാരിയായ വൂ ചക്രവര്‍ത്തി ബുദ്ധന്റെ കടുത്ത ആരാധകനായിരുന്നു. ചക്രവര്‍ത്തി ബുദ്ധന് പറഞ്ഞതു പോലെ ബുദ്ധവേഷം ധരിച്ചും, സസ്യഭുക്കായി, ബുദ്ധന്റെ പല വേദപാഠങ്ങളും ഉരുവിട്ടു കഴിഞ്ഞു വരുകയായിരുന്നു. സ്വാഭാവികം എന്നു പറയട്ടെ ബോധിധമ്മനും വൂ ചക്രവര്‍ത്തി യും തമ്മില് ഒരു കൂടിക്കാഴ്ച നടന്നു. കൂടിക്കാഴ്ചയില് രാജാവ് താന് ബുദ്ധ മാര്‍ഗത്തിന്റെ പ്രചാരണത്തിനായി കൈക്കൊണ്ട 'നടപടികള്' ബോധിധമ്മനെ ധരിപ്പിച്ചു - താന് ബുദ്ധനു വേണ്ടി അമ്പലങ്ങള് പണിതു, ബുദ്ധവചനങ്ങള് ചൈനീസ് ഭാഷയിലേക്ക് വിവര്‍ത്തനം ചെയ്യിപ്പിച്ചു എന്നിങ്ങനെ ഒരു നീണ്ട പട്ടിക. ചക്രവര്‍ത്തി ചോദിച്ചു 'ഇതെല്ലാം ചെയ്തു കിം ഫലം?' അതിഥി കീഴ്‌മേല് നോക്കാതെ മറുപടി പറഞ്ഞു. 'ഒരു ഫലവുമില്ല. ഈ കാര്യങ്ങള്‍ക്കൊന്നും യഥാര്‍ത്ഥ മാര്‍ഗവുമായി ഒരു പുലബന്ധം പോലുമില്ല ചക്രവര്‍ത്തി'. പിന്നെ എന്താണ് യഥാര്‍ത്ഥ മാര്‍ഗം ചക്രവര്‍ത്തി ആരാഞ്ഞു. 'യാഥാര്‍ത്ഥ്യത്തെക്കുറിച്ചുള്ള സൂക്ഷ്മമായ ഉള്‍ക്കാഴ്ച, അതിന്റെ അടിസ്ഥാനമോ - പ്രശാന്തവും ശൂന്യവും'. 'ആത്യന്തിക സത്യം?' ചക്രവര്‍ത്തി വീണ്ടും ചോദിച്ചു. 'ശൂന്യത! പരിശുദ്ധമായ ഒന്നുംതന്നെ അതിലില്ല.' അന്തം വിട്ട ചക്രവര്‍ത്തി ചോദിച്ചു 'ഇതാരാണ് എന്റെ മുന്നില് നില്ക്കുന്നത്? ' 'എനിക്കറിയില്ല' എന്നു പറഞ്ഞ് അതിഥി കൈകഴുകി സ്ഥലം വിട്ടു. ശൂന്യതയുടെ ഇടിമുഴക്കം. ഈ ഇടിമുഴക്കത്തിന്റെ സന്തതിയാണ് സെന്‍ബുദ്ധ മാര്‍ഗം - സെന്‍ബുദ്ധ മാര്‍ഗത്തിന്റെ ചരിത്രവഴികളിലൂടെ സഞ്ചരിക്കുന്നവര്‍ക്ക് നിരന്തരമായി കാണാനും കേള്‍ക്കാനും കഴിയും ഈ ഇടിമുഴക്കങ്ങളും ഗര്‍ജനങ്ങളും എന്ന കാര്യത്തില് ആശ്ചര്യപ്പെടാനില്ല. സിംഹത്തിന്റെ മുമ്പില് ചെന്നു പെടുമ്പോ ലെയാണ് ഓരോ ശിഷ്യന്റേയും അനുഭവം. പക്ഷെ വ്യത്യാസം ഇത്രമാത്രം, ഇവിടെ ശിഷ്യനെ ഗുരു ജനിക്കുന്നതിന് മുമ്പായി തന്നെ വകവരുത്തിക്കഴിഞ്ഞിരിക്കുന്നു! ഇനിക്കും മുമ്പേതന്നെ കഥകഴിഞ്ഞവന് പിന്നെ എന്ത് ജനനം, എന്ത് മരണം? എത്രയെത്ര ശിഷ്യന്മാരാണ് ഈ കൊലപാതകത്തിന് വിധേയരായിരിക്കുന്നത്! ആയുധമോ? ശൂന്യത! തെളിവുകളില്ലാത്ത, ഒരു കോടതിക്കും, ഭരണ സംവിധാനത്തിനും ശിക്ഷിക്കാനാവാത്ത കുറ്റകൃത്യം. ഈ നാളുകളിലും ഈ നരനായാട്ട് തുടര്‍ന്നു പോകുന്നു എന്നുള്ളത് ആശാവഹമാണ്!\nവസ്തുക്കള് എല്ലാംതന്നെ അനിത്യവും, അതുകൊണ്ടു തന്നെ ദുഃഖത്തിന് അടിസ്ഥാനവും ആണെന്നുള്ള വസ്തുത പ്രപഞ്ച ത്തിന്റെ മൂന്നാമത്തെ അടിസ്ഥാന സ്വഭാവത്തിലേക്ക് കൈ ചൂണ്ടുന്നു. 'സ്വന്തം' എന്നു പറയാവുന്ന ഒന്നും തന്നെ ഇല്ല എന്നുള്ള വസ്തുത (No-Self) അകത്തോ പുറത്തോ ആയി 'ഞാന്' എന്നോ 'നീ' എന്നോ പറയാവുന്ന ഒരു 'വസ്തു' പോലും ഇല്ല. പ്രപഞ്ചത്തിലെ വസ്തുക്കളുടെ ആദ്യത്തെ രണ്ട് സ്വഭാവങ്ങള് ഉള്‍ക്കാഴ്ചയോടെ വീക്ഷിക്കുന്ന ബോധിസത്വന് അറിവാകുന്ന ഒന്നും തന്നെ തന്റെ നിയന്ത്രണത്തിന് വിധേയമല്ല എന്ന്. നമുക്ക് ഏറ്റവും പരിചിതമായ ശ്വാസോഛ്വാസം എന്ന പ്രക്രിയ തന്നെ എടുക്കൂ. ജനനം മുതല് മരണം വരെ നമ്മുടെ സന്തത സഹചാരിയായുള്ള ഈ പ്രക്രിയ വീക്ഷിക്കൂ. ശ്വാസം ഉള്ളിലെടുക്കുക, പുറത്തേക്കു വിടുക എന്ന നിരന്തരമായ പ്രക്രിയ. 'നിങ്ങളുടെ' ''സ്വന്തം ശ്വാസം. ഇനി നിങ്ങള് 'എനിക്ക് ശ്വാസം അകത്തേക്കെടുത്തു മടുത്തു, ഇനിമുതല് ഞാന് പുറത്തേക്ക് മാത്രമേ ശ്വാസം വിടുകയുള്ളൂ' എന്ന തീരുമാന ത്തിലെത്തി എന്നു കരുതുക, അത് പ്രാവര്‍ത്തികമാ ക്കാന് ശ്രമിക്കൂ. എവിടെപ്പോയി നിങ്ങളുടെ ശ്വാസോഛ്വാസ ത്തിന് മീതെയുള്ള സ്വേഛാധിപത്യം? വല്ലതും നിങ്ങളുടെ നിയന്ത്രണ ത്തിലാണോ? എവിടെ 'നിങ്ങളുടെ' 'സ്വന്തം' ശ്വാസോഛ്വാസം? ശ്വാസോഛ്വാസം പോലെ ഇത്രയും അടിസ്ഥാനപരവും ലളിതവുമായ കാര്യത്തിന്റെ മേല് പോലും നമുക്ക് യാതൊരു നിയന്ത്രണവുമില്ല എന്ന് നാം ഈ കാര്യത്തില് നിന്നും മനസിലാക്കുന്നു. പിന്നെ എന്റേത് എന്നു പറയുവാനായി എന്താണുള്ളത്. ശരീരവും മനസും ഇത്രയും മാത്രമാണ് നമുക്ക് ഇടപെടുവാനുള്ള പരിധി. പക്ഷെ അവക്കു മേല് പോലും എന്ത് നിയന്ത്രണമാണ് നമുക്ക് ഉള്ളത്. പ്രകൃതി നമുക്ക് തരികയും തിരിച്ചെടുക്കുകയും ചെയ്യുന്ന രണ്ട് പ്രക്രിയകള് എന്നു മാത്രമേ ഇതിനെ കുറിച്ച് പറയുവാനുള്ളത് ഇതില് എന്റേത് എവിടെ ? ഇനി പുറമേയുള്ള കാര്യങ്ങളിലേക്കും സ്ഥിതി ഇതുതന്നെയല്ലേ? രണ്ടു തരം സമീപനങ്ങളല്ലേ നമുക്ക് ജീവിതത്തിലുടനീളം ഉള്ളത് - ഒന്ന് രാഗം, രണ്ടോ ദ്വേഷം (Attachment, Aversion) ജീവിതം തുടങ്ങുമ്പോള്‍ത്തന്നെ ഈ രണ്ടു ഭാവങ്ങളും നമ്മള് പഠിക്കുന്നു, ജീവിതത്തിലുടനീളം, അതായത് ആയുസ് ഒടുങ്ങുന്നതു വരെ ജീവിതം എന്ന് പറയുന്നത് ഈ രണ്ട് ഭാവങ്ങളിലൂടെയുള്ള നമ്മുടെ ജീവിത സമീപനമാണ്, ഏത് കാര്യത്തിലും എന്ത് കാര്യത്തിലും.3വയസുവരെ, 70 വയസുവരെ ജീവിക്കുന്നവനാ യാലും, 90 വരെ ജീവിക്കുന്നവനായാലും ജീവിതം മുഴുവന് എന്നു പറയുന്നത് ഈ രണ്ട് അവസ്ഥകളെ നിലനിര്‍ത്താനുള്ള നിരന്തരമായ അധ്വാനമാണ്. ചുരുക്കിപ്പറഞ്ഞാല് അജ്ഞത എന്ന അവസ്ഥയെ എന്ത് വിലകൊടുത്തും നിലനിര്‍ത്തുക (സ്വന്തം ജീവിത സമീപനങ്ങളെ സൂക്ഷ്മമായി നിരീക്ഷിക്കുന്നവര്‍ക്ക് മനസിലാക്കാവുന്നതാണ് ഈ കാര്യങ്ങള്). 'എന്റേത്' എന്ന് സങ്കല്പിക്കുന്ന ശരീരവും മനസും എന്ന പ്രക്രിയയുടെ ഫലമായി ഉണ്ടാകുന്ന അജ്ഞത. ശരീരവും മനസും ഉണ്ടായി മറയുന്ന പ്രക്രിയകളാണ്. സ്വന്തമായി നില്‌പോ, സ്വാതന്ത്ര്യമോ ഇവക്കില്ല. അഥവാ ഈ രണ്ട് പ്രക്രിയകളുടേയും യാഥാര്‍ത്ഥ്യം മിഥ്യയാണ്. ''No Matter. Never Mind'' !\nധ്യാനത്തിന്റെ ഈ ഉള്‍ക്കാഴ്ചയിലെത്തുന്ന ഏതൊരു ധ്യാനിക്കും ഭയം ഉണ്ടാവുക സ്വാഭാവികമാണ്. ഈ നിരന്തരമായ മാറ്റങ്ങള്, അതില് അള്ളിപ്പിടിക്കാന് ശ്രമിക്കുക, പരാജയപ്പെടുക, പരാജയപ്പെടുമ്പോള് അനുഭവങ്ങളോടുണ്ടാകുന്ന മാനസികമായ വെറുപ്പ്. ഈ സമയം ധ്യാനി മനസിലാക്കുന്നു എവിടെയും ഒരു താങ്ങില്ലാ, ഒന്നിനും തന്നെ സഹായിക്കാനോ, ഉത്തരങ്ങള് നല്കാനോ സാധിക്കില്ലാ എന്ന്. കാല്ക്കീഴിലുള്ള മണ്ണ് ഒലിച്ചു പോകുംപോലെ! അനുഭവങ്ങള്, അഥവാ യാഥാര്‍ത്ഥ്യം എന്നു നാം പറയുന്നതിന്റെയെല്ലാം പ്രകൃതം - അനിത്യതയും, അതൃപ്തിയും, ഒന്നും സത്തയില്ലാത്തതുമാണ്. ഒറ്റവാക്കില് പറഞ്ഞാല് എല്ലാം ശൂന്യം!\nഇനി ഇവിടെ നിന്ന് എങ്ങോട്ട്? എങ്ങനെ? എവിടേക്ക്? അനുഭവങ്ങള് അത് ഉള്ളിലോ, പുറത്തോ ആവട്ടെ ധ്യാനിയെ സംബന്ധിച്ച് മടുപ്പുളവാക്കുന്നു തന്റെ അനുഭവങ്ങളുമായി ഒരു തരത്തിലുള്ള ബന്ധങ്ങളും അയാള് ആഗ്രഹിക്കുന്നില്ല. ദ്വന്താത്മകത അയാളെ പീഢിപ്പിക്കുന്നു. ഒന്നിനോടും ഒരു പ്രത്യേക മമത കാണിക്കാതെ, പൂര്‍ണമായ വൈരാഗ്യത്തില് (equanimity) അയാള് എത്തിച്ചേരുന്നു. ഈ അവസ്ഥ ധ്യാനത്തില് തുടരവേ, പെട്ടെന്ന് വെളിച്ചം കെടുന്നു. വീണ്ടും ബോധത്തിലേക്ക് ഉണരുമ്പോള് (ചിലപ്പോള് ഇത് ദിവസങ്ങള് നീണ്ടു നില്ക്കുന്ന തായിരിക്കും, ചിലപ്പോള് ഏതാനും നിമിഷങ്ങള്) അയാള് മനസിലാക്കുന്നു, തന്റെ ശാരീരികവും മാനസികവുമായ എല്ലാ അനുഭവപ്രക്രിയകളും നിശേഷം അവസാനിച്ചുവെന്ന്. പക്ഷെ ഇതയാള്‍ക്ക് അനുഭവമാകുന്ന നിമിഷങ്ങളില് മനസിലാക്കാന് സാധിക്കുന്നില്ല. എന്തെന്നാല് ബോധം പൂര്‍ണമായി അയാളെ ഒഴിഞ്ഞു പോയിരുന്നു. അവശേഷിച്ചതോ ശൂന്യത മാത്രം.\nഇത് തന്നെ നിര്‍വാണം!\nബുദ്ധന്റെ വാക്കുകള് ശ്രദ്ധിക്കൂ;\n'Mere suffering exists, no sufferer is found;\nThe path is, but no traveler on it is seen.''\nഎല്ലാ അസ്തിത്വത്തിന്റേയും ഇല്ലായ്മയുടെ രഹസ്യം പറഞ്ഞു കൊടുത്ത ഗുരുവിനോട് ശിഷ്യന് നന്ദി പറഞ്ഞു. പക്ഷെ പിന്നേയും ഒരു സംശയം ശിഷ്യന്റെ മനസില് ബാക്കി നിന്നു. ശിഷ്യന് ചോദിച്ചു; 'ഗുരു, എല്ലാം ശൂന്യം തന്നെ പക്ഷെ, ഇനി എവിടെ നിന്നും ഞാന് എങ്ങോട്ട്?' ഇത് ചോദിച്ചതും ഗുരു അപ്രത്യക്ഷനായി! ശിഷ്യന് ബോധോദയത്തിലേക്കുണര്‍ന്നു.


കൂടത്തായി; പ്രതികളെ ചോദ്യം ചെയ്യുന്നു, തെളിവെടുപ്പിന് കൊണ്ടുപോകുന്ന കാര്യം ഉടന് തീരുമാനമാകും\nCalicut, First Published 10, Oct 2019, 4:25 PM IST\nപ്രതികളായ ജോളി, മാത്യു, പ്രജികുമാര് എന്നിവരെ ഒറ്റയ്ക്കൊറ്റയ്ക്ക് ചോദ്യം ചെയ്യാനാണ് പൊലീസ് തീരുമാനിച്ചിരിക്കുന്നത്. ചോദ്യങ്ങള് നേരത്തെ തന്നെ പൊലീസ് തയ്യാറാക്കിയിട്ടുണ്ട്.\nകോഴിക്കോട്: കൂടത്തായി കൊലപാതകക്കേസില് ജോളിയടക്കമുള്ള മൂന്നു പ്രതികളെയും പൊലീസ് ചോദ്യം ചെയ്തുതുടങ്ങി. വടകര റൂറല് എസ്‍പി ഓഫീസില് വച്ചാണ് ഇവരെ ചോദ്യം ചെയ്യുന്നത്.\nപ്രതികളായ ജോളി, മാത്യു, പ്രജികുമാര് എന്നിവരെ ഒറ്റയ്ക്കൊറ്റയ്ക്ക് ചോദ്യം ചെയ്യാനാണ് പൊലീസ് തീരുമാനിച്ചിരിക്കുന്നത്. ചോദ്യങ്ങള് നേരത്തെ തന്നെ പൊലീസ് തയ്യാറാക്കിയിട്ടുണ്ട്. ഇതനുസരിച്ചാണ് ചോദ്യം ചെയ്യലെന്നാണ് ഇപ്പോള് ലഭിക്കുന്ന വിവരം.\nRead Also: കൂടത്തായി: ജോളി സീരിയൽ കില്ലറല്ല; കാരണം വിശദീകരിച്ച് ജെയിംസ് വടക്കുംചേരി\nതനിക്ക് ആറു കൊലപാതകങ്ങളില് പങ്കുണ്ടെന്ന് ജോളി കഴിഞ്ഞദിവസം മൊഴി നല്‍കിയിരുന്നു. ഇതുമായി ബന്ധപ്പെട്ട് വിശദാംശങ്ങള് തേടാനാണ് ജോളിയെ വീണ്ടും ചോദ്യം ചെയ്യുന്നത്. മൂന്നു കുട്ടികളടക്കം പലരെയും കൊല്ലാന് ശ്രമിച്ചെന്ന പരാതിയും ജോളിക്കെതിരെയുണ്ട്. ഈ കാര്യങ്ങളും പൊലീസ് ചോദിച്ചറിയും.\nRead Also: ആദ്യ ഭര്‍ത്താവിനെ കൊലപ്പെടുത്തിയതിന് ജോളിക്ക് നാല് കാരണങ്ങള്; കസ്റ്റഡി അപേക്ഷയില് ഞെട്ടിക്കുന്ന വിവരങ്ങള്\nജോളിക്ക് സയനൈഡ് എത്തിച്ചുകൊടുത്തു എന്നതാണ് മാത്യുവിനെതിരായ കേസ്. എത്രതവണ സയനൈഡ് എത്തിച്ചിട്ടുണ്ട്, കൊലപാതകവിവരം അറിയാമായിരുന്നോ തുടങ്ങിയ കാര്യങ്ങളിലാവും മാത്യുവിനോട് വിശദാംശങ്ങള് തേടുക. മാത്യുവിന് സയനൈഡ് നല്‍കിയത് പ്രജികുമാര് ആണ്. സ്വര്‍ണപ്പണിക്കാരനായ പ്രജികുമാറിന് ഈ കൊലപാതകങ്ങളില് എത്രത്തോളം പങ്കുണ്ട്, എത്രതവണ സയനൈഡ് നല്‍കി എന്നീ വിവരങ്ങളും പൊലീസ് ചോദിച്ചറിയും. ഈ കാര്യങ്ങളിലെല്ലാം വ്യക്തത വന്നശേഷമാകും തുടര്‍നടപടികള് എങ്ങനെയൊക്കെയാവണമെന്ന് അന്വേഷണസംഘം തീരുമാനിക്കുക.\nചോദ്യം ചെയ്യലിന്‍റെ ഒന്നാംഘട്ടം അഞ്ചുമണിയോടെ പൂര്‍ത്തിയാക്കുമെന്നാണ് വിവരം. അതിനുശേഷം പൊലീസ് ഉദ്യോഗസ്ഥര് യോഗം ചേരും. ചോദ്യം ചെയ്യലില് ലഭിച്ച വിവരങ്ങള് യോഗത്തില് ചര്‍ച്ച ചെയ്യും. പ്രതികളെ തെളിവെടുപ്പിന് ഇന്ന് തന്നെ കൊണ്ടുപോകണോ എന്ന കാര്യത്തിലും യോഗം തീരുമാനമെടുക്കും. ഈ മാസം 16 വരെയാണ് പ്രതികളെ പൊലീസ് കസ്റ്റഡിയില് വിട്ടിരിക്കുന്നത്.\nRead Also: കൂക്കുവിളിയുമായി ജനം: ജോളിയടക്കമുള്ള പ്രതികളെ പൊലീസ് കസ്റ്റഡിയില് വിട്ടു\nLast Updated 11, Oct 2019, 11:51 AM IST


ഇതാണ് എന്റെ പ്രിയപ്പെട്ട പുസ്തകം, വൈറലായി റസ്കിൻ ബോണ്ടിന്റെ ഫേസ്ബുക് പോസ്റ്റ്\nപ്രിയ പുസ്തകവുമായിരിക്കുന്ന ചിത്രം പോസ്റ്റ് ചെയ്ത് കുട്ടികളുടെയും മുതിര്ന്നവരുടെയും പ്രിയ എഴുത്തുകാരൻ റസ്‍കിന് ബോണ്ട്. തന്റെ ഫേസ്ബുക് പേജിലുടെയാണ് ഓക്സ്ഫഡ് ഇംഗ്ലിഷ് ഡിക്ഷണറിയുമായി ഇരിക്കുന്ന ചിത്രം റസ്‍കിന് ബോണ്ട് പങ്കുവെച്ചത്. എന്റെ പ്രിയപ്പെട്ട പുസ്തകം എന്ന അടിക്കുറുപ്പോടു കൂടി പ്രിയ സാഹിത്യകാരന് പങ്കുവെച്ച ചിത്രം വളരെ വേഗം ആരാധകര് ഏറ്റെടുത്തു.\nഇന്ത്യൻ ബാലസാഹിത്യത്തിന്റെ വളർച്ചയിൽ നിർണായകപങ്കുള്ള ബ്രിട്ടീഷ് വംശജനായ ഇന്ത്യൻ എഴുത്തുകാരനാണ് റസ്കിൻ ബോണ്ട്. 1934 മേയിൽ ബ്രിട്ടീഷ് ഇന്ത്യയിലെ പഞ്ചാബ് പ്രവിശ്യയായ കസൗലിയിലെ ഒരു സൈനികാശുപത്രിയിൽ എഡിത്ത് ക്ലർക്ക്-ഓബറി ദമ്പതിമാരുടെ മകനായി ജനിച്ച റസ്കിൻ ബോണ്ടിന്റെ ബാല്യകാലം ഗുജറാത്തിലെ ജാംനഗറിലും ഷിംലയിലുമായിരുന്നു. അച്ഛന്റെ മരണത്തെത്തുടർന്ന് ദെഹ്റാദൂണിൽ മുത്തശ്ശിയുടെ വസതിയിലേക്ക് താമസം മാറി. ഷിംലയിലെ ബിഷപ്കോട്ടൺ സ്കൂളിലായിരുന്നു വിദ്യാഭ്യാസം.\n1950-ൽ അവിടെനിന്ന് ബിരുദം നേടിയ റസ്കിൻ അക്കാലയളവിൽ എഴുത്തുമത്സരത്തിൽ ഒട്ടേറെ സമ്മാനങ്ങൾ നേടി. ആദ്യ കഥകളിലൊന്നായ ‘അൺടച്ചബിൾസ്’ രചിച്ചത് 1951-ൽ പതിനാറാം വയസ്സിലായിരുന്നു. തുടർന്ന് ബ്രിട്ടനിലേക്ക് മടങ്ങിയ അദ്ദേഹം ദ റൂം ഓൺ ദ റൂഫ് എന്ന ആദ്യ നോവൽരചനയിൽ ഏർപ്പെട്ടു. ജീവിക്കാനായി ഒട്ടേറെ ജോലികൾ ചെയ്തു.\nഹിമാലയൻ താഴ്വരകളും ഹിൽ സ്റ്റേഷനുകളുമായിരുന്നു പ്രധാന കഥാപശ്ചാത്തലങ്ങൾ. ദ ചെറി ട്രീ, രൺജീസ് വണ്ടർഫുൾ ബാറ്റ് എന്നിവ പ്രധാന ബാലസാഹിത്യ കൃതികൾ. അറുപതോളം കഥാസമാഹാരങ്ങളും ഇരുപത്തിയെട്ടോളം നോവലുകളും രചിച്ചു. 1999-ൽ പദ്മശ്രീയും 2014-ൽ പദ്മഭൂഷൺ പുരസ്കാരവും നൽകി ഭാരതം ആദരിച്ചു.\nപരപ്പനങ്ങാടി ഉണ്ണികൃഷ്ണപ്പണിക്കരുടെ ‘വാക്കിനെത്തരുന്ന സൂര്യന്’ പ്രകാശനം ചെയ്തു\nപ്രിയ പുസ്തകങ്ങള് ഇപ്പോള് വാങ്ങൂ 25% വിലക്കുറവില് ഡിസി ബുക്‌സ്റ്റോര് റഷ് അവറിലൂടെ!


ഡിസ്നി താരം കാമണറൂണ് ബോയ്സ് അന്തരിച്ചു; 20 വയസ് പ്രായമുളള ബോയ്സ് ടെലിവിഷന് സീരീസുകളിലെ ശ്രദ്ധേയ താരമാണ് | Malayalam UK\nഡിസ്നി താരം കാമണറൂണ് ബോയ്സ് അന്തരിച്ചു; 20 വയസ് പ്രായമുളള ബോയ്സ് ടെലിവിഷന് സീരീസുകളിലെ ശ്രദ്ധേയ താരമാണ്\nJuly 07 14:19 2019 by News Desk 6\tPrint This Article\nഡിസ്നി ചാനല് ടെലിവിഷന് ഷോകളിലും സീരീസുകളിലും ശ്രദ്ധേയ താരമായ അമേരിക്കന് താരം കാമറൂണ് ബോയ്സ് അന്തരിച്ചു. 20 വയസായിരുന്നു പ്രായം. ഡിസ്നി ചാനല് വക്താവാണ് കുടുംബാംഗങ്ങള് നല്‍കിയ മരണ വാര്‍ത്ത പുറത്തുവിട്ടത്. ഞായറാഴ്ച്ച രാവിലെയോടെയായിരുന്നു ബോയ്സ് മരിച്ച വിവരം കുടുംബം അറിഞ്ഞത്. ഉറങ്ങാന് കിടന്ന അദ്ദേഹത്തെ മരിച്ച നിലയില് കണ്ടെത്തുകയായിരുന്നുവെന്ന് അദ്ദേഹത്തിന്റെ കുടുംബം വ്യക്തമാക്കി.\n‘അദ്ദേഹം ചികിത്സ ചെയ്ത് കൊണ്ടിരിക്കുകയായിരുന്നു, ഇതിന്റെ ഭാഗമായി ഉറക്കത്തിലുണ്ടായ ആഘാതമാണ് മരണകാരണമെന്നാണ് കരുതുന്നത്. ഞങ്ങള്‍ക്ക് ഈ വാര്‍ത്ത ഹൃദയഭേദകമാണ്. അദ്ദേഹത്തെ സ്നേഹിക്കുന്നവര്‍ക്ക് അറിയാം ബോയ്സ് എത്ര ദയാലുവായിരുന്നുവെന്ന്,’ കുടുംബം വ്യക്തമാക്കി.\nഅമേരിക്കയിലെ ലോസ് ആഞ്ജല്‍സില് ജനിച്ച ബോയ്സ് ടെലിവിഷന് സീരീസുകളിലെ ശ്രദ്ധേയ താരമാണ്. കൂടാതെ ഹോളിവുഡ് ചിത്രങ്ങളായ മിറര്‍സ്, ഈഗിള് ഐ, ഗ്രോണ് അപ്സ്, ഡിസന്‍ഡന്‍സ് എന്നീ ചിത്രങ്ങളിലും അഭിനയിച്ചിട്ടുണ്ട്. എച്ച്ബിഒയില് റിലീസ് ചെയ്യാനിരിക്കുന്ന ‘മിസിസ് ഫ്ലെച്ചര്’ എന്ന കോമഡി സീരീസിലും ബോയ്സ് പ്രവര്‍ത്തിച്ച് വരികയായിരുന്നു.\nകൊച്ചിയിൽ ബോയ്സ് ഹോമില് കുട്ടികൾക്ക് നേരെ ലൈംഗിക അതിക്രമം; വൈദികന് അറസ്റ്റില്\nടെലിവിഷൻ കോമഡി പരിപാടിയുടെ പത്താം വാർഷികത്തിൽ ഒഴിവാക്കി; താനും കൂടെ ഉൾപ്പെട്ടു ഹിറ്റായ പരിപാടിയുടെ വിജയത്തിൽ തന്നെ മാത്രം തഴഞ്ഞ വേദന പങ്കുവച്ചു – തെസ്‌നി ഖാൻ\nഒടുവില് മംഗളം തെറ്റ് സമ്മതിച്ചു; ശശീന്ദ്രന് സംസാരിച്ചത് വീട്ടമ്മയോടല്ല, ചാനല് റിപ്പോര്‍ട്ടറോട്; നടത്തിയത് സ്റ്റിങ് ഓപ്പറേഷനെന്ന് മംഗളം സിഇഒ അജിത് കുമാര്


ജൈവകൃഷി വിശേഷങ്ങള് — Vikaspedia\n1990 മുതൽ ജൈവ കൃഷിരീതിയിലൂടെ ഉണ്ടാക്കിയ ഉൽ‌പ്പന്നങ്ങളുടെ വിപണി ദ്രുതഗതിയിലാണ് വളർന്നത്. 2007 ൽ അത് 4600 കോടി അമേരിക്കൻ ഡോളറിലെത്തി. ജൈവ ഉല്പന്നങ്ങളുടെ വർദ്ധിച്ച ആവശ്യം മൂലം ജൈവകൃഷി രീതി സ്വീകരിക്കുന്ന കൃഷിയിടങ്ങളുടെ വ്യാപനവും വേഗത്തിലായി. ലോക വ്യാപകമായി ഏകദേശം 3.22 കോടി ഹെക്‌ടെർ ഭൂമി ജൈവകൃഷി രീതി പിന്തുടരുന്നു. ഇത് മൊത്തം കൃഷിഭൂമിയുടെ 0.8 ശതമാനം വരും. കൂടാതെ 2007 വരെ ഏകദേശം3കോടി ഹെക്‌ടർ ഭൂമിയിൽ നിന്ന് ജൈവകൃഷി ഉല്പന്നങ്ങൾ വിളവെടുക്കുകയുണ്ടായി.[ഇന്റർനാഷണൽ ഫെഡറേഷൻ ഓഫ് ഓർഗാനിക് അഗ്രിക്ൽച്ചർ മുവ്‌മെന്റ്സ്(IFOAM) എന്ന അന്തർദേശീയ സംഘടനയുടെ മാനദണ്ഡങ്ങൾക്ക് അനുസൃതമായി ജൈവ കൃഷിരീതി രാജ്യാന്തര തലത്തിൽ നിയന്ത്രിക്കുകയും നിയമപരമായി നടപ്പിലാക്കുകയും ചെയ്യുന്ന നിരവധി രാജ്യങ്ങളുണ്ട്. 1972 സ്ഥാപിച്ച ഐ.എഫ്.ഒ.എ.എം എന്ന ഈ സംഘടയുടെ കുടക്കീഴിൽ നിരവധി ജൈവകൃഷി പ്രചാരക സംഘടനകൾ പ്രവർത്തിക്കുന്നു. IFOAM ജൈവ കൃഷിയുടെ ലക്ഷ്യത്തെ ഇങ്ങനെ നിർ‌വചിക്കുന്നു:\n“മണ്ണിന്റെയും മനുഷ്യന്റെയും ആവാസവ്യവസ്ഥയുടേയും ആരോഗ്യം നിലനിർത്തുന്ന ഒരു ഉല്പാദന രീതിയാണ് ജൈവ കൃഷിരീതി. ദോശഫലങ്ങളുണ്ടാക്കുന്ന ചേരുവകൾ ഉപയോഗിക്കുന്നതിന് പകരം പരിസ്ഥിതിയുടേ സ്വാഭാവിക പ്രക്രിയകൾ,ജൈവ വൈവിദ്ധ്യം, ചംക്രമണം തുടങ്ങിയ പ്രാദേശിക അവസ്ഥകൾക്ക് അനുരൂപമായതിനെ മാത്രമേ ഈ കൃഷി രീതി ആശ്രയിക്കുന്നുള്ളൂ. പരമ്പരാഗത രീതികളും പുത്തൻ കണ്ടത്തെലുകളും ശാസ്ത്രീയ രീതികളും സം‌യോജിപ്പിച്ചുകൊണ്ട് പരിസ്ഥിതിയിലെ എല്ലാവിഭാഗത്തിനും ഉപകാരപ്പെടും വിധത്തിൽ പാരിസ്ഥിതിക ബന്ധവും ഉന്നത നിലവാരത്തിലുള്ള ജീവിതവും ഈ കൃഷിരീതി പ്രോത്സാഹിപ്പിക്കുന്നു..”\nജൈവകൃഷിയുടെ പ്രധാന ലക്ഷ്യങ്ങൾ, ആരോഗ്യകരമായ ഭക്ഷണം, ഉയർന്ന പോഷകാഹാര നിലവാരം, രാസ പദാർത്ഥത്തിന്റെ സാന്നിദ്ധ്യം ഇല്ലാതെ, സുസ്ഥിരമായ പ്രക്രിയകളിലൂടെ ഉത്പാദനം എന്നിവയാണ്.\nസ്വാഭാവിക കൃഷി, സ്വദേശീയ കൃഷി, കുടുംബ കൃഷി, ഗ്രാമീണ കൃഷി, എന്നിവയാണ് ഈ കൃഷി രീതിയിലെ കാർഷിക സംവിധാനങ്ങൾ. ഇവയെല്ലാം ലോകത്തിന്റെ വിവിധ ഭാഗങ്ങളിൽ കാലാകാലങ്ങളിൽ സംരക്ഷിക്കപ്പെട്ട കൃഷിരീതികള് തന്നെ ആണ്. ജനങ്ങൾക്കും മൃഗങ്ങൾക്കും പ്രകൃതിദത്തമായ പോഷകാഹാരവും , അങ്ങനെ പ്രകൃതിയുമായി സംവേദനവും നിലനിർത്തുന്നു.\n1930 കളുടെ ആദ്യത്തിലാണ് കാർഷിക രംഗത്തെ കൃത്രിമ രാസവളങ്ങളുടെ അമിതാശ്രയത്തോടുള്ള പ്രതികരണമായി ജൈവ കൃഷി രീതികൾക്കായി വാദിക്കുന്ന പ്രസ്ഥാനം രൂപം കൊള്ളുന്നത്. കൃത്രിമ വളങ്ങൾ പതിനെട്ടാം നൂറ്റാണ്ടിലാണ് വികസിപ്പിച്ചത്. പ്രാരംഭഘട്ടത്തിൽ അത് സൂപ്പർ ഫോസ്‌ഫേറ്റിൽ നിന്നും പിന്നീടത് അമോണിയയിൽ നിന്നും വേർതിരിച്ചുണ്ടാക്കുന്നവയായിരുന്നു. ഹാബർ-ബോഷ് പ്രക്രിയയിലൂടെ ഒന്നാംലോക മഹായുദ്ധ സമയത്ത് ഇത് വ്യാപകമായി ഉൽ‌പാദിപ്പിച്ചു തുടങ്ങി. ആദ്യകാലത്തെ ഈ വളങ്ങൾ വളരെ വിലക്കുറഞ്ഞതും,ശക്തിയേറിയതും ഒന്നിച്ച് അവശ്യസ്ഥലങ്ങളിൽ എത്തിക്കാൻ എളുപ്പമുള്ളവയുമായിരുന്നു. സമാനമായ പുരോഗതി തന്നെയാണ് രാസ കീടനാശിനികളുടെ കാര്യത്തിലും 1940 കളിൽ ഉണ്ടായത്. ‘കീടനാശിനി കാലഘട്ടം'(‘pesticide era’) എന്ന് ഈ ദശാബ്ദത്തെ പരാമർശിക്കപ്പെടുന്നതിലേക്ക് വരെ ഈ പുരോഗതി നയിച്ചു. സർ ആൽബർട്ട് ഹൊവാർഡ് ആണ് ജൈവ കൃഷിരീതിയുടെ പിതാവായി പരിഗണിക്കപ്പെടുന്ന വ്യക്തി. അമേരിക്കൻ ഐക്യനാടിലെ ജെ.ഐ.റോഡൈൽ, ബ്രിട്ടണിലെ ലേഡി ഏവ് ബൽഫൂർ എന്നിവരും ലോകത്തിലെ മറ്റു പലരും ജൈവ കൃഷിരംഗത്ത് കൂടുതൽ പഠനങ്ങളും സംഭാവനകളും നല്കിയിട്ടുണ്ട് .മൊത്തം കാർഷികോൽ‌പന്നങ്ങളിൽ ജൈവ കൃഷിയുൽപ്പന്നങ്ങളുടെ ശതമാനം വളരെ ചെറുതാണ്. എങ്കിലും പരിസ്ഥിതി അവബോധം സാമാന്യ ജനങ്ങളിൽ ജൈവകൃഷിയോടുള്ള താത്പര്യം വർദ്ധിക്കുകയും വിതരണം ഉയർത്തുക എന്ന ശ്രമങ്ങളിൽ നിന്ന് ചോദനം വർദ്ധിപ്പിക്കാനുള്ള ആഹ്വാനമായി മാറുകയുമുണ്ടായി. നാമമാത്ര വിലയും പലപ്പോഴും സർക്കാർ നൽകുന്ന വിലയിളവുകളും ഈ ഉൽ‌പ്പന്നങ്ങളിലേക്ക് ജനങ്ങളെ ആകർഷിച്ചു.\nപരിസ്ഥിതിക്ക് അനുയോജ്യമായ പ്രാദേശിക വിത്തിനങ്ങള് ഉപയോഗിക്കുക\nപ്രതിരോധ മാർഗ്ഗങ്ങൾ അടിസ്ഥാനമാക്കി കീടങ്ങളും അസുഖങ്ങളും നിയന്ത്രിക്കുക സസ്യങ്ങളുടെ നല്ല വളര്‍ച്ച പ്രോത്സാഹിപ്പിക്കുകയും കീടങ്ങളോടും അസുഖങ്ങളോടും അവയുടെ പ്രകൃതി പ്രതിരോധം പ്രോത്സാഹിപ്പിക്കുകയും വേണം. കീടങ്ങളെ അകറ്റാന് പ്രകൃതിദത്ത മറ്റുമാര്‍ഗങ്ങള് ഉപയോഗിക്കുക.\nവളങ്ങള് ആയി ജൈവ വളങ്ങള് മാത്രം ഉപയോഗിക്കുക.\nമണ്ണില് വളരുന്ന ജീവികളെ(മണ്ണിര) പ്രോത്സാഹിപ്പിക്കുക.


കനത്ത മഴയില് വീടിനു മുകളില് കുന്നിടിഞ്ഞ് വീണ് സഹോദരങ്ങളായ രണ്ട് കുട്ടികള് മരിച്ചു – Kasaragod.com\nകനത്ത മഴയില് വീടിനു മുകളില് കുന്നിടിഞ്ഞ് വീണ് സഹോദരങ്ങളായ രണ്ട് കുട്ടികള് മരിച്ചു\nമംഗ്‌ളൂരു : കനത്ത മഴയെ തുടര്‍ന്ന് കുന്നിടിഞ്ഞ് വീടുകള്‍ക്ക് മുകളില് വീണ് രണ്ടു കുട്ടികള് മരിച്ചു. ഗുരുപുര ബംഗ്ലഗുഡ്ഡെയിലുണ്ടായ അപകടത്തില് സഹേദാരങ്ങളായ സഫ്വാന് (16), സഹാല (10) എന്നിവരാണ് മരിച്ചത്. അപകടം നടക്കുമ്പോള് ഇവര് ഭക്ഷണം കഴിച്ച് വീടിനുള്ളില് ഉറങ്ങുകയായിരുന്നു. ഞായറാഴ്ച ഉച്ചയ്ക്ക ഒന്നരയോടെയാണ് അപകടം.3വീടുകള്‍ക്കു മുകളില് മണ്ണിടിഞ്ഞു. 1 വീട് പൂര്‍ണമായും രണ്ട് വീടുകള് ഭാഗികമായും മണ്ണിനടിയിലായി.\nപൂര്‍ണ്ണമായി മണ്ണിനടിയിലായ വീട്ടില് ഉണ്ടായിരുന്നവരാണ് മരിച്ച കുട്ടികള്. ദേശീയ ദുരന്തനിവാരണ സേനയും അഗ്‌നിരക്ഷാസേനയും പൊലീസും നാട്ടുകാരും എല്ലാം ചേര്‍ന്ന്5മണ്ണുമാന്തി യന്ത്രങ്ങളുടെ സഹായത്തോടെ നാലു മണിക്കൂറോളം പണിപ്പെട്ടാണ് മണ്ണു നീക്കി വീടിനുള്ളില് നിന്നു കുട്ടികളെ പുറത്തെടുത്തത്. ഇരുവരും അപ്പോഴേക്കും മരിച്ചിരുന്നു. മറ്റു രണ്ടു വീടുകളില് സംഭവ സമയം ആളുകള് ഉണ്ടായിരുന്നു.\nമണ്ണ് ഇടിയുന്ന ശബ്ദം കേട്ട് ഇവര് ഓടി രക്ഷപ്പെടുകയായിരുന്നു. നിര്‍ത്തിയിട്ടിരുന്ന ഓട്ടോറിക്ഷയും മണ്ണിനടിയിലായി. ഒരു ലോറിക്കും കേടുപറ്റി. മണ്ണിടിയാന് സാധ്യതയുള്ളതിനാല് പ്രദേശത്തെ 14 വീടുകള് ഒഴിപ്പിച്ചു. മണ്ണിടിഞ്ഞ കുന്നിനു മുകളിലുള്ള വീടുകളും ഏതു നിമിഷവും തകരുന്ന നിലയിലാണ്.\nമുകളിലെ ഒരു വീട് ഭാഗികമായി തകര്‍ന്നിട്ടുമുണ്ട്. ജില്ലാ ചുമതലയുള്ള മന്ത്രി കോട്ട ശ്രീനിവാസ പൂജാരി, നളിന്‍കുമാര് കട്ടില് എം പി, ജില്ലാ ഡെപ്യൂട്ടി കമ്മിഷണര് സിന്ധു ബി രൂപേഷ് തുടങ്ങിയവര് സംഭവ സ്ഥലം സന്ദര്‍ശിച്ചു. വീടു തകര്‍ന്ന3കുടുംബങ്ങള്‍ക്കും പുതിയ വീട് നിര്‍മ്മിച്ചു നല്‍കുമെന്ന് മന്ത്രി കോട്ട ശ്രീനിവാസ് പൂജാരി അറിയിച്ചു.\nPrevious ബഷീര് കൃതികളും ജീവചരിത്രവും പരിചയപ്പെടുത്തി ബാലചന്ദ്രന് എരവില് മുക്കൂട് സ്‌കൂളിലെ കുട്ടികള്‍ക്കൊപ്പം\nNext മംഗളൂരുവില് പോയി വരുന്നവരില് കൂടുതലായി കോവിഡ് : അതിര്‍ത്തി പഞ്ചായത്തുകള് സമൂഹ വ്യാപന ഭീഷണിയില്\nകാഞ്ഞങ്ങാട്: അന്താരാഷ്ട്ര ടൂറിസം ദിനത്തിന്റെ ഭാഗമായി ലോക ടൂറിസം ഭൂപടത്തില് കേരളത്തിന്റെ കയ്യൊപ്പായ ബേക്കല് കോട്ടക്ക് സമീപം നട്ടുപിടിപ്പിച്ച ചെടികള്‍ക്കും …


ചെറുകോല്‍പുഴ ഹിന്ദുമത കണ്‍വന്‍ഷന് ഫെബ്രുവരി രണ്ടുമുതല് : Deepika.com Kerala News\nആലപ്പുഴ: അയിരൂര്-ചെറുകോല്‍പുഴ ഹിന്ദുമത മഹാമണ്ഡലത്തിന്റെ 102-ാം ഹിന്ദുമത പരിഷത്ത് ഫെബ്രുവരി രണ്ടുമുതല് ഒമ്പതുവരെ നടക്കും. രണ്ടിന് ഉച്ചകഴിഞ്ഞു മൂന്നിനു സ്വാമി കാശികാനന്ദ ഗിരിജി മഹാരാജ് സമ്മേളനം ഉദ്ഘാടനം ചെയ്യും. പ്രധാനമന്ത്രിയുടെ മുഖ്യഉപദേഷ്ടാവ് ടി.കെ.എ. നായര് അധ്യക്ഷത വഹിക്കും. സ്വാമി പ്രജ്ഞാനന്ദ തീര്‍ഥപാദര്, യോഗക്ഷേമസഭ സംസ്ഥാന പ്രസിഡന്റ് അക്കീരമണ് കാളിദാസ ഭട്ടതിരി, അഡ്വ. ടി. എന്. ഉപേന്ദ്രനാഥകുറുപ്പ് എന്നിവര് പ്രസംഗിക്കും.\nകണ്‍വന്‍ഷന്റെ അഞ്ചാം ദിവ സം ഉച്ചകഴിഞ്ഞ് മൂന്നിനു നടക്കുന്ന യുവജന സമ്മേളനം കേരള കലാമണ്ഡലം കല്പിത സര്‍വകലാശാല വൈസ് ചാന്‍സലര് പി.എന്. സുരേഷ് ഉദ്ഘാടനം ചെയ്യും. ആറിന് ഉച്ചകഴിഞ്ഞു മൂന്നിനു നടക്കുന്ന ആചാരാനുസ്മരണ സമ്മേളനം സ്വാമി ഋതംബരാനന്ദയും ഏഴിന് ഉച്ചകഴിഞ്ഞ് മൂന്നിനു നടക്കുന്ന വനിതാ സമ്മേളനം വനിതാ കമ്മീഷന് അംഗം ഡോ. പ്രമീളാ ദേവിയും ഉദ്ഘാടനം ചെയ്യും.\nഒമ്പതിനു വൈകുന്നേരം മൂന്നിനു നടക്കുന്ന സമാപന സമ്മേളനം സ്വാമി പൂര്‍ണാമൃതാനന്ദപുരി ഉദ്ഘാടനം ചെയ്യും. തിരുവിതാംകൂര് ദേവസ്വം ബോര്‍ഡ് പ്രസിഡന്റ് അഡ്വ. എം.പി. ഗോവിന്ദന്‍നായര് അധ്യക്ഷത വഹിക്കും. മുന് കേന്ദ്രമന്ത്രി ഒ.രാജഗോപാല് സമാപന സന്ദേശം നല്‍കും. ഡോ. എന്. രാധാകൃഷ്ണന്, പി.എസ്.നായര്, ആചാര്യ പി.പി. മുരളീധരന്, എന്. ഹരീന്ദ്രന് മാസ്റര്, കെ.എം. രഘുനാഥ്, പി.കെ. കോന്നിയൂര് തുടങ്ങിയവര് പ്രസംഗിക്കും. കണ്‍വന്‍ഷന്റെ വിവിധ ദിനങ്ങളില് വിഷ്ണു സഹസ്രനാമ ജപം, ഭാഗവതപാരായണം, പ്രഭാഷണം, ഭജന, ഭക്തിഗാനസുധ തുടങ്ങിയ വിവിധ പരിപാടികളും നടക്കും. പത്രസമ്മേളനത്തില് പബ്ളിസിറ്റി കണ്‍വീനര് എ.ജി. ഹരിഹരന്‍നായര്, പി.എസ്. നായര്, കെ.കെ. ഗോപിനാഥന്‍നായര്, അംബിക വേണുഗോപാല് എന്നിവര് പരിപാടികള് വിശദികരിച്ചു.


ഇങ്ങനെയെങ്കില് 50 വര്‍ഷം കൂടി കോണ്‍ഗ്രസ് പ്രതിപക്ഷത്തു തന്നെ – Media Mangalam\nഇങ്ങനെയെങ്കില് 50 വര്‍ഷം കൂടി കോണ്‍ഗ്രസ് പ്രതിപക്ഷത്തു തന്നെ\nന്യൂഡല്‍ഹി: സംഘടനാ തെരഞ്ഞെടുപ്പു നടത്തിയില്ലെങ്കില് അടുത്ത അന്‍പതു വര്‍ഷത്തേക്ക് കോണ്‍ഗ്രസ് പ്രതിപക്ഷത്ത് ഇരിക്കേണ്ടിവരുമെന്ന് പാര്‍ട്ടി പ്രവര്‍ത്തക സമിതി അംഗവും രാജ്യസഭയിലെ പ്രതിപക്ഷ നേതാവുമായ ഗുലാം നബി ആസാദ്. സ്ഥാനം നഷ്ടമാവുമെന്ന് ഭയക്കുന്നവരാണ് സംഘടനാ തെരഞ്ഞെടുപ്പു നടത്തുന്നതിനിടെ എതിര്‍ക്കുന്നതെന്ന് വാര്‍ത്താ ഏജന്‍സിയായ എഎന്‍ഐയുമായുള്ള അഭിമുഖത്തില് ആസാദ് പറഞ്ഞു. നേതൃമാറ്റം ആവശ്യപ്പെട്ട് പാര്‍ട്ടി അധ്യക്ഷ സോണിയ ഗാന്ധിക്കു കത്തെഴുതിയ 23 നേതാക്കളില് ഒരാളാണ് ഗുലാം നബി ആസാദ്.സംഘടനാ തെരഞ്ഞെടുപ്പിലൂടെ അധ്യക്ഷപദത്തില് എത്തിയാല് പാര്‍ട്ടിയില് കുറഞ്ഞത് അന്‍പത്തിയൊന്നു ശതമാനത്തിന്റെ പിന്തുണ ഒരാള്‍ക്കുണ്ടെന്നാണ് അര്‍ഥം. അല്ലാതെ പദവിയില് എത്തുന്നയാള്‍ക്ക് ചിലപ്പോള് ഒരു ശതമാനത്തിന്റെ പിന്തുണ പോലും ഉണ്ടാവണമെന്നില്ല- ഗുലാം നബി പറഞ്ഞു.\nതെരഞ്ഞെടുപ്പില് രണ്ടാമതും മൂന്നാമതും നാലാമതുമൊക്കെ എത്തുന്നവര് പാര്‍ട്ടിയെ ശക്തിപ്പെടുത്താന് കിണഞ്ഞു ശ്രമിക്കും. അതുവഴി അടുത്ത തവണ തെരഞ്ഞെടുപ്പു ജയിക്കാമെന്ന് അവര് കരുതും. സംഘടനാ തെരഞ്ഞെടുപ്പാണ് പാര്‍ട്ടിയുടെ അടിത്തറ ശക്തിപ്പെടുത്തുന്നത്. കുറച്ചു വലിയ നേതാക്കള് ശുപാര്‍ശ ചെയ്യുകയും ഡല്‍ഹിയില് വരികയും പോവുകയുമൊക്കെ ചെയ്യുന്നവരെയാണ് ഇപ്പോള് സംസ്ഥാനങ്ങളില് പ്രസിഡന്റ് ആയി നിയമിക്കുന്നതെന്ന് ഗുലാംനബി ആസാദ് വിമര്‍ശിച്ചു.ഇങ്ങനെ ശുപാര്‍ശ കൊണ്ടു നിയമിക്കപ്പെടുന്നവര്‍ക്ക് എത്ര ശതമാനത്തിന്റെ പിന്തുണയുണ്ടെന്ന് നമ്മള് നോക്കുന്നില്ല. ചിലപ്പോള് ഒരു ശതമാനത്തിന്റെയാവാം. ചിലപ്പോള് നൂറു ശതമാനത്തിന്റെയുമാവാം. ഒരു ശതമാനത്തിന്റെ പോലും പിന്തുണയില്ലാത്തവരാണ് പലരും. സംസ്ഥാന, ജില്ലാ ഘടകങ്ങളില് ഇതാണ് സ്ഥിതി. പ്രവര്‍ത്തക സമിതിയിലും ഇതുണ്ട്.- ഗുലാം നബി പറഞ്ഞു.വിധേയരായി നില്‍ക്കുന്ന നേതാക്കളാണ് തെരഞ്ഞെടുപ്പിനെ എതിര്‍ക്കുന്നത്. അവര് പാര്‍ട്ടിക്കും രാജ്യത്തിനും ദ്രോഹമാണ് ചെയ്യുന്നത്. തെരഞ്ഞെടുപ്പു നടന്നാല് തങ്ങള് ചിത്രത്തില് ഉണ്ടാവില്ലെന്ന് അവര്‍ക്കറിയാം. അതുകൊണ്ടാണ് അവര് സംഘടനാ തെരഞ്ഞെടുപ്പു നടത്തുന്നതിനെ എതിര്‍ക്കുന്നത്.\nഅവരാണ് നേത്വത്തിന് തങ്ങള് എഴുതിയ കത്തിനെ വിമര്‍ശിക്കുന്നതെന്ന് ഗുലാം നബി പറഞ്ഞു.കഴിഞ്ഞ കുറേ വര്‍ഷമായി പ്രവര്‍ത്തകരാല് തെരഞ്ഞെടുക്കപ്പെട്ടവരല്ല കോണ്‍ഗ്രസിനെ നയിക്കുന്നത്. പത്തോ പതിനഞ്ചോ വര്‍ഷം മുമ്പ് അങ്ങനെയാവാമായിരുന്നു. ഇപ്പോള് കോണ്‍ഗ്രസ് തുടര്‍ച്ചയായി തെരഞ്ഞെടുപ്പുകളില് തോല്‍ക്കുകയാണ്. തിരിച്ചുവരണമെന്നുണ്ടെങ്കില് സംഘടനാ തെരഞ്ഞെടുപ്പിലൂടെ പാര്‍ട്ടിയെ ശക്തിപ്പെടുത്തിയേ പറ്റൂ. അടുത്ത അന്‍പതു വര്‍ഷത്തേക്കു കൂടി പ്രതിപക്ഷത്തിരിക്കാനാണ് ആഗ്രഹിക്കുന്നതെങ്കില് സംഘടനാ തെരഞ്ഞെടുപ്പു നടത്തേണ്ട ആവശ്യമില്ല.”കോണ്‍ഗ്രസിനെ സജീവമാക്കാനാണ് ഞങ്ങള് ഉദ്ദേശിച്ചത്. ഞാന് മുഖ്യമന്ത്രിയായിരുന്നയാളാണ്, കേന്ദ്രമന്ത്രിയും ആയിട്ടുണ്ട്. പാര്‍ട്ടി പ്രവര്‍ത്തക സമിതി അംഗമായും ജനറല് സെക്രട്ടറിയായും പ്രവര്‍ത്തിച്ചു. ഇനി എനിക്ക് ഒന്നും ആവണമെന്നില്ല. അഞ്ചോ ഏഴോ വര്‍ഷം കൂടിയേ ഞാന് സജീവ രാഷ്ടീയത്തില് ഉണ്ടാവൂ. അധ്യക്ഷനാവാനൊന്നും ഞാനില്ല.”- ഗുലാം നബി പറഞ്ഞു.\ncongress GULAM NABI AASAD sonia gandhi udf\nദേശീയപാതയോരത്തെ മീന്‍കച്ചവടം വേണ്ട, ഒഴിപ്പിക്കാന് മന്ത്രിയുടെ നിര്‍ദേശം\nപത്ത് ദിവസം ചികിത്സയിലിരുന്ന അമ്മയ്ക്കും കുഞ്ഞിനും കോവിഡ് ഇല്ലെന്ന് സന്ദേശം; എസ്എംഎസ് വിവാദമായി


അടച്ചു പൂട്ടുമോ കേരളവും; 10 ജില്ലകളുടെ കാര്യത്തില് നിര്‍ണ്ണായക തീരുമാനം ഇന്ന് – guruvayoorOnline.com : The Gateway to Divinity\nJanuary 28, 2021 7:55 PM IST\nHOME⇛GOL NEWS MALAYALAM⇛അടച്ചു പൂട്ടുമോ കേരളവും; 10 ജില്ലകളുടെ കാര്യത്തില് നിര്‍ണ്ണായക തീരുമാനം ഇന്ന്\nഅടച്ചു പൂട്ടുമോ കേരളവും; 10 ജില്ലകളുടെ കാര്യത്തില് നിര്‍ണ്ണായക തീരുമാനം ഇന്ന്\nGOL WEB DESKMarch 23, 2020 12:01 PM IST\nതിരുവനന്തപുരം: ഇന്നലെ മാത്രം 15 പേര്‍ക്കാണ് കേരളത്തില് കൊറോണ വൈറസ് ബാധ സ്ഥിരീകരിച്ചത്. കാസർകോട്ട് അഞ്ചുപേർക്കും കണ്ണൂർ ജില്ലയിൽ നാലുപേർക്കും എറണാകുളം, മലപ്പുറം, കോഴിക്കോട് ജില്ലകളിൽ രണ്ടുപേർക്ക് വീതവുമാണ് രോഗം സ്ഥിരീകരിച്ചത്. സംസ്ഥാനത്ത് ഒരു ദിവസം ഏറ്റവും കൂടുതല് ആളുകള്‍ക്ക് രോഗം സ്ഥിരീകരിച്ചതും ഇന്നലെ തന്നെയാണ്. ഇതോടെ കേരളത്തിലെ ആകെ രോഗ ബാധിതരുടെ എണ്ണം 67 ആയി. ആദ്യഘട്ടത്തില് സുഖം പ്രാപിച്ച മൂന്ന് പേര് ഒഴികെ 64 പേരും ഇപ്പോള് വിവിധ ആശുപത്രികളിലായി ചികിത്സയില് കഴിയുകയാണ്. സംസ്ഥാനത്തെ പതിനൊന്ന് ജില്ലകളില് കൊറോണ വൈറസ് ബാധ സ്ഥിരീകരിച്ചതോടെ രോഗം സ്ഥിരീകരിച്ച ജില്ലകള് അവശ്യസേവനങ്ങൾ ഉറപ്പാക്കി അടച്ചിടണമെന്ന് കേന്ദ്രസർക്കാർ നിർദേശിച്ചു. ഈ നിയന്ത്രണങ്ങള് കാസര്‍കോട് ജില്ലയില് മാത്രമാണ് ഏറെക്കുറെ നടപ്പാക്കിയിട്ടുള്ളത്.\nകാസര്‍കോട് ജില്ലയില് പൊതുഗതാഗതം പൂര്‍ണ്ണമായും നിരോധിച്ചിരിക്കുകയാണ്.5പേരിലധികം ഒന്നിച്ചു ചേരുന്നത് തടയണമെന്ന് പോലീസിനും നിര്‍ദ്ദേശം നല്‍കിയിട്ടുണ്ട്. എല്ലാ പൊതു-സ്വകാര്യ പരിപാടികൾക്കും നിരോധനമുണ്ട്. കോഴിക്കോട് ജില്ലയിലും ജില്ലാ കളക്ടര് നിരോധനാജ്ഞ പുറപ്പെടുവിച്ചിട്ടുണ്ട്. ജില്ലയില് എണ്ണായിരത്തിലേറെ പേര് നിരീക്ഷണത്തില് കഴിയുന്ന സാഹചര്യത്തിലാണ് നിരോധനാജ്ഞ പ്രഖ്യാപിക്കുന്നതെന്ന് കളക്ടര് അറിയിച്ചു.\nആലപ്പുഴ, എറണാകുളം, ഇടുക്കി, കണ്ണൂർ, കാസർകോട്, കോട്ടയം, മലപ്പുറം, പത്തനംതിട്ട, തൃശ്ശൂർ, തിരുവനന്തപുരം എന്നിങ്ങനെ പത്ത് ജില്ലകൾ അടച്ചിടണമെന്നായിരുന്നു കേന്ദ്ര സര്‍ക്കാര് പുറപ്പെടുവിച്ച നിര്‍ദ്ദേശം. കോഴിക്കോട് കൂടി രോഗം സ്ഥിരീകരിച്ചതോടെ സംസ്ഥാനത്ത് ആകെ അടച്ചിടേണ്ട ജില്ലകളുടെ എണ്ണം 11 ആവും. എന്നാല് ഇക്കാര്യത്തില് അന്തിമ തീരുമാനം ഇന്ന് മാത്രമാണ് ഉണ്ടാവുക.\nJanuary 28, 2021 10:44 AM IST


മിന്നി തിളങ്ങും വസ്ത്രത്തിൽ സുന്ദരിയായി തിളങ്ങി ഇനിയ; പുത്തൻ ചിത്രങ്ങൾ കാണാം - OMF Media Live\nCelebrities Celebrity Photos മിന്നി തിളങ്ങും വസ്ത്രത്തിൽ സുന്ദരിയായി തിളങ്ങി ഇനിയ; പുത്തൻ ചിത്രങ്ങൾ കാണാം\nമിന്നി തിളങ്ങും വസ്ത്രത്തിൽ സുന്ദരിയായി തിളങ്ങി ഇനിയ; പുത്തൻ ചിത്രങ്ങൾ കാണാം\nതെന്നിന്ത്യൻ ചലച്ചിത്ര രംഗത്ത് തിളങ്ങി നിൽക്കുന്ന താര സുന്ദരിയാണ് ഇനിയ. ഒട്ടനവധി ചിത്രങ്ങളിൽ ശക്തമായ കഥാപാത്രങ്ങൾ അവതരിപ്പിച്ചുകൊണ്ട് പ്രേക്ഷകരുടെ പ്രിയങ്കരിയായി മാറിയ താരമാണ് ഇനിയ. മലയാള സിനിമയിലെ മികച്ച ഗ്ലാമർ താര സുന്ദരി ആരാണ് എന്ന ചോദ്യത്തിന് ഒറ്റ ഉത്തരമേ ഉള്ളൂ അത് ഇനിയ തന്നെയാണ്.\nബാലതാരമായി അഭിനയ രംഗത്തേക്ക് കടന്നു വന്ന താരമാണ് ഇനിയ. മിനിസ്ക്രീൻ പരമ്പര കളിലൂടെയാണ് ഇനിയ തന്റെ അഭിനയ ജീവിതം ആരംഭിക്കുന്നത്. വയലാർ മാധവൻ കുട്ടിയുടെ ശ്രീ ഗുരവായൂരപ്പൻ. ഓർമ്മ എന്നീ പറബരകളിലെല്ലാം ഇനിയ വേഷമിട്ടു. പിന്നീട് വെള്ളിത്തിരയിലേക്ക് ചേക്കേറിയ താരം ഒട്ടനവധി ചിത്രങ്ങളിൽ ശ്രെദ്ധേയമായ വേഷം കൈകാര്യം ചെയ്തു.\nമോഡലിങ് രംഗത്ത് സജീവമായ താരം പിന്നീട് നിരവധി പരസ്യ ചിത്രങ്ങളിൽ വേഷമിട്ടു. രണ്ടായിരത്തി അഞ്ചിൽ തിരുവനന്തപുരത്ത് വെച്ചു നടന്ന മിസ്സ് ട്രിവാൻഡ്രം സൗന്ദര്യ മത്സരത്തിൽ വിജയ കിരീടം ചൂടിയ താരമാണ് ഇനിയ. ഇന്ന് തെന്നിന്ത്യൻ ചലച്ചിത്ര ലോകത്ത് തിരക്കേറിയ നായികയായി മാറി കഴിഞ്ഞു ഇനിയ.\nതാരത്തിന്റെ ഗ്ലാമർ വേഷങ്ങൾക്ക് വലിയ സ്വീകാരിത തന്നെ ലഭിക്കാറുണ്ട്. ഇപ്പോഴും മോഡലിങ് രംഗത്ത് വളരെ സജീവമായ ഇനിയ. പങ്കുവെക്കുന്ന മോഡൽ ഫോട്ടോ ഷൂട്ട് ചിത്രങ്ങൾ എല്ലാം തന്നെ വൈറലാണ്. സൈബർ ഇടങ്ങളിൽ ലക്ഷകണക്കിന് ആരാധകരുള്ള താരമാണ് ഇനിയ.\nഇനിയ പങ്കുവെച്ച ഏറ്റവും പുതിയ ഫോട്ടോ ഷൂട്ട് ചിത്രങ്ങൾ സൈബർ ഇടങ്ങളിൽ തരംഗമായി മാറുകയാണ്. അതി സുന്ദരിയായി മിന്നി തിളങ്ങിയ ഡ്രെസ്സിലാണ് ഇനിയ ചിത്രങ്ങളിൽ പ്രക്ഷപെടുന്നത്.അതി സുന്ദരിയായി ഇനിയ പങ്കുവെച്ച ചിത്രങ്ങൾക്ക് മികച്ച പ്രതികരണമാണ് ലഭിച്ചു കൊണ്ടിരിക്കുന്നത്. ഇനിയയുടെ വൈറൽ ചിത്രങ്ങൾ കണ്ടുനോക്കു.\nPrevious articleഎക്സിക്യൂട്ടീവ് ലുക്കിൽ സൂപ്പർ; വെള്ളഡ്രസ്സിൽ സുന്ദരിയായി അനിഖ സുരേന്ദ്രൻ\nNext articleസൂപ്പർ സെൽഫി ആരാധകർക്കായി പങ്കുവെച്ച് നടി സുചിത്ര മുരളി; പുത്തൻ ഫോട്ടോസ്


കടകംപള്ളിക്കെതിരായ മത്സരം ഈശ്വര നിയോഗമെന്ന് ശോഭാ സുരേന്ദ്രൻ; പുഷ്പവൃഷ്ടിയോടെ സ്വീകരിച്ച് കഴക്കൂട്ടത്തെ ജനങ്ങൾ\nMar 18, 2021, 07:34 pm IST\nതിരുവനന്തപുരം: കടകംപള്ളിക്കെതിരായ മത്സരം ഈശ്വര നിയോഗമെന്ന് കഴക്കൂട്ടം മണ്ഡലത്തിലെ ബിജെപി സ്ഥാനാർത്ഥി ശോഭാ സുരേന്ദ്രൻ. ധര്‍മ്മയുദ്ധമാണ് കഴക്കൂട്ടത്ത് നടക്കുന്നതെന്നും ശോഭാ സുരേന്ദ്രൻ പറഞ്ഞു. അതില് നിമിത്തമാകാന് സാധിച്ചത് ഈശ്വരേച്ഛയാണെന്നും ശോഭാ സുരേന്ദ്രൻ വ്യക്തമാക്കി.\nശബരിമല വിഷയത്തിനൊപ്പം എന്‍ഡിഎ സര്‍ക്കാരിന്റെ വികസന നേട്ടങ്ങളും തെരഞ്ഞെടുപ്പില് സജീവ ചര്‍ച്ചയാക്കുമെന്ന് ശോഭാ സുരേന്ദ്രൻ പറഞ്ഞു. ശബരിമലയിലെ ആചാരലംഘനത്തിന് സര്‍ക്കാര് സ്‌പോണ്‍സേഡ് സംവിധാനം ഒരുക്കിയതിന് നേതൃത്വം കൊടുത്ത ആളാണ് കടകംപള്ളി സുരേന്ദ്രന്. താനുള്‍പ്പെടുന്ന അമ്മമാര് ആഴ്ചകളോളം നാമം ജപിക്കാനുള്ള അവകാശപ്പോരാട്ടത്തിനായി തെരുവില് കഴിഞ്ഞു. ഒരു ഭാഗത്ത് വിശ്വാസ സംരക്ഷകരും മറുഭാഗത്ത് വിശ്വാസ ഘാതകരും ആയിരുന്നു ശബരിമല വിഷയത്തില് അണിനിരന്നത്.\nപാളയത്തിൽ പട: മമതയും കോൺഗ്രസും തമ്മിൽ വാക്പോര്\nആചാരത്തെ തകര്‍ക്കാന് ശ്രമിച്ചെങ്കിലും അത് വിജയിക്കാതെ പോയത് വിശ്വാസി സമൂഹത്തിന്റെ ദൃഢപ്രതിജ്ഞ കൊണ്ടും ഉള്‍ക്കൊഴ്ച കൊണ്ടുമാണ്. വിശ്വാസി സമൂഹത്തോട് തെറ്റ് ചെയ്തുവെന്ന് സ്വയം ഉറപ്പുണ്ടായിട്ടും അത് തുറന്ന് പറയാന് പോലും ആര്‍ജ്ജവം കാണിക്കാതെ ജനങ്ങളോട് വോട്ട് ചോദിക്കുന്ന കടകംപള്ളി സുരേന്ദ്രനെതിരേ മത്സരിക്കുന്നത് ഈശ്വര നിശ്ചയമായിട്ടാണ് കാണുന്നതെന്ന് ശോഭാ സുരേന്ദ്രൻ വ്യക്തമാക്കി.\nകഴക്കൂട്ടത്തെ ജനങ്ങള് കടകംപള്ളിക്ക് നല്‍കിയ അവകാശം ഇക്കുറി അവര് തിരിച്ചെടുക്കും. വിശ്വാസത്തിനെതിരായ പാര്‍ട്ടി നിലപാടില് ഒരു മാറ്റവും ഇല്ലെന്നാണ് സീതാറാം യെച്ചൂരി പറഞ്ഞത്. സീതാറാം യെച്ചൂരിക്ക് മറുപടി പറയാനുള്ള ആര്‍ജ്ജവം മുഖ്യമന്ത്രി കാണിക്കണം. യെച്ചൂരിയെ തിരുത്താന് ശ്രമിക്കാത്തിടത്തോളം എല്ലാവരുമായും ചര്‍ച്ച ചെയ്ത് മാത്രമേ അന്തിമ നിലപാട് സ്വീകരിക്കുവെന്ന മുഖ്യമന്ത്രിയുടെ നിലപാട് കാപട്യമാണെന്നും ശോഭ സുരേന്ദ്രന് പറഞ്ഞു.\nസ്ഥാനാർത്ഥിയായി പ്രഖ്യാപിക്കപ്പെട്ട ശേഷം കഴക്കൂട്ടം നിയോജക മണ്ഡലത്തിലെത്തിയ ശോഭാ സുരേന്ദ്രന് ഉജ്ജ്വല വരവേല്‍പ്പാണ് ജനങ്ങൾ നൽകിയത്. ശബരിമലയിൽ ആചാരലംഘനത്തിന് കാരണക്കാരായ കടകംപള്ളിക്കും ഇടത് സർക്കാരിനുമെതിരെ പോരാടാനെത്തിയ ശോഭാ സുരേന്ദ്രനെ പുഷ്പവൃഷ്ടിയോടെയാണ് ജനങ്ങൾ സ്വീകരിച്ചത്. ഇന്ന് വൈകിട്ടോടെയാണ് തെരഞ്ഞെടുപ്പ് പ്രചാരണങ്ങള്‍ക്കായി ശോഭ സുരേന്ദ്രന് കഴക്കൂട്ടത്ത് എത്തിയത്.\nTags: bjpcpimsobha surendrankadakampally surendranKerala Elections 2021Kazhakkoottam\nഹെലികോപ്ടറിൽ പറന്നിറങ്ങി സുരേഷ് ഗോപി; ബൈക്ക് റാലിയുടെ അകമ്പടിയോടെ പത്രിക സമർപ്പണം, ആവേശത്തോടെ പ്രവർത്തകർ


അമ്മമാര് ഇങ്ങനെയായാല് ? | Pennsylvania, Daughter, Mother, Lover, Alcohol, Pregnant, Rape, യൂണിയന്‍ടൗണ്, അമ്മ, ഷാന, മകള്, മക്കള്, ഗര്‍ഭധാരണം, മാനഭംഗം, മദ്യം - Malayalam Oneindia\nഅമ്മമാര് ഇങ്ങനെയായാല് ?\nPublished: April72009, 14:47 [IST]\nയൂണിയന്‍ടൗണ്(പെന്‍സില്‍വാനിയ): അമ്മയുണ്ട് വീട്ടില് അമ്മയെന്റെ ദൈവം എന്ന് ചെറിയ ക്ലാസുകളില് അധ്യാപകര് ഉരുവിട്ടു പഠിപ്പിച്ച കാര്യം തല്‍ക്കാലത്തേയ്‌ക്ക് നമുക്ക് മറക്കാം. കാരണം ചെകുത്താന്മാരേക്കാള് ക്രൂരമായി പ്രവര്‍ത്തിക്കുന്ന അമ്മമാരും നമുക്കുചുറ്റുമുണ്ടെന്നുള്ളത് പണ്ടേ വെളിവാക്കപ്പെട്ട സത്യമാണ്.\nഇതാ പെന്‍സില്‍വാനിയക്കാരിയായ ഷാന ബ്രൗണ് എന്ന മുപ്പത്തിരണ്ടുകാരിയായ അമ്മ മകളോട് ചെയ്‌ത ഒരു കൊടും പാതകത്തിന്റെ കഥ. പീഡനത്തിന് ഇരയാക്കപ്പെട്ട മകള്‍ക്ക് പ്രായം 13വയസ്സുമാത്രം.\nഈ മകളുണ്ടായിക്കഴിഞ്ഞ ശേഷം ഇതേവരെ ഷാനയ്‌ക്ക് കുഞ്ഞുങ്ങളുണ്ടായില്ല. ഈ പെണ്‍കുട്ടിയുടെ പിതാവുമായുള്ള ദാമ്പത്യം അവസാനിപ്പിച്ച ഷാന ഇപ്പോള് ഡ്യൂന് കലോവെ(40) എന്ന കാമുകനൊപ്പമാണ് ജീവിക്കുന്നത്. ഇയാളുടെ കുട്ടികള്‍ക്ക് ജന്മം നല്‍കണമെന്ന് ആഗ്രഹിച്ചിരുന്നെങ്കിലും ഷാനയ്‌ക്ക് അതിന് സാധിച്ചില്ല.\nഅപ്പോഴാണ് ഇതിനായി മകളെ ഉപയോഗപ്പെടുത്തുകയെന്ന ആശയം അവരുടെ മനസ്സിലുദിച്ചത്. കാമുകനും ഇക്കാര്യത്തില് പൂര്‍ണ സമ്മതം. തനിക്കുവേണ്ടി രണ്ടാനച്ഛന്റെ കുഞ്ഞിനെ ഗര്‍ഭം ധരിക്കാനുള്ള അമ്മയുടെ അഭ്യര്‍ത്ഥന മകള് നിരസിച്ചു. അപ്പോള് മകള് പോലും അറിയാതെ കാര്യം സാധിച്ചെടുക്കാനായി ഷാനയുടെ ശ്രമം.\nഇതിന് മുമ്പ് ഡ്യൂണ് രണ്ടുതവണ പെണ്‍കുട്ടിയെ ലൈംഗികമായി പീഡിപ്പിക്കാന് ശ്രമിക്കുകയും ചെയ്‌തിരുന്നുവത്രേ. ഇത്തവണ ഷാനയും ഡ്യൂണും കൂടിയാണ് പദ്ധതികള് ആസൂത്രണം ചെയ്‌തത്. പെപ്‌സിയില് മദ്യം ചേര്‍ത്ത് കൊടുത്ത് ബോധം കെടുത്തിയശേഷം തന്റെ ആഗ്രഹം സാധിക്കാനായി മകളെ ഉപയോഗിക്കുകയെന്നതായിരുന്നു ഷാനയുടെ തന്ത്രം.\nപെപ്‌സി കഴിച്ചപ്പോള്‍ത്തന്നെ തനിക്ക് തലകറങ്ങുന്നതായി തോന്നിയെന്നും മയക്കം വിട്ടുണര്‍ന്നപ്പോള് തന്റെ വസ്‌ത്രങ്ങള് നീക്കം ചെയ്‌തതായി മനസ്സിലായെന്നും ആ സമയത്ത് ഡ്യൂണ് മുറിയിലുണ്ടായിരുന്നുവെന്നും പെണ്‍കുട്ടിയുടെ പരാതിയില് പറയുന്നു.\nഇതിന് മുമ്പ് ഫെബ്രുവരിയിലാണ് ഇയാള് ഷാന പിസ വാങ്ങാനായി പുറത്തുപോയ സമയത്ത് കുട്ടിയെ പീഡിപ്പിക്കാന് ശ്രമിച്ചത്. പെപ്‌സിയില് മദ്യം ചേര്‍ത്ത് മാനഭംഗപ്പെടുത്തിയ സംഭവം നടന്നത് രണ്ടാഴ്‌ചയ്‌ക്കു മുമ്പാണെന്ന് പൊലീസ് പറയുന്നു. സംഭവത്തെക്കുറിച്ച് അന്വേഷണം നടന്നുകൊണ്ടിരിക്കുകയാണെന്നും പൊലീസ് വൃത്തങ്ങള് അറിയിച്ചു.\nrape മാനഭംഗം alcohol മദ്യം മകള് ഗര്‍ഭധാരണം അമ്മ daughter pennsylvania mother മക്കള്\nStory first published: Tuesday, April 7, 2009, 14:47 [IST]


കാഴ്ചകളുടെ ഫ്‌ളോറിഡ തീരം | Jaihind Vartha\nകാഴ്ചകളുടെ ഫ്‌ളോറിഡ തീരം\nഅമേരിക്കയിലെ സണ് ഷൈന് സ്റ്റേറ്റ് ഫ്‌ളോറിഡയില് അവധിക്കാലം ആഘോഷിക്കാനെത്തുന്നവരെ കാത്തിരിക്കുന്നത് മനോഹരമായ ബീച്ചുകളാണ്. കുടുംബത്തോടൊപ്പവും സുഹൃത്തുക്കളോടൊപ്പവും അവധിക്കാലം ചെലവഴിക്കാനെത്തുന്നവര്‍ക്ക് ആസ്വദിക്കാന് വിദൂര ദ്വീപുകളും പൊന്‍നിറമാര്‍ന്ന മണല്‍ത്തീരങ്ങളുള്ള ബീച്ചുകളും നിരവധിയാണ്.\n1. കീ വെസ്റ്റ്\nഫ്‌ളോറിഡയുടെ വളരെ അടുത്തായി, തീരപ്രദേശത്തോട് ചേര്‍ന്ന് കിടക്കുന്ന പ്രദേശമാണ് കീ വെസ്റ്റ്. കീ വെസ്റ്റിന് അക്ഷാംശവും, ആറ്റിറ്റിയൂഡും ചെയ്ഞ്ച് ചെയ്യാനുള്ള കഴിവുണ്ടെന്ന് പ്രശസ്ത മ്യുസിഷ്യനായ ജിമ്മി ബഫെറ്റ് പറയുന്നു. അത്രക്ക് മനോഹരമാണ് ഇവിടം. ഒരാഴ്ച ഇവിടെത്തങ്ങിയാല് അദ്ദേഹം പറഞ്ഞതിന്റെ പൊരുള് നിങ്ങള്‍ക്ക് മനസ്സിലാകും. ഫോര്‍ട്ട് സാക്കറി ടയ്‌ലര് പാര്‍ക്കാണ് ഇവിടുത്തെ മറ്റൊരു ആകര്‍ഷണം. ശാന്തമായ അന്തരീക്ഷവും മണല്‍ത്തരികളും നിറഞ്ഞ പ്രദേശമാണിവിടം. വെള്ളത്തിലിറങ്ങുവാന് ആവശ്യമായ വസ്ത്രങ്ങളും, കടലിനടിഭാഗം കാണുവാനാവശ്യമായ വസ്തുക്കളുമൊക്കെ വാടകയ്ക്ക് ഇവിടെ ലഭ്യമാണ്.\n2 സൗത്ത് ബീച്ച്\nസൗത്ത് ബീച്ച്, നൈറ്റ് ലൈഫ് ആസ്വദിക്കുവാനും വളരെ അപൂര്‍വ്വങ്ങളായ വാസ്തു വിദ്യ ദര്‍ശിക്കുവാനുമുള്ള കളിസ്ഥലമാണെന്ന് പറയാം. വാസ്തുവിദ്യയ്‌ക്കൊപ്പം മനോഹരമായൊരു ബീച്ചും കൂടി സങ്കല്‍പ്പിച്ച് നോക്കൂ. മനുഷ്യ നിര്‍മ്മിതമായ ഈ ബീച്ച് അറ്റ്‌ലാന്റികിനടുത്തേക്ക് വ്യാപിച്ച് കിടക്കുന്നു. പ്രഭാത വ്യായാമത്തിനും, ടോപ്‌ലെസ് സണ് ബാത്തിനും അനുയോജ്യമാണിവിടം. രാത്രികളില് സിറ്റി ലൈറ്റില് ഈ പ്രദേശം കാണുവാന് വളരെ മനോഹരമാണ്.\n3. സിയസ്റ്റ കീ\nസിയസ്റ്റ കീയിലെത്തിയാല് ആര്‍ക്കും വെറുതെ സമയം കളയുവാന് കഴിയില്ല . അവിടെ ചെയ്യുവാനും കാണുവാനും ധാരാളം കാര്യങ്ങളാണ് ഉള്ളത്. ഈ ബീച്ചിന്റെ തീരങ്ങളിലൂടെ നടക്കുവാനും, ഷെല്ലുകള് ശേഖരിക്കുവാനും സാധിക്കും. കയാക്കിങ്ങും, ചെറു ബോട്ടുകളിലൂടെയുള്ള സഞ്ചാരവും ഇവിടെ കുടുംബത്തോടൊപ്പം എത്തുന്നവരെ ആകര്‍ഷിക്കുന്നു.\n4. ഡെല്‍റെ ബീച്ച്\nകടലിനടുത്തായുള്ള മനോഹരമായൊരു ഗ്രാമത്തിലാണ് ഓഷ്യന് , അറ്റ്‌ലാന്റിക് അവന്യൂസിലെ ഈ ബീച്ച്. വര്‍ഷം തോറും ഒരു മില്യന് സന്ദര്‍ശകരാണ് ഇവിടെ എത്താറുള്ളത്. രണ്ട് മൈല് നീളത്തിലുള്ള ഈ ബീച്ച് സണ്‍ബാത്തിനും, നീന്തുവാനും ഒക്കെ സൗകര്യമുള്ളതാണ്. സൂര്യനസ്തമിച്ച് കഴിഞ്ഞാല് സന്ദര്‍ശകര് അറ്റ്‌ലാന്റിക് അവന്യുവിലേക്ക് നീങ്ങും. സീഫുഡ് റസ്റ്റൊറന്റുകളും ബൊട്ടീക്കുകളും ഇവിടെ ധാരാളം ഉണ്ട്. സീഗേറ്റ് ഹോട്ടലും, സ്പാ സൗകര്യങ്ങളും ഇവിടെ ഉണ്ട്.\n5.ക്ലിയര് വാച്ചര് ബീച്ച്\nഅമേരിക്കയിലെ ഏറ്റവും പ്രശസ്തമായതും മികച്ചതുമായ ബീച്ചാണ് ഇത്. ധാരാളം കുടുംബങ്ങളും, ദമ്പതിമാരും ഇവിടെ എത്താറുണ്ട്. മൂന്ന് മൈല് ദൂരത്തില് വ്യാപിച്ചുകിടക്കുന്ന നീല നിറത്തിലുള്ള കടലാണ് ഇവിടെ കാണുവാന് സാധിക്കുന്നത്. ഗള്‍ഫ് ഓഫ് മെക്‌സിക്കോ പടിഞ്ഞാറ് ഭാഗത്തും തമ്പാ ബെ കിഴക്ക് ഭാഗത്തായുമാണ് സ്ഥിതിചെയ്യുന്നത്.തമ്പാ ബെ സന്ദര്‍ശകര്‍ക്ക് സണ്‍ബാത്തിനുള്ള സൗകര്യങ്ങളും, ബീച്ച് വോളി, ഡോള്‍ഫിന് വാച്ച്, ബോട്ട് റൈഡ്, പാരാ സെയിലിംഗ്, മ്യൂസിയം, അക്വേറിയം തുടങ്ങിയ സൗകര്യങ്ങളും പ്രധാനം ചെയ്യുന്നു.\nഈ ബീച്ച് നോര്‍ത്ത്-സൗത്ത് ലെഔട്ടില് നിന്നും തികച്ചും വ്യത്യസ്ഥമാണ്. അതുകൊണ്ട് തന്നെ ഇത് സന്ദര്‍ശകരെ ആകര്‍ഷിക്കുന്നതില് ഒന്നാം സ്ഥാനത്താണ്. ഇതിനെ ഷെല് ഐലന്റ് എന്നും പറയുന്നു. നിരവധി സൈസിലും ഷെയ്പ്പിലുമുള്ള ഷെല്ലുകള് ഇവിടെ ധാരാളം കാണപ്പെടുന്നു. ഇവിടുത്തെ ഹിസ്റ്റൊറിക് ലൈറ്റ്ഹൗസ്, നീണ്ട് കിടക്കുന്ന നടപ്പാതകള് എല്ലാം തന്നെ സന്ദര്‍ശകരെ ആകര്‍ഷിക്കുന്നു.\n7. അറ്റ്‌ലാന്റിക് ബാച്ച്\nപഞ്ചസാര പോലുള്ള മനോഹരമായ മണല്‍ത്തരികള് നിറഞ്ഞതാണ് ഈ ബീച്ച്. ഇത് ജാക്‌സണ്‍വില്ലിന് വളരെ അടുത്തും, ചെറിയ ടൗണ് സൗകര്യങ്ങളോടും കൂടിയതുമാണ്. ഒരു ദിവസത്തെ ട്രിപ്പ് പ്ലാന് ചെയ്തു വരുന്നവര്‍ക്കിവിടം അനുയോജ്യമാണ്. മാത്രവുമല്ല മ്യൂസിയവും ഹിസ്റ്ററി സെന്ററും ഇവിടെ സന്ദര്‍ശകരെ കാത്തിരിക്കുന്ന കാഴ്ചകളില് ഒന്നാണ്. വൈകുന്നേരം വരെ ബീച്ചില് ചിലവഴിച്ചതിന് ശേഷം, നഗരക്കാഴ്ച്ചകളിലേക്കിറങ്ങാവുന്നതാണ്. നിരവധി റസ്‌റ്റൊറന്റുകള്, ഗ്യാലറീസ്, ലൈവ് മ്യൂസിക് ഷോകള് എന്നിവയും നഗരക്കാഴ്ചകളില് പ്രധാനമാണ്.\n8. പാം ബീച്ച്\nപതിന്നാല് മൈല് ദൂരത്തില് വ്യാപിച്ച് കിടക്കുന്ന പാം ബീച്ച് അതി മനോഹരമാണ്. ഫ്‌ളോറിഡയിലെ മനോഹരമായ സ്ഥലങ്ങളില് ഒന്നാണിതെന്ന് പറഞ്ഞാല് തെറ്റില്ല. നിരവധി പ്രമുഖ വ്യക്തികളുടെ വിന്റര് ഹോം ആണ് ഇവിടം. അതുകൊണ്ട് തന്നെ അത്യാഢംഭരം നിറഞ്ഞ ഹോട്ടലുകള്, റസ്‌റ്റൊറന്റുകള് , ഷോപ്പുകള് തുടങ്ങിയവയൊക്കെ ഇവിടെ കാണാന് സാധിക്കും. വീശി അടിക്കുന്ന കാറ്റും നീലക്കടലും, ജോണ് ഡി മാക് ആര്‍തര് സ്‌റ്റേറ്റ് പാര്‍ക്ക് എന്നിവയൊക്കെ ഇവിടുത്തെ പ്രത്യേകതകളാണ്. കുടുംബത്തോടൊപ്പം വരുന്നവരാണ് ഇവിടുത്തെ സന്ദര്‍ശകരില് അധികവും.\n9. ക്യാപ്റ്റീവ ഐലന്റ്\nസനിബലിനെപ്പോലെതന്നെ ക്യാപ്റ്റീവ ഐലന്റും ഒരു ഷെല് ഐലന്റ് ആണ്. ഇവിടെ വളരെ വലിയ തരം ഷെല്ലുകള് കാണുവാന് സാധിക്കും. ടര്‍ണര് ബീച്ച് നീന്തുവാന് അനുയോജ്യമല്ലെങ്കിലും , ഷെല്ലുകള് ശേഖരിക്കുവാന് ആഗ്രഹിക്കുന്നവര്‍ക്ക് പറ്റിയ സ്ഥലമാണ്. ജീവനുള്ള ഷെല്ലുകള് ഇവിടെനിന്നും ശേഖരിക്കുവാന് സാധ്യമല്ല. ക്യാപ്റ്റീവ ബീച്ചില് നിന്നും ക്യാപ്റ്റീവ ഡ്രൈവിന്റെ അവസാനത്തില് മനോഹരമായ സൂര്യാസ്തമയം കാണുവാന് സാധിക്കും.\n10. നേപ്പിള്‍സ് ബീച്ച്\nനേപ്പിള്‍സിലെ മുത്തുപോലെ വെളുത്ത മണല്‍ത്തരികള് മനോഹരമായ കാഴ്ചയാണ് സമ്മാനിക്കുന്നത്. ഒരു വശത്ത് ആഞ്ഞടിക്കുന്ന തിരമാലകളും, മറ്റേ വശത്ത് കോടീശ്വരന്മാരുടെ ബംഗ്ലാവുമാണ് ബീച്ചിലെ കാഴ്ച. 12 അവന്യു സൗത്തിലായാണ് നേപ്പിള്‍സ് പിയര് ബീച്ച് സ്ഥിതിചെയ്യുന്നത്. മറ്റൊരു പ്രധാന ബീച്ച് പഴയ നേപ്പിള്‍സിലെ ഡെലനോര് വിഗിന്‍സ് പാസ് സ്റ്റേറ്റ് പാര്‍ക്കിനടുത്താണ് സ്ഥിതി ചെയ്യുന്നത്. കുടുംബത്തോടൊപ്പം എത്തുന്നവരുടെ പ്രിയപ്പെട്ട ഡെസ്റ്റിനേഷനാണ് ഇത്.\nകാനഡയിലെ അഭയാര്‍ഥി പ്രശ്‌നത്തിന് പരിഹാരമില്ല\nഹോം കാപിറ്റല് വിവാദത്തില് അറിയേണ്ടത്